বলিউড | Somokal24.com\nআত্মহত্যা করেছেন গায়িকা সুস্মিতা রাজে। মারা যাওয়ার আগে তিনি একটি সুইসাইড নোট লিখে যান। যা এখন পুলিশের হাতে। ভারতীয় পুলিশ জানাচ্ছে, রবিবার রাত ১টায় ভাই সচিনকে হোয়াটসঅ্যাপ করেন সুস্মিতা। সেখানেই তিনি জানিয়েছেন স্বামী শরৎ কুমার, ননদ গীতা ও শাশুড়ি বৈদেহি তার উপরে...\nশিগগিরই বলিউড পর্দায় হাজির হতে যাচ্ছেন শাহরুখ কন্যা সুহানা খান। বলিউড যাত্রায় তার সঙ্গী হতে যাচ্ছেন ‘বিগ বস-১৩’র আলোচিত প্রতিযোগী অসিম রিয়াজ। ভারতের বিনোদনভিত্তিক সংবাদমাধ্যম বলিউড লাইফ জানিয়েছে, করণ জোহরের ‘স্টুডেন্ট অব দ্য ইয়ার থ্রি’ ছবিতে অভিষেক হতে যাচ্ছে সুহানা...\nবিয়ে হয়নি নেহা কক্কর এবং আদিত্য নারায়ণের। পুরোটাই ছিল ‘গিমিক’। এত দিনে তা জেনে গেছে সবাই। কিন্তু অন স্টেজ মালাবদল থেকে মন্ত্রপাঠ...শুধুমাত্র কী টিআরপি-র জন্য এতটা বাড়াবাড়ি, এমনই প্রশ্ন উঠেছে। বিষয়টি নিয়ে উদিত নারায়ণের পর এবার মুখ খুললো আদিত্যও। বড্ড বাড়াবাড়ি হয়ে গেছে...\nজনপ্রিয় পরিচালক রাজকুমার হিরানির একটি ছবিতে কাজ করার জন্য আট কোটি টাকা পারিশ্রমিক চেয়েছেন বলিউড তারকা কারিনা কাপুর। দিও ছবির নাম এখনও ঠিক হয়নি। তবে হিরানির এই ছবিতে শাহরুখ খানের বিপরীতেই অভিনয়ের জন্য তিনি বিপুল টাকার অঙ্ক হেঁকেছেন নির্মাতাদের কাছে। তবে কারিনার এই...\nসাইফ আলি খানের কন্যা সারা আলি খান ও কার্তিক আরিয়ান অভিনীত ‘লাভ আজ কাল’ ছবির রিমেক বক্স অফিসে মুখ থুবড়ে পড়েছে। ভালোবাসা দিবসে মুক্তি পাওয়া ছবিটি পূরণ করতে পারেনি দর্শকের প্রত্যাশা। হিন্দুস্তান টাইমস জানিয়েছে, মুক্তির দ্বিতীয় দিনেই বক্স অফিসে মুখ থুবড়ে পড়েছে ‘লাভ আজ...\n৫০ দিনের মধ্যে ভিডিও শেয়ারিং অ্যাপ টিকটকে বলিউডের জনপ্রিয় অভিনেত্রী শিল্পা শেঠির ফলোয়ার এক কোটি ছাড়িয়েছে। এ নিয়ে নিজের ইনস্টাগ্রাম আইডিতে একটা ভিডিও শেয়ার দিলেন তিনি। সেখানে তিনি লিখেছেন, '৫০ দিনে কেউ এক কোটি কামাতে পারে? আমি পেরেছি। তবে আমি একা না আপনাদের সঙ্গে নিয়েই...\nভ্যালেন্টাইনস ডে-তে স্ত্রী দীপিকা পাড়ুকোনের না দেখা একটি ভিডিও ইনস্টাগ্রামে শেয়ার করেছিলেন রণবীর সিং। ভিডিওতে দেখা যাচ্ছে একটি রেস্তোরাঁয় বসে রণবীর-আলিয়ার ছবি গল্লি বয়-এর জনপ্রিয় গান 'আপনা টাইম আয়েগা'-র সঙ্গে র‌্যাপ করছেন দীপিকা। ভিডিওটি ইনস্টাগ্রামে শেয়ার করে রণবীর...\nঅনেক আগে থেকেই আন্ডারওয়ার্ল্ডের সঙ্গে বলিউডের সম্পর্কের কথা প্রচলিত। দিলীপ কুমার থেকে অমিতাভ বচ্চন, শাহরুখ খান থেকে আমির খান…..বলিউডের অনেক তারকার সঙ্গেই আন্ডারওয়ার্ল্ড ডনদের সম্পর্কের খবর নানা সময় ছড়িয়েছে। বলিউড তারকাদের সঙ্গে দাউদ ইব্রাহিম বা হাজি মাস্তানদের ছবি...\nবলিউডের জনপ্রিয় অভিনেতা সাইফ আলী খান। আরেক জনপ্রিয় অভিনেত্রী রানী মুখার্জি তার ভাল বন্ধু। হাম তুম, তা রা রাম পাম, থোরা পেয়ার থোরা ম্যাজিক’-এর মতো সিনেমায় একসঙ্গে অভিনয় করেছেন তারা। সম্প্রতি একটি অনুষ্ঠানে হাজির হয়েছিলেন সাইফ। সেখানে কারিনার সঙ্গে প্রেমের স্মৃতিচারণ...\nভারতের দক্ষিণাঞ্চলের মালায়ালাম অভিনেত্রী প্রিয়া প্রকাশ ওয়ারিয়রের সেই চোখের ইশারার কথা মনে আছে? রোমান্টিক-কমেডি ছবি ‘ওরু আদার লাভ’-এর ‘মানিক্য মালারায়া পুভি’ গানের দৃশ্যে এক চোখের ইশারায় কাত করেছিলেন পুরো ভারতের নেট দুনিয়া। এক চোখ টিপ দিয়েই রাতারাতি মহাতারকা বনে যান...\nআনুশকা, গীতা বসরা, নাতাশা স্ট্যানকোভিকের পর এবার ভারতীয় ক্রিকেটারের ঘরনীর তালিকায় যুক্ত হতে যাচ্ছে আরো একটা নতুন নাম। আনুশকা শেট্টি এবার বিয়ে করতে চলেছেন ক্রিকেটারকে। এমনই তথ্য জানা গেছে ভারতের স্থানীয় সংবাদমাধ্যম সূত্রে। এর আগে বাহুলবলির নায়ক প্রভাসের সঙ্গেও আনুশকার...\nগুঞ্জনে কি ইতি পড়ল? তাহলে কি সত্যি সত্যিই বিয়ের কাজটা সেরে ফেলেছেন বলিউডের জনপ্রিয় সংগীতশিল্পী নেহা কক্কর ও আরেক সংগীতশিল্পী উদিত নারায়ণের ছেলে আদিত্য। এ সব প্রশ্নের উত্তর এখনও বেশ জটিল, কিন্তু বৃহস্পতিবার সকাল থেকেই ইন্টারনেটে ছড়িয়ে পড়েছে যে ভিডিও, তাতে কিন্তু...


২২ জুন চাঁপাইনবাবগঞ্জে ২লাখ শিশুকে খাওয়ানো হবে ভিটামিন এ প্লাস - লালসবুজের কণ্ঠ\n২২ জুন চাঁপাইনবাবগঞ্জে ২লাখ শিশুকে খাওয়ানো হবে ভিটামিন এ প্লাস\nআগামী ২২ জুন শনিবার জাতীয় ভিটামিন এ প্লাস ক্যাম্পেইন। এ উপলক্ষে রবিবার সাংবাকিদের সাথে মতবিনিময় করেছেন সিভিল সার্জন ডা. এসএফএম খায়রুল আতাতুর্ক।\nএ সময় সিভিল সার্জন জানান, এবার চাঁপাইনবাবগঞ্জ জেলা সদর, শিবগঞ্জ, গোমস্তাপুর, নাচোল ও ভোলাহাট উপজেলায় ২ লাখ ৫ হাজার ৫৭৮ জন শিশুকে ভিটামিন এ প্লাস ক্যাপসুল খাওয়ানো হবে। স্বাস্থ্য অধিদফতরের জনস্বাস্থ্য পুষ্টি প্রতিষ্ঠান ও জাতীয় পুষ্টি সেবা সপ্তাহের বাস্তবায়নে এ জেলার ক্যাম্পেইন বাস্তবায়ন করছে সিভিল সার্জন অফিস।\nমতবিনিময় সভায় উপস্থিত ছিলেন, ইউনিসেফ প্রতিনিধি ও জামালপুর জেলা পুষ্টি কো-অর্ডিনেটর মো. জাকির হোসেন, সিভিল সার্জন অফিসের পরিসংখ্যানবিদ মোহাম্মদ আলী ও ইপিআই কর্মকর্তা আমিরুল মোমেনিন জীবন, সিনিয়র শিক্ষা-স্বাস্থ্য কর্মকর্তা শামসুন নাহারসহ অন্যরা\nএসময় সিভিল সার্জন আরো বলেন, যে ৪টি কারণে এই ক্যাপসুল খাওয়ানো হয় তা হলো- শরীরের রোগ প্রতিরোধ ক্ষমতা বাড়ায়, রাতকানা রোগ প্রতিরোধ, বামনত্ব রোধ এবং ডায়রিয়ার স্থায়ীত্ব কমায়। তিনি বলেন- এবার যে ক্যাপসুল খাওয়ানো হবে তা বাংলাদেশে তৈরি। তিনি বলেন, চাঁপাইনবাবগঞ্জে আমরা বিগত সময়ে শতভাগ ক্যাম্পেইন সফল করেছি। আপনারা সহযোগিতা করবেন, দেখবেন যাতে কর্মীরা ঠিকমত বাচ্চাদের ভিটামিন এ প্লাস ক্যাপসুল খাওয়ানোর পূর্বে কাঁচি দিয়ে কেটে খাওয়ায়।\nতিনি আরো জানান, আগামী ২২ জুন জেলার ৫ উপজেলার ২ লাখ ৫ হাজার ৫৭৮ জন ভিটামিন এ প্লাস ক্যাপসুল খাওয়ানো হবে। এর মধ্যে ৬ থেকে ১১ মাস বয়সী ২৪ হাজার ৬২৪ জন শিশুকে নীল রঙের এবং ১২ থেকে ৫৯ মাস বয়সী ১ লাখ ৮০ হাজার ৯৫৪ জন শিশুকে লাল রঙের ভিটামিন এ প্লাস ক্যাপসুল খাওয়ানো হবে। এজন্য জেলায় ১ হাজার ২০১টি টিকাদান কেন্দ্রে ২ হাজার ৮২৯ জন স্বাস্থ্যকর্মী ও স্বেচ্ছাসেবক তাদের দায়িত্ব পালন করবেন।\nসভা শেষে সিভিল সার্জন ডা. এসএফএম খায়রুল আতাতুর্ক জানান, আগামী ২০ জুন পদোন্নতি ও বদলি হয়ে রাজশাহী মেডিকেল কলেজ হাসপাতালে উপ-পরিচালক পদে যোগদান করবেন।


সূর্যগ্রহণ কি গর্ভবতী মহিলাদের জন্য ক্ষতিকর ?\nপ্রেগন্যান্সির নয় মাস যে কোনও মহিলার কাছে অত্যন্ত গুরুত্বপূর্ণ । প্রতিটি মা তার গর্ভের যে আছে, তার স্বাস্থ্য ঠিক আছে নাকি এই নিয়ে চিন্তায় থাকেন। গর্ভধারণের পর থেকেই নানা ধরণের নির্দেশাবলী আসতে থাকে হবু মায়ের কাছে । আর এগুলি তাকে বিভ্রান্ত করে তোলে, বিশেষত যদি এটি তার প্রথম গর্ভাবস্থা হয় তো।\nগর্ভাবস্থায় সূর্যগ্রহণ এই নিয়ে নানা বিভ্রান্তি আছে । বছরের পর বছর ধরে, সূর্যগ্রহণ গর্ভবতী মহিলাকে প্রভাবিত করে কিনা তা নিয়ে নানা মতভেদ চলে আসছে।\nএটি কি সত্যিই অশুভ বা এর পিছনে কি কোনো বিজ্ঞান-ভিত্তিক যুক্তি আছে ? গর্ভাবস্থায় সূর্যগ্রহণের কি সত্যিই কোনও প্রভাব আছে ? আসুন এই প্রবন্ধে আমরা এই সম্পর্কে জানবো। নিচে কিছু তথ্য উল্লেখ করা হল যা আপনাকে এই ব্যাপারে সিদ্ধান্ত নিতে সহায়তা করবে যে এটি সত্যিই ক্ষতিকর কিনা।\nসূর্যগ্রহণ কী ?\nযখন পৃথিবী এবং সূর্যের মাঝে চাঁদ অবস্থান করে, তখন তাকে সূর্যগ্রহণ বলে । অর্থাৎ, চাঁদ, সূর্য ও পৃথিবী একই সরলরেখায় থাকে। নাসার মতে, সূর্য ওঠা ও অস্ত যাওয়ার মতো সূর্যগ্রহণকে একটি প্রাকৃতিক ঘটনা বলা যেতে পারে যা পৃথিবীর নির্দিষ্ট অবস্থান থেকে দেখা যায় যে চাঁদ সূর্যকে পুরোপুরিভাবে ঢেকে রাখে। যদি চাঁদ সমস্ত সূর্যকে ঢেকে না রাখে, তাহলে তাকে আংশিক সূর্যগ্রহণ বলে।\nগর্ভাবস্থায় সূর্যগ্রহণ – এটি কি খারাপ?\nবিশ্বজুড়ে বিভিন্ন সংস্কৃতিতে বিভিন্নভাবে এটির ব্যাখ্যা করা হয়।\nঅনেকেই সূর্যগ্রহণকে গর্ভবতী মহিলাদের জন্য খারাপ হিসাবে বিবেচনা করে, আবার এমন কেউ কেউ আছেন যারা এর সাথে একমত নন।\nবৈজ্ঞানিকভাবে, গর্ভবতী মহিলাদের জন্য গ্রহণ (চন্দ্র ও সৌর উভয়ই) যে ক্ষতিকর তার কোনো প্রমাণ নেই।\nযাইহোক, এই ব্যাপারটিকে যুক্তি দিয়ে দেখা খুবই উচিত।\nশুধুই কি কুসংস্কার ?\nসূর্যগ্রহণ কেবল গর্ভাবস্থার ক্ষতি করতে পারে না সাধারণভাবে এটি সবার জন্যই ক্ষতিকর কেন তা বলা হচ্ছে একবার দেখে নেওয়া যাক।\n১. সূর্যের দিকে তাকাবেন না এবং বাড়ির ভিতরে থাকুন\nহ্যাঁ, এটি ঠিক যে শুধু গর্ভবতীদের জন্য নয় বহু বছর ধরে আমাদের মধ্যে প্রচলিত যে সূর্যগ্রহণের সময় বাইরে বেরোনো উচিত নয় । আপনি গর্ভবতী না হওয়া সত্ত্বেও সূর্যগ্রহণের সময় সরাসরি সূর্যের দিকে তাকানো উচিত নয়। কারণ –\nসরাসরি তাকালে সূর্যের বিকিরণ ক্ষতিকারক হতে পারে। আপনি যদি এটি দেখার পরিকল্পনা করেন তবে আপনার অবশ্যই যথাযথ সতর্কতা অবলম্বন করা উচিত।\nখালি চোখে সূর্যগ্রহণ দেখলে আপনার রেটিনার ক্ষতি হতে পারে।\nসুতরাং আপনি গর্ভবতী হোন বা না হোন , সূর্যগ্রহণের সময় সরাসরি সূর্যের দিকে তাকাবেন না কারণ এটি আপনার চোখের ক্ষতি করতে পারে। এমনকি দৃষ্টিশক্তি হারাতেও পারেন।\nসুতরাং, এটি প্রমাণিত যে এর পিছনে বিজ্ঞানসম্মত যুক্তি আছে।\n২. গ্রহণের সময় খাবেন না বা রান্না করবেন না\nআপনি নিশ্চয়ই আপনার পরিবারের অনেকের কাছ থেকে সূর্যগ্রহণ সম্পর্কে নানা কথা শুনেছেন। এর মধ্যে একটি নির্দেশ হল গ্রহণের সময় সম্পূর্ণরূপে খাওয়া, পান করা বা রান্না করা এড়ানো উচিত । জানেন কি যে এর সত্যতা আছে । কীভাবে এবং কেন জানুন।\nএই পৃথিবীতে সূর্যের রশ্মি না থাকলে পৃথিবী পুরোটাই প্রচুর ক্ষতিকারক জীবাণুতে ভর্তি হয়ে যেত । গ্রহণের সময় এটিই ঘটে।\nসূর্য অবরুদ্ধ হওয়ার কারণে, এর রশ্মিগুলিও পৃথিবীতে প্রবেশ করতে পারে না। ফলস্বরূপ, তাপমাত্রায় হঠাৎ হ্রাস ঘটে।\nএই তাপমাত্রা হ্রাস এবং সূর্য রশ্মি না প্রবেশ করতে পারার ফলে ফলে ব্যাকটেরিয়া এবং ক্ষতিকারক জীবাণু বৃদ্ধি পায়।\nফলে খাদ্যে তাড়াতাড়ি পচন ধরতে পারে বলে মনে করা হয়।\nসুতরাং এর পিছনে যে বিজ্ঞানসম্মত যুক্তি আছে তা প্রমাণিত হল ।\nএগুলি ছিল সূর্যগ্রহণ সম্পর্কে বিশ্বাস ও কুসংস্কারের গল্প । তবে মনে সংশয় থাকলে এ ব্যাপারে আপনি আপনার ডাক্তারের সাথে পরামর্শ করে নিন এবং এতে আপনার মনের সংশয় অবশ্যই কেটে যাবে। সূর্যগ্রহণ হল প্রকৃতির একটি দর্শনীয় ঘটনা। এটিকে কখনোই অশুভ হিসাবে দেখা উচিত নয়।\nযখন আপনার আপনজনেরা আপনাকে সূর্যগ্রহণের সম্পর্কে সতর্ক করে, তখন বুঝতে হবে এটি কেবল আপনার এবং আপনার সন্তানের সুরক্ষার জন্য । তারা আপনাকে তাদের বিশ্বাসের ওপর ভিত্তি করেই বলছে । তবে, আপনি জানেন যে এই নিয়মগুলি বিজ্ঞানের দ্বারাই জন্ম নিয়েছে।\nআমরা আশা করি, এই প্রবন্ধটি আপনাকে সূর্যগ্রহণ এবং গর্ভাবস্থা সম্পর্কিত আপনার সংশয়গুলি পরিষ্কার করতে সহায়তা করেছে।\n9 Royal Baby Rules You Likely Had No Idea Existed


ময়মনসিংহে ডিএসএ'র অবহিতকরণ কর্মশালা\nপ্রকাশ: ০২ জানুয়ারি ২০২১\nকর্মশালায় আগত অতিথিরা -সমকাল\nময়মনসিংহে বাংলাদেশ ডিজিজ স্পেসিফিক অ্যাকাউন্টস-২০১৫ শীর্ষক এক অবহিতকরণ কর্মশালা অনুষ্ঠিত হয়েছে। শনিবার দুপুরে ময়মনসিংহ মেডিকেল কলেজ হাসপাতালের সম্মেলন কক্ষে কর্মশালাটির আয়োজন করা হয়।\nবাংলাদেশে প্রথমবারের মতো স্বাস্থ্য ও পরিবার পরিকল্পনা মন্ত্রণালয়ের স্বাস্থ্য সেবা বিভাগের স্বাস্থ্য অর্থনীতি ইউনিট ডিজিজ স্পেসিফিক অ্যাকাউন্টস (ডিএসএ) সম্পন্ন করেছে। আইসিডি-১০ কোড এর ২১ টি বিস্তৃত রোগের শ্রেণিবিন্যাস ব্যবহার করে ডিএসএ এর বিশ্লেষণ উপস্থাপন করা হয়েছে। সর্বশেষ সম্পন্ন করা ন্যাশনাল হেলথ অ্যাকাউন্টস অনুসারে এই গবেষণাটি সম্পন্ন করা হয়েছে।\nবিভাগীয় পর্যায়ে উক্ত গবেষণার ফলাফল প্রচারের জন্য স্বাস্থ্য ও পরিবার পরিকল্পনা মন্ত্রণালয়ের স্বাস্থ্য সেবা বিভাগের স্বাস্থ্য অর্থনীতি ইউনিটের কর্মশালাটির আয়োজন করে। ২০১৫ সালে করা বাংলাদেশ ডিজিজ স্পেসিফিক অ্যাকাউন্ট সম্পর্কে সার্বিক বিষয়ে অবহিত করা হয় কর্মশালায়। এতে ন্যাশনাল হেলথ অ্যাকাউন্টস সম্পর্কে ধারণা, বাংলাদেশ ডিজিজ স্পেসিফিক অ্যাকাউন্টস (ডিএসএ) ও ডিএসএ শীর্ষক গবেষণার ফলাফল নিয়ে বিস্তারিত তথ্য তুলে ধরেন স্বাস্থ্য অর্থনীতি ইউনিটের উপপরিচালক ফাতেমা জোহরা ও ডা. সুব্রত পাল।\nঅবহিতকরণ কর্মশালালায় প্রধান অতিথি হিসেবে উপস্থিত ছিলেন স্বাস্থ্য অর্থনীতি ইউনিটের মহাপরিচালক (অতিরিক্ত সচিব) ড. মো. শাহাদৎ হোসেন মাহমুদ। প্রধান অতিথির বক্তব্যের তিনি বলেন, গবেষণায় বিভিন্ন ক্লাসিফিকেশন করে রোগীদের পেছনের কত খরচ হয় তা নিরুপণ করা হয়েছে। স্বাস্থ্য খাতে উন্নতির জন্য কোন খাতে কত খরচ হয় তা নিরুপণ প্রয়োজন। এতে অপচয় কমে আসবে। দেশ ১.৮ ভাগ লোক অর্থের জন্য চিকিৎসা করাতে পারে না।\nতিনি আরও বলেন, বাংলাদেশের স্বাস্থ্য খাতের উন্নয়ন সারা বিশ্বের মধ্যে ঈর্ষণীয়। স্বাস্থ্য খাতে উন্নয়ন করতে পারলে উন্নয়নের মহাসড়কের দেশ এগিয়ে যাবে। সে কারণে সকলকে সকল পর্যায় থেকে কাজ করার আহ্বান জানান তিনি।\nময়মনসিংহ বিভাগীয় স্বাস্থ্য পরিচালক ডা. মো. শাহ্ আলমের সভাপতিত্বে কর্মশালায় আরো বক্তব্য রাখেন ময়মনসিংহ বিভাগীয় কমিশনার মো. কামরুল হাসান, ময়মনসিংহ মেডিকেল কলেজ হাসপাতালের পরিচালক ব্রিগেডিয়ার জেনারেল মো. ফজলুল কবীর, ময়মনসিংহ জেলা প্রশাসক মো. মিজানুর রহমান, রেঞ্জ ডিআইজি কার্যালয়ের পুলিশ সুপার নাসির উদ্দিন, সিভিল সার্জন ডা. এবিএম মশিউল আলম প্রমুখ।\nবিষয় : বাংলাদেশ ডিজিজ স্পেসিফিক অ্যাকাউন্টস ডিএসএ


‘কেজিএফ: চ্যাপ্টার ২’ মুক্তির চূড়ান্ত ঘোষণা দিলেন যশ – চ্যানেল আই অনলাইন\n- চ্যানেল আই অনলাইন ২২ আগস্ট, ২০২১ ১৮:০০\nভারতের ইতিহাসে সবচেয়ে প্রতীক্ষিত সিনেমাটির নাম ‘কেজিএফ: চ্যাপ্টার ২’। দক্ষিণ ভারতের কন্নড় ইন্ডাস্ট্রির এই সিনেমার জন্য প্রায় আড়াই বছর ধরে অপেক্ষা করছেন দর্শক।\nযশ অভিনীত সিনেমাটির প্রথম পর্ব মুক্তি পায় ২০১৮ সালের ডিসেম্বরে। মাঝখানে করোনার কারণে সিনেমাটি নিয়ে প্রতীক্ষার প্রহর শুধু দীর্ঘই হয়েছে দর্শকের। চলতি বছরের জুলাইয়ে মুক্তি কথা থাকলেও সেটা সম্ভব হয়নি। গুঞ্জন শোনা যাচ্ছিলো, আসছে সেপ্টেম্বরের যে কোনো সময় মুক্তি পেতে পারে ভারতীয় সিনেমার ইতিহাসে জায়গা করে নেয়া কন্নড় এই সিনেমাটি।\nতবে দর্শকের দর্শকের অপেক্ষা ফুরাচ্ছে না এখনই। সিনেমাটি দেখতে হলে আরো অপেক্ষা করতে হবে দর্শকদের। কারণ শনিবার (২২ আগস্ট) একটি টুইটে এই সিনেমার প্রধান চরিত্র যশ সিনেমাটির নতুন তারিখ চূড়ান্ত করেছেন।\nসিনেমার নতুন একটি পোস্টার প্রকাশ করে যশ এক টুইটে জানিয়েছেন, ‘কেজিএফ: চ্যাপ্টার ২’ মুক্তির চূড়ান্ত করা হয়েছে। সিনেমাটি বড়পর্দায় আগামি বছরের ১৪ এপ্রিল ভারতসহ বিশ্বব্যাপী মুক্তি পাবে!\nনতুন এই পোস্টারে যশ এবং চ্যাপ্টার ওয়ানের কলাকুশলী ছাড়াও দেখা গেছে সঞ্জয় দত্ত ও রাবিনা ট্যান্ডনকে।\n‘কেজিএফ’ এর কাহিনী মূলত ১৯৭০ থেকে ১৯৮০ দশকের প্রেক্ষাপটে। একজন অনাথ বালকের গ্যাংস্টারে রূপান্তরিত হওয়ার নানান কাহিনীকে ঘিরেই এর চিত্রনাট্য নির্মিত। যেখানে মূল ভূমিকায় দক্ষিণী সুপারস্টার যশকে এবং তার বিপরীতে অভিনয় করবেন শ্রীনিধি শেঠি।\nকেমন হবে বাংলাদেশ-নিউজিল্যান্ড সিরিজের সুরক্ষা বলয়?\nপরবর্তী পূর্ববর্তী ১ এর ৪,২২৭


Now Tata Motors showroom will reach village to village know what is the planদোকান পৌঁছবে ক্রেতার দুয়ারে, গ্রামে গ্রামে আসছে Tata Motors-এর মোবাইল শোরুম – News18 Bangla\nTata Motors|| দোকান পৌঁছবে ক্রেতার দুয়ারে, গ্রামে গ্রামে আসছে Tata Motors-এর মোবাইল শোরুম\nTata Motors showroom will reach village to village: Tata Motors Limited কোম্পানি গ্রামীণ মার্কেটিং স্ট্রাটেজির মাধ্যমে নিয়ে এসেছে এক নতুন উদ্যোগ।\nLast Updated : March 10, 2022, 10:38 IST\nদেশের ভরসা, টাটা এবং মহিন্দ্রাকে পেছনে ফেলে নতুন রেকর্ড গড়েছে এই কোম্পানি!\nবিক্রির নিরিখে হুন্ডাইকে‘ওভারটেক’,দেশের দ্বিতীয় বৃহত্তম গাড়ি কোম্পানি টাটা মোটরস\n৫০ পয়সায় এক কিলোমিটার! গাড়িও চড়বেন, আবার পকেটও বাঁচবে, দেখুন এই মডেল\n#নয়াদিল্লি: ভারতের জনপ্রিয় কোম্পানি Tata Motors Limited 'শোরুম অন হুইলস'-এর হাত ধরে এবার সূচনা করতে চলেছে এক নতুন অধ্যায়ের। ভারতের প্রতিটি গ্রামে পৌঁছে যাবে Tata Motors Limited। এর ফলে গ্রামের মানুষ সেখানেই থেকে ক্রয় করতে পারবে Tata Motors-এর গাড়ি। বিভিন্ন গ্রামের লোকেদের আর যেতে হবে না শহরের শোরুমে। Tata Motors Limited কোম্পানি গ্রামীণ মার্কেটিং স্ট্রাটেজির মাধ্যমে নিয়ে এসেছে এক নতুন উদ্যোগ। এর উদ্দেশ্য হল গ্রামের লোকেদের কাছে তাদের গাড়ি পৌঁছে দেওয়া।\nTata Motors Limited কোম্পানি তাদের এই নতুন যোজনার মাধ্যমে দেশে প্রায় ১০৩টি মোবাইল শোরুম খোলার পরিকল্পনা করেছে। Tata Motors Limited-এর উদ্দেশ্য হল ভারতের প্রতিটি কোণে তাদের ব্র্যান্ডের সঙ্গে সকলের পরিচিতি বাড়িয়ে তোলা। এই সকল মোবাইল শোরুমের মাধ্যমে যে কেউ ক্রয় করতে পারবে Tata Motors কোম্পানির গাড়ি। Tata Motors কোম্পানির গাড়ি ক্রয় করার জন্য আর শোরুমে যাওয়ার দরকার পড়বে না। মোবাইল শোরুম থেকেই গ্রাহকেরা ক্রয় করতে পারবে Tata Motors কোম্পানির গাড়ি।\nআরও পড়ুন: গোল্ড লোনে কোন সংস্থার সুদের হার কত? দেখে নিন এক নজরে...\nTata Motors Limited-এর এই যোজনার মাধ্যমে তাদের কোম্পানির বিভিন্ন প্রোডাক্ট সম্পর্কে সকলকে জানানো হবে। কোম্পানির উদ্দেশ্য হল এই যোজনার মাধ্যমে তাদের গাড়ি, গাড়ির পার্টস সম্পর্কে সকলকে জানানো। Tata Motors Limited নিজেদের ব্র্যান্ডিং করার জন্য চালু করতে চলেছে এই অভিনব যোজনা। টাটা মোটর্স প্যাসেঞ্জার ভেহিকেল লিমিটেডের সেলস মার্কেটিং এবং কাস্টমার কেয়ারের ভাইস প্রেসিডেন্ট রাজন অম্বা জানিয়েছেন যে, ভারতের বিভিন্ন গ্রামে Tata Motors Limited কোম্পানির ব্র্যান্ডিং করার জন্য চালু করা হয়েছে এই যোজনা। এই যোজনার মাধ্যমে Tata Motors Limited কোম্পানির বিভিন্ন ধরনের গাড়ি সম্পর্কে সকলকে অবহিত করা হবে। এর ফলে ভারতের প্রতিটি কোণে পৌঁছে যেতে পারবে Tata Motors Limited কোম্পানি।\nTata Motors Limited প্যাসেঞ্জার ভেহিকেল লিমিটেডের সেলস মার্কেটিং এবং কাস্টমার কেয়ারের ভাইস প্রেসিডেন্ট রাজন অম্বা আরও জানিয়েছেন, "গ্রামের বাজার ধরার জন্য চালু করা হয়েছে এই যোজনা। ভারতে প্যাসেঞ্জার ভেহিকেলের বিক্রির মধ্যে প্রায় ৪০ শতাংশ যোগদান গ্রামীণ ভারতের। কারণ সেখানেই বেশি পরিমাণে বিক্রি হয় এই ধরনের গাড়ি। এর ফলে সেই গ্রামীণ বাজার ধরাই আমাদের প্রধান লক্ষ্য। এর ফলে চালু করা হয়েছে Tata Motors Limited-এর এই নতুন যোজনা।"\nFirst published: March 10, 2022, 10:38 IST


করোনাভাইরাস ও প্রাসঙ্গিক প্রশ্ন\nকেউ কেউ আহ্বান জানাচ্ছেন জাতীয় পর্যায়ে ত্রাণ পরিচালনা কমিটি গঠন করা। প্রস্তাবটা ভালো। গণতান্ত্রিক দেশে এটাই বাঞ্ছনীয়; কিন্তু বাংলাদেশের বাস্তবতাটা কী? যেখানে এক দল অন্য দলকে নিশ্চিহ্ন করে ক্ষমতায় যেতে চায়। স্বাধীনতাবিরোধীরা এখনো তাদের স্বাধীনতাবিরোধী রাজনীতি অব্যাহত রেখেছে। ধর্মীয় জঙ্গিবাদীরা নির্বিচারে মানুষ হত্যা করে চলেছেন। জাতীয় বৃহত্তম ইসু্যতে কখনো ঐক্যবদ্ধ হতে পারেনি। যাদের একমাত্র লক্ষ্য সরকারকে ক্ষমতা থেকে টেনে নামানো এবং সুযোগ পেলেই ষড়যন্ত্র করে তাদের ঐক্যের আহ্বানে ক্ষমতাসীনরা সাড়া দেবেন কোন ভরসায়? সব জায়গায়ই অনৈক্য, প্রতিহিংসা ও প্রতিরোধ। শুধু ত্রাণ বিতরণ নিয়ে জাতীয় ঐক্যের প্রস্তাব কার্যকর হতে পারে কি?\nবিশ্বে করোনাভাইরাসের আক্রান্তের সংখ্যা এখন ২৬ লাখের ওপরে। ইউরোপ, আমেরিকা, অস্ট্রেলিয়া ও এশিয়াসহ এমন কোনো মহাদেশ নেই যেখানে এ রোগের প্রাদুর্ভাব ঘটেনি। গত ডিসেম্বরের শেষ দিকে প্রথমে চীনের উহান শহরে পরে ইতালি, স্পেন, ফ্রান্স, ব্রিটেন, জার্মান প্রভৃতি বড় বড় রাজধানী শহরে এই ভাইরাসের সংক্রমণে ইতোমধ্যে দেড় লক্ষাধিক মানুষের প্রাণহানি ঘটেছে। আমেরিকার প্রেসিডেন্ট ডোনাল্ড ট্রাম্প বলেছেন, বিশ্ব স্বাস্থ্য সংস্থা (ডঐঙ) যথাসময়ে জাতিসংঘের মাধ্যমে এই ভাইরাসের ব্যাপারে পূর্ব সতর্ক না করার কারণেই বর্তমানে ভয়াবহ অবস্থা। এই কারণ দেখিয়ে যুক্তরাষ্ট্র বিশ্ব স্বাস্থ্য সংস্থাকে বাৎসরিক যে অনুদান দিত, তা বন্ধ করার সিদ্ধান্ত নিয়েছেন। এ নিয়ে বিশ্বব্যাপী সমালোচনার ঝড় বইছে। অনেকেই বলেছেন, বিষয়টি ডোনাল্ড ট্রাম্প রাজনৈতিক দৃষ্টিকোণ থেকে বিচার করেছেন এবং জাতিসংঘের মহাসচিবের চীনের প্রতি বিশেষ আনুকূল্যের অভিযোগ তুলেছেন। আসলে বাস্তবতা হচ্ছে যথাসময়ে জাতিসংঘ বিষয়টির ওপর আলোকপাত করলেও মার্কিন প্রেসিডেন্ট তখন বিশেষ গুরুত্ব দেননি। বরং করোনাভাইরাসকে চাইনিজ ভাইরাস বলে উপহাস করেছিলেন। এখন লাখো লাখো আমেরিকান আক্রান্ত ও হাজার হাজার মানুষের মৃতু্যর কারণে ট্রাম্পের ওপর যে চাপ এসেছে, তা মোকাবিলা করার প্রয়োজনেই ট্রাম্প তার ব্যর্থতার দায়িত্ব জাতিসংঘের ওপর চাপিয়ে দেওয়ার চেষ্টা করছেন। যুক্তরাষ্ট্রের প্রেসিডেন্টের বিশ্ব স্বাস্থ্য সংস্থাকে সাহায্য বন্ধ করে দেওয়ার ঘোষণা বর্তমান পরিস্থিতিকে আরও অবনতি ঘটাবে, তাতে কোনো সন্দেহ নেই।\nএ কথা সত্য, জাতিসংঘকে সরবরাহকৃত অর্থের একটা বড় অংশ আমেরিকা দিয়ে থাকে। অন্যান্য দেশও সাহায্য করে থাকে, তবে আমেরিকার সাহায্যের পরিমাণ বেশি। বিশ্বের একটা অত্যন্ত গুরুত্বপূর্ণ সম্পদশালী রাষ্ট্র হওয়ার কারণে আমেরিকার ওপর জাতিসংঘ অনেকাংশে নির্ভরশীল। এর আগে প্যারিস জলবায়ু সম্মেলনে আমেরিকা নিজেদের প্রত্যাহার করল। আর এখন বিশ্ব স্বাস্থ্য সংস্থার টাকা বন্ধ করার সিদ্ধান্ত নিল। আমেরিকার মতো বৃহৎ গণতান্ত্রিক ধনী দেশের পক্ষে এরকম সিদ্ধান্ত নেওয়া অনেকেই অনুচিত বলে মনে করছেন। এরূপ একটা ভয়াবহ দুর্যোগ একটি বা কয়েকটি দেশের পক্ষে মোকাবিলা করা সম্ভব নয়। সংকটের প্রকৃতি এত কঠিন ও সুদূর বিস্তৃত বিশ্বের ছোট বড় সব দেশকেই ঐক্যবদ্ধ হয়ে এটা মোকাবিলা করতে হবে। এটা বিশ্বযুদ্ধের মতো নয়; যে কয়েকটি দেশ জোটবদ্ধ হয়ে পরস্পর যুদ্ধে লিপ্ত হবে। এটা এমন একটা সংকট যে, তার কারণ নির্ধারণ ও প্রতিরোধ শক্তি সৃষ্টিতে অর্থাৎ ভ্যাকসিন তৈরিতে দেড় বছর বা বেশি সময় লেগে যেতে পারে। পৃথিবীর খ্যাতনামা বৈজ্ঞানিকরা গবেষণা শুরু করেছেন এবং বিল গেটসের মতো ধনকুবেরা প্রয়োজনীয় সম্পদ বিলিয়ে দিচ্ছেন। হয়তো কয়েক মাসের মধ্যে ভ্যাকসিন তৈরি হবে। ভ্যাকসিন তৈরি না হওয়া পর্যন্ত মারাত্মক পরিস্থিতি বিশ্বে বিদ্যমান থাকবে। বাংলাদেশে এই ভাইরাসের বিস্তার ঘটেছে, গত ৮ মার্চ ২০২০ থেকে ও বিদেশে কর্মরত প্রায় ৭ লাখ বাঙালি প্রবাসী ওইসব দেশে করোনাভাইরাসের প্রাদুর্ভাব দেখে দ্রম্নত দেশে ফিরে এসেছেন। তিন মাসে ফিরে এসেছেন প্রায় ৭ লাখ প্রবাসী। এদের অধিকাংশই করোনায় আক্রান্ত ছিলেন না। মনে হয়, সিম্পটম ফ্রি থাকায় বাংলাদেশের আন্তর্জাতিক বিমানবন্দর এসব যাত্রীদের কড়াকড়িভাবে স্কিলিং করার প্রয়োজনবোধ করেননি। যারা সিম্পটম ফ্রি ছিলেন, তাদের অধিকাংশ পরীক্ষা-নিরীক্ষা না করে ছেড়ে দেওয়া হয়েছে। তারা গ্রামে গিয়ে বসবাস শুরু করল। এদের ভেতর করোনা আক্রান্ত যে ছিলেন না, এরূপ নয়; বরং ভাইরাস সংক্রমিত হয়ে গ্রামগঞ্জে গিয়ে কোয়ারেন্টাইন না মেনে চলাফেরা করায় দেশব্যাপী করোনাভাইরাসের বিস্তার ঘটেছে। যারা ঢাকায় কোয়ারেন্টাইনে ছিলেন তারা চৌদ্দ দিন থেকে তারাও বাড়িতে চলে গেছে। এরপরে যে বিশেষ ঘটনা ঘটেছে, তা হলো স্কুল, কলেজ, বিশ্ববিদ্যালয়, শিল্প কলকারখানা ছুটির ঘোষণা। আর ছুটি পেলে যা হয়, ঢাকা শহর ত্যাগ করে সবাই গ্রামে ফিরে গেছেন এবং ফেরত আসা প্রবাসী বাঙালিদের সঙ্গে মেলামেশা করেছে।\nএদিকে চলিস্নশ লাখ গার্মেন্ট শ্রমিকদের কলকারখানা বন্ধের সুনির্দিষ্ট ঘোষণা না দেওয়ায় চাকরি হারানোর ভয়ে প্রথমবার ছুটি শেষ হওয়ার পরেই অধিকাংশ কর্মজীবী শ্রমিকরা ঢাকায় ঢুকে পড়েছেন। যদিও যেদিন ছুটি শেষ হয়েছে সেইদিনই আবার গার্মেন্ট মালিক পক্ষ সরকারের নির্দেশ মতো কারখানার ছুটি বর্ধিত করেছেন। দেখা যাচ্ছে, প্রথমে প্রবাসীদের গ্রামে ফিরে যাওয়া ও পরে স্কুল, কলেজের ছাত্র ও কারখানার শ্রমিকদের গ্রামে যাওয়া এবং পরে আবার তাদের ঢাকায় ফিরে আসা এসব কিছুর মাধ্যমে সামাজিক দূরত্ব বজায় রাখার নির্দেশ দারুণভাবে অবজ্ঞা হয়েছে। এব্যাপারে কে কতটুকু দায়ী তা নির্ধারণকল্পে তদন্ত করা যেতে পারে এবং দোষী ব্যক্তিদের শাস্তির বিধান করা যেতে পারে।\nতবে একথা ঠিক সামর্থ্য ও শক্তির মধ্যে সীমাবদ্ধ থেকে সরকারের পক্ষে যথাযথ ব্যবস্থা করা বোধ হয় সম্ভব ছিল না। ক্ষেত্র বিশেষে হয়তো শিথিলতা প্রদর্শন করা হলেও কিন্তু বাস্তব অবস্থা হচ্ছে প্রয়োজনীয় সরঞ্জামের অভাবে সব লোককে বিমানবন্দরে স্কিলিং করা এবং সব লোককে ঢাকা শহরে কোয়ারেন্টাইনে রাখা বোধ হয় সরকারের পক্ষে সম্ভব ছিল না। অভাব ছিল প্রযুক্তির, প্রশিক্ষিত জনবলের, অর্থের ও সঠিক পরামর্শ দেওয়ার। সংশ্লিষ্ট অনেকেই সরকারকে সঠিক সময়ে সঠিক পরামর্শ দিতে ব্যর্থ হয়েছেন। অথবা বিষয়টি যতটা গুরুত্ব সহকারে সঠিকভাবে উপলব্ধি করতে পারেননি। যথাযোগ্য তৎপরতার মাধ্যমে সরকার পরিস্থিতি মোকাবিলা করার চেষ্টা করেছেন। দ্রম্নত প্রশিক্ষণের ব্যবস্থা করে দক্ষ জনবল বৃদ্ধি করা হয়েছে। কোয়ারেন্টাইনে সামাজিক দূরত্ব এবং অন্যান্য বিধিমালা যাতে জনগণ কঠোরভাবে মেনে চলে, সে জন্য সরকার সশস্ত্র বাহিনীর সদস্যদেরও মাঠে নামিয়েছেন। স্বাস্থ্য মন্ত্রণালয়, বিভিন্ন হাসপাতাল, ডাক্তার, নার্স এবং স্বাস্থ্য কর্মীরা নিরলসভাবে কাজ করে যাচ্ছেন। পুলিশ প্রশাসন ও সিভিল প্রশাসন বিশেষ তৎপর রয়েছে। এদের সবাইকে স্বাস্থ্য বিমার আওতায় এনে বিশেষ প্রণোদনা দেওয়ার ব্যবস্থা করা হয়েছে। পর্যায়ক্রমে আরও ঘোষণা দেওয়া হবে সরকারের পক্ষ থেকে। এর পূর্বে অর্থনীতি যাতে চরমভাবে বিপর্যস্ত না হয়, সেই জন্য আমদানি-রপ্তানি, পোশাক শিল্প, ক্ষুদ্র ও মাঝারি শিল্পসমূহ, কৃষি ও কৃষিভিত্তিক প্রতিষ্ঠানগুলোকে বিভিন্ন ক্ষেত্রে সরকার স্বল্প সুদে ঋণ দেওয়ার ব্যবস্থা করেছে। এবার যে বোরোর বাম্পার ফলন হয়েছে তা যথাযথভাবে ঘরে তোলার ব্যবস্থা করা হচ্ছে। কৃষি উৎপাদন যাতে ব্যাহত না হয়, এ জন্য সরকার বিভিন্ন পদক্ষেপ গ্রহণ করেছেন। টেলিভিশনের পর্দা দেখলে মনে হয় বিশেষ কোনো মহল এটা প্রচার করছেন যে, এই মহামারি দমনে সরকার ব্যর্থ হয়েছে। অভুক্ত মানুষকে সহায়তার জন্য যে তাৎক্ষণিক কর্মসূচি ঘোষণা দিয়ে বাস্তবায়ন করেছেন, সে ব্যাপারে তাদের মন্তব্য উদ্দেশ্যমূলক বলে মনে হয়। একজন বিশ্ববিদ্যালয়ের শিক্ষক আমাকে ফোন করে জানতে চাইলেন, কী করছে সরকার? দেশ স্বাধীন হওয়ার পর যে ধরনের ত্রাণ চুরি হয়েছিল, বাস্তব অবস্থাতেও প্রায় সেইরূপ। আমাকে জবাবে বলতে হল যে, হাজার হাজার ইউনিয়ন ও বড় বড় শহরে ত্রাণ বিতরণ করা হচ্ছে। সেখানে নিম্নপর্যায়ে তদারকির অভাবে কিছু কিছু দুর্নীতিবাজরা দুর্নীতি করছে, তাদের তো ধরা হয়েছে এবং শাস্তি প্রদান অব্যাহত রয়েছে।\nমাননীয় প্রধানমন্ত্রী কঠোর নির্দেশ দিয়েছেন দুর্নীতিবাজদের শায়েস্তা করার। অধ্যাপক সাহেবের কথায় মনে হলো যে, সরকার, সরকারি দল এবং তাদের সমর্থকরা সম্মিলিতভাবে ত্রাণসামগ্রী লুটপাট করছেন। আর একজন বামপন্থী সাংবাদিক যে অশালীন ভাষায় টেলিভিশনের পর্দায় সরকার বিশেষ করে মন্ত্রী ও সাংসদদের বিরেুদ্ধে বললেন, তা যে আক্রমণাত্মক ছিল, তা বুঝতে কারও অসুবিধা হয়নি। এই দুটি উদাহরণের অর্থ এই নয় যে, দুর্নীতিমুক্ত অবস্থায় দেশ চলছে। দুর্নীতির বিরুদ্ধে অভিযান তো প্রধানমন্ত্রী ইতোপূর্বেই শুরু করেছিলেন, এখনো তা অব্যাহত আছে। বহু রাঘববোয়াল ধরাও পড়েছে। বিচার প্রক্রিয়াধীন রয়েছে। সরকারি দল বলে ছেড়ে দেওয়া হয়নি। দুর্নীতি সব সময় ছিল, এখনো আছে। দুর্নীতিবাজরা সুযোগ পেলেই তা করে থাকে। সরকারি দল, বিরোধী দল, দল নিরপেক্ষ সবার ভেতর যদি দুর্নীতিবাজদের খোঁজ করেন, তা হলে দেখা যাবে, তাদের এখনো সংখ্যা বেশি। টেলিভিশনের পর্দায় এমন একজন এসে লম্বা লম্বা কথা বলেন, যিনি এক সময় ছাত্রলীগ, আওয়ামী লীগ করতেন, বঙ্গবন্ধুর অনুসারী ছিলেন, সামরিক শাসক এরশাদকে সমর্থন করে শোনা যায় ঢাকা শহরে আটত্রিশটি পস্নটের মালিক বনে গেছেন। আর একজন বামপন্থী বিপস্নবী সমাজতন্ত্রে যার বিশেষ আস্থা, তিনিও এরশাদকে সমর্থন করে আশুলিয়ায় বিঘার পর বিঘা খাশ জমি দখল করেছেন। আর এখন নামকরা মুক্তিযোদ্ধা, যার বক্তব্য শোনার জন্য বঙ্গবন্ধু পার্লামেন্টে হাজির হতেন। তিনি এখন আলস্নাহ-বিলস্নাহ করে টুপি ও তসবি মাওলানা, যার সম্পদের পরিমাণ কয়েক হাজার কোটি টাকা। কে এই দেশে দুর্নীতি করেননি। যারাই ক্ষমতায় গেছে, তাদের একাংশের লক্ষ্যই ছিল রাতারাতি ধনী হওয়া। ওদের কেউ কেউ এক সময় ছিল বঙ্গবন্ধুর লোক, তারপর জিয়াউর রহমান, তারপর এরশাদ ও পরে বেগম খালেদা।


১৬ কোটি টাকার ওষুধ কেনে চট্টগ্রাম মেডিকেল, রোগীর ভাগ্যে শুধু ১০ টাকার প্যারাসিটামল\nসরকারি বরাদ্দের কোটি কোটি টাকার ওষুধ নিয়ে হরিলুট\nইসমত মর্জিদা ইতি\t ২৫ আগস্ট ২০২১ ১০:০০ পূর্বাহ্ন\nরোগীদের জন্য এক বছরে কেনা হয়েছে ১৬ কোটি টাকার ওষুধ, অথচ চট্টগ্রাম মেডিকেল কলেজ হাসপাতালের ঠিক নিচেই ওষুধের দোকানে লম্বা লাইন লেগেই থাকে রোগীর স্বজনদের। এই এক বছরই শুধু নয়, বহু বছর ধরে যে প্রশ্নের জবাব কখনোই মেলে না— সেটি হল সরকারের দেওয়া কোটি কোটি টাকার ওষুধ কোথায় যায়? যে প্রশ্নের উত্তর চেয়েও কেউ কখনও পায় না— সরকারি বরাদ্দের ওষুধ কেন রোগীরা পায় না?\nজানা গেছে, চট্টগ্রাম মেডিকেল কলেজ হাসপাতালে ২০২০-২১ অর্থবছরে ওষুধ কেনা হয়েছে ১৬ কোটি ৫ লাখ ১২ হাজার টাকার। নতুন অর্থবছরে বাজেটে চাহিদাপত্র রয়েছে ২৭ কোটি টাকার। হাসপাতালের সাধারণ ওয়ার্ডে টাঙ্গানো আছে মেডিকেল স্টোরের পাঠানো ‘পর্যাপ্ত’ ওষুধ সরবরাহের নোটিশ। হাসপাতালের সিনিয়র স্টোর মেডিকেল অফিসারও বলছেন, হাসপাতালে সাধারণ রোগীদের ওষুধের সংকট নেই। কিন্তু হাসপাতালের বিভিন্ন ওয়ার্ডের রোগী ও তাদের স্বজনদের দীর্ঘ সারি সবসময় লেগেই থাকে হাসপাতালের নিচের ওষুধের ফার্মেসিতে।\nডাক্তারের দেওয়া স্লিপ নিয়ে ওষুধ কিনতে যাওয়া রোগীদের লম্বা লাইন শুধু হাসপাতালের নিচের স্বপ্না মেডিকেল স্টোরেই নয়, হাসপাতালের বাইরের ফার্মেসিগুলোতেও রোগীর স্বজনদের দেখা যায় ডাক্তারের স্লিপ লেখা কাগজ নিয়ে ওষুধ কিনতে। এরকম স্লিপে দেখা গেছে, হাসপাতাল থেকে রোগীদের দেওয়া হয় শুধু ১০ টাকা মূল্যের নাপা-প্যারাসিটামল।\nচট্টগ্রাম মেডিকেল কলেজ হাসপাতালে ২০২০-২১ অর্থবছরে হাসপাতালের ওষুধ বাবদ বরাদ্দ ছিল ১৬ কোটি ৫ লাখ ১২ হাজার টাকা। বরাদ্দকৃত ওষুধের মধ্যে শতকরা ৭০ ভাগ এসেনসিয়াল ড্রাগস লিমিটেড থেকে কেনা হয়েছে। এ বাবদ ব্যয় হয়েছে ১১ কোটি ২৩ লাখ ৫৮ হাজার ৪০০ টাকা। আর বাকি ৩০ ভাগ ওষুধ কেনা হয়েছে বেসরকারি বিভিন্ন ওষুধ কোম্পানি থেকে। আর এই বাবদে বরাদ্দ দেখানো হয়েছে ৪ কোটি ৮১ লাখ ৫৩ হাজার ৬০০ টাকা— যা মোট বাজেটের ৪৫ দশমিক ৬ শতাংশ।\nএছাড়া এমএসআর যন্ত্রপাতি কেনা বাবদ বরাদ্দ ২০ শতাংশ— টাকার পরিমাণে যা ৭ কোটি ৪ লাখ টাকা। আবার এমএসআর যন্ত্রপাতি মেরামতের জন্য বরাদ্দের পরিমাণ ৭০ লাখ ৪০ হাজার টাকা। গজ, ব্যান্ডেজ, তুলা ইত্যাদি বাবদ বরাদ্দ ২ শতাংশ— টাকার অংকে যার পরিমাণ ৭০ লাখ ৪০ হাজার টাকা। লিনেন বাবদ বরাদ্দ ৩ শতাংশ— টাকার পরিমাণে যা ১ কোটি ৫ লাখ ৬০ হাজার টাকা। এক্সরে, ফিল্ম, ইসিজি পেপারসহ কেমিক্যাল রি-এজেন্ট বাবদ বরাদ্দের ১০ শতাংশ— টাকার অংকে যার পরিমাণ ৩ কোটি ৫২ লাখ টাকা। অক্সিজেন ও অনান্য গ্যাস সরবরাহ বাবদ বরাদ্দের পরিমাণ ৫ শতাংশ— টাকার অংকে যার পরিমাণ ১ কোটি ৭৬ লাখ টাকা।\nজানা গেছে, সর্বশেষ চলতি বছরের ১৩ এপ্রিল চট্টগ্রাম মেডিকেল কলেজ হাসপাতালের সিনিয়র স্টোর মেডিকেল অফিসার ডা. হুমায়ুন কবির প্রতিটি ওয়ার্ডে একটি তালিকা পাঠিয়ে দেন। তালিকায় টিক চিহ্ন দেওয়া ওষুধগুলো সরবরাহ রয়েছে বলে তালিকায় উল্লেখ রয়েছে।\nটিক চিহ্ন দেওয়া ওই তালিকায় প্রতিটি ওয়ার্ডে হাসপাতাল থেকে রোগীদের সরবরাহযোগ্য ওষুধের নাম উল্লেখ রয়েছে। সেই তালিকায় দেখা গেছে, মজুদকৃত ওষুধের মধ্যে রয়েছে আ্যামোক্সিলিন, ক্লোক্সসিলিন, সিপ্রেডিন, ডক্সিসাইক্লিন, টেট্রাসাইক্লিন, ওমিপ্রাজোন, ট্যাবলেট এসপিরিন, এমলোডিপাইন, এলবিনডাজোল, এজিথ্রোমাইসিন, ভিটামিন বি কমপ্লেক্স, কনট্রিমোক্সাজোল, ক্যালসিয়াম কার্বোনেট, সিপ্রোফ্লোক্সেসিন, ক্লোনাজিপ্যাম, কারভিডিঅল, কারডিজেম, ডাইক্লোফেনাক, ফেরাস সালফেট, হালোপিরিডল, পাইরোভিখট, রিবোফ্লেবিন, ভারপামিল ইত্যাদি।\nঅন্যদিকে ইনজেকশনের মধ্যে রয়েছে— এমিকাসিন, এমপিসিলিন, ডায়াজিপাম, মেট্রো, প্রোসাইক্লিডিন, রেনিটিডিন, সালবিউটামল ইত্যাদি। এছাড়া সিরাপ ও ড্রপের মধ্যে রয়েছে এমোক্সিলিন, সালবিউটামল ছাড়াও গজ, ব্যান্ডেজ, তুলা, স্যাভলন, হেক্সিসল, ভায়োডিন, এমআরআই/সিটি ফিল্ম ইউসল ইত্যাদি পর্যাপ্ত রয়েছে বলে নোটিশে উল্লেখ রয়েছে।\nখোঁজ নিয়ে জানা গেছে, মজুদ ওষুধের তালিকা সম্বলিত এই নোটিশ হাসপাতালের প্রতিটি ওয়ার্ডে টাঙ্গিয়ে দেওয়ার নিয়ম থাকলেও টাঙ্গানো আছে কেবল হাতেগোনা কয়েকটি ওয়ার্ডে। আবার কোনো কোনো ওয়ার্ডে টাঙানো হলেও ডাক্তার, নার্স, ওয়ার্ড মাস্টার, ওয়ার্ডবয়রা ওই নোটিশ ছিঁড়ে ফেলেন বলে অভিযোগ রয়েছে।\nটাঙানো হোক বা না হোক, ওই তালিকার সাথে ওয়ার্ডের বাস্তবচিত্রের কোনো মিল নেই। প্রকৃতপক্ষে এক প্যারাসিটামল ছাড়া আর কোনো ওষুধই রোগীদের দেওয়া হয় না। রোগী ও তাদের স্বজনদের কাছ থেকে পাওয়া অভিযোগে মিলেছে এর সত্যতাও। কয়েকদিনের সরেজমিন অনুসন্ধানে হাসপাতালের নিচে নায্যমূল্যের দোকান স্বপ্না মেডিকেল স্টোরের সামনে অবস্থান করেও দেখা গেছে, চিকিৎসাধীন রোগীকে ডাক্তারের দেওয়া স্লিপে লেখা সব ওষুধই বাইরে থেকে কিনে আনতে হয় বাধ্যতামূলকভাবে।\n১৬ নং মেডিসিন ওয়ার্ডে ভর্তি থাকা জ্যেৎস্না বেগমের ছেলে সাকিব স্বপ্না মেডিকেল স্টোরে এসেছিলেন ওষুধ কিনতে। স্বপ্না মেডিকেল স্টোরে সাকিব যে স্লিপটি দেন, তাতে যেসব ওষুধের নাম লেখা ছিল, সেগুলো হল— IV Canola 20gm, Infusion Set, Nichiban, Nichiban Micropore 1 inch, Clamox, Klarix, Esonix 20mg, Napa, Docopa, Montair D-Rise, D-Rise 20000।\nএই একই সময়ে হাসপাতালে চিকিৎসাধীন অন্য এক রোগীর স্বজন বেবি আকতারকে কিনতে দেখা গেছে ১ হাজার ২০০ টাকার ওষুধ।\nএ তো গেল বাইরের চিত্র। ২৮ নং নিউরো সার্জারি ওয়ার্ডে দেখা গেছে, এই ওয়ার্ড থেকে কোনো ওষুধই রোগীরা পাচ্ছেন না। এক্সিপিন ইনজেকশন, সেফট্রান, ওরাডেক্সন, সেফার্ডসহ কোনো ইনজেকশনই রোগীরা পান না। অথচ হাসপাতাল থেকে টাঙানো তালিকায় রোগীদের জন্য এসব ওষুধের পর্যাপ্ত মজুদ আছে বলে জানানো হয়েছে।\nএকই অবস্থা দেখা গেছে ১৬ নং মেডিসিন ওয়ার্ডে। ওই ওয়ার্ডে চিকিৎসাধীন রফিকের (ছদ্মনাম) স্বজন রাশেদ জানান, ‘আমার ভাই জ্বর নিয়ে এ ওয়ার্ডে ভর্তি হয়েছে। ৭ দিন পার হয়ে গেছে। তারপরও আমার ভাইয়ের জ্বর কমছে না। এ পর্যন্ত আমার ১ হাজার ৮০০ টাকা গেছে ইনজেকশন আর ওষুধ কিনতে।’ একইরকম অভিযোগ এ ওয়ার্ডে চিকিৎসাধীন অনান্য রোগীরও।\nবিষয়টি জানতে হাসপাতালের উপ-পরিচালক ডা. আফতাবুল ইসলামের সাথে যোগাযোগ করা হলেও তিনি ফোন রিসিভ করেননি।\nতবে হাসপাতালের সিনিয়র স্টোর মেডিকেল অফিসার ডা. হুমায়ুন কবির চট্টগ্রাম প্রতিদিনকে বলেন, ‘ওয়ার্ডে আমরা পর্যাপ্ত ওষুধ সরবরাহ করি। রোগীদের পর্যাপ্ত ওষুধই পাওয়ার কথা। রোগীরা কেন ওষুধ পান না— তা আসলে আমার মাথায় আসে না। তারা যদি না পান, তাহলে ওষুধগুলো যাচ্ছে কোথায়?’\nকাঠগড়ায় ওসি প্রদীপের ৪৫ মিনিটের ফোনালাপ, মোবাইল দিয়েছে পুলিশই


প্রচ্ছদ » প্রথম পাতা » হাফিজের জামিন মঞ্জুর\nপূর্ববর্তী খালেদা জিয়ার হাত-পা অচল, ডায়াবেটিক আশঙ্কাজনক, জানালেন রিজভী\nপরবর্তী যুবলীগ চেয়ারম্যান নজরদারিতে আছেন কি না তা পরে জানা যাবে, বললেন ওবায়দুল কাদের\nমামুন আহম্মেদ খান : বিএনপির ভাইস চেয়ারম্যান মেজর (অব.) হাফিজ উদ্দিন আহমেদকে রাষ্ট্রবিরোধী প্রচারণার অভিযোগে ডিজিটাল নিরাপত্তা আইনের মামলায় জামিন মঞ্জুর করেছেন আদালত। শনিবার গ্রেফতারের পর গতকাল রোববার মেজর হাফিজকে আদালতে হাজির করে মামলার তদন্ত কর্মকর্তা পল্লবী থানার এসআই নূরে আলম ৭ দিনের রিমান্ড চেয়ে আবেদন করেন।\nঢাকা মহানগর হাকিম আতিকুল ইসলামের আদালত রিমান্ড নামঞ্জুর করে ১০ হাজার টাকা মুচলেকায় আগামী ধার্য তারিখ ১১ নভেম্বর পর্যন্ত তাকে জামিনের আদেশ দেন। আসামিপক্ষে মাসুদ আহম্মেদ তালুকদার, মিরাজ হোসেন রিমান্ড বাতিল পূর্বক জামিনের আবেদন করেন।\nরাষ্ট্রপক্ষে সহকারি পাবলিক প্রসিকিউটর আজাদ রহমান, হেমায়েত উদ্দিন খান হিরণ জামিন নামঞ্জুর করে রিমান্ড মঞ্জুরের প্রার্থণা করেন। উভয়পক্ষের শুনানি শেষে আদালত রিমান্ড নামঞ্জুর করে জামিনের আদেশ দেন।\nএরআগে এ মামলায় শনিবার কর্ণেল (অব.) মুহাম্মদ ইসহাক মিয়ানের (৬৩) সাত দিনের রিমান্ড মঞ্জুর করেন আদালত। শনিবার বেলা ১১টা ৪৫ মিনিটে অবসরপ্রাপ্ত ওই সেনা কর্মকর্তাকে গ্রেফতার করে র‌্যাব। রাষ্ট্রবিরোধী প্রচারণার অভিযোগে র‌্যাব-৪ এর এসআই মো. আবু সাঈদ বাদী হয়ে রাজধানীর পল্লবী থানায় ডিজিটাল নিরাপত্তা আইনে মামলাটি দায়ের করেন। সম্পাদনা : ইকবাল খান


জ-ঙ্গলে বড় মুরগী ডিম দিতেই পিছন থেকে প্রতিটা ডিম নিয়ে পা’লিয়ে গেলেন যুবতী, ভাইরাল ভিডিও! – EiKolkata\nপ্রথম পাতা /নিউজ/জ-ঙ্গলে বড় মুরগী ডিম দিতেই পিছন থেকে প্রতিটা ডিম নিয়ে পা’লিয়ে গেলেন যুবতী, ভাইরাল ভিডিও!\nনিজস্ব প্রতিবেদন :- বর্তমানের সোশ্যাল মিডিয়ার যুগে আমরা বিভিন্ন ধরনের ঘটনার সম্মুখীন হয়ে থাকি । বিভিন্ন ধরনের পরীক্ষা-নিরীক্ষা উঠে আসে এই সোশ্যাল মিডিয়ার হাত ধরে । সেখান থেকে আমরা কিছুটা হলেও শিক্ষা গ্রহণ করতে পারি। সোশ্যাল মিডিয়ার শুধুমাত্র সামাজিক-রাজনৈতিক ঘটনাকে তুলে ধরে বা মানুষের প্রতিভা তুলে ধরে তেমন কিন্তু নয় ।তার পাশাপাশি বিভিন্ন শিক্ষামূলক ভিডিও কিন্তু আমাদের সামনে তুলে ধরে ।\nযার প্রমাণ আমরা বহুবার পেয়েছি এবং আগামী দিনেও পাব সেটা নতুন করে বলার কোন অপেক্ষা রাখে না। আমরা যারা শহরে বসবাস করি বা একটু উন্নত জায়গায় বসবাস করে তাদের ক্ষেত্রে এই সমস্ত ঘটনাগুলো বিরল থেকে বিরত । কারণ সম্প্রতি যে ঘটনাটি আপনাদের সামনে বলতে চলেছি সেটি আপনাদের কাছে বিরল লাগবে যদি আপনি শহর অঞ্চলে বসবাস করেন ।\nএখানকার মানুষেরা শুধুমাত্র জিনিসপত্র কিনে নিয়ে খুশি থাকে কিন্তু কিভাবে সেগু-লি আসছে বা কেমন ভাবে উৎপন্ন হয়েছে সেটি জানার কোন আগ্রহ প্রকাশ করে না । কিন্তু যদি আপনি গ্রামে গঞ্জের দিকে একটু নজর রাখেন তাহলে কিন্তু দেখবেন সেখানে মানুষগুলো অত্যন্ত পরিশ্রমী হয় সব কিছু জিনিস উৎপাদন করে তা ব্যবহার করে। সম্প্রতি সেরকম একটি ভিডিও ভাইরাল হয়েছে ইউটিউবে সেখানে দেখা যাচ্ছে যে এক গ্রামের এক মহিলা কোন কারনে জঙ্গলে পাড়ি দিয়েছে ।\nবিভিন্ন গাছ , ফল শাকসবজি পাবার আশায় । বা আপনি এমনটা বলতে পারেন যে সেই মহিলাটি মাছ ধরার জন্য পাড়ি দিয়েছে জ-ঙ্গলের । জ-ঙ্গলের মধ্যে একটি জলাশয় রয়েছে এবং সে জলাশয় যখন তিনি মাছ ধরার জন্য জলে নেমেছে তখনই তার হঠাৎ নজরে আসে যে জলাশয়ের ধারে থাকা একটি গাছের মধ্যে বসে রয়েছে একটি মুরগি । এবং মুরগিটি ক্রমাগত ডিম পেড়ে যাচ্ছে যা দেখে তিনি আর নিজের লো-ভ সা-মলাতে পারেনি ।\nসঙ্গে সঙ্গে পৌঁছেছে মুরগির কাছে এবং ডিম অন্য কোথাও পড়ে যাওয়ার আগে তিনি তার নিজের হাতে করে সে-গু-লিকে সংগ্রহ করে থলিতে ভরে নিয়ে চলে যায় । অ-বাক করা কান্ডটি সাইবার দুনিয়াতে ভাইরাল হয়েছে ব্যা-পক পরিমাণে । ছ-ড়িয়ে পড়েছে নেটদুনিয়া সর্বত্র ।এসেছে প্রচুর মন্তব্য ।তার পাশাপাশি দেখে ফেলেছে অনেকে এবং শেয়ার করেছেন অনেকে ।\nbengali news cooking at forest viral video\nপার্কে যুবতী বসতে গিয়ে পেছন থেকে স্পিডে চেয়ার সরিয়ে নিলেন যুবক, প-ড়ে গে-লেন যুবতী, ভাইরাল ভিডিও!


14 : Surah Ibrahim - Bangla Quran - Kanzul Imaan\nসূরা ইবরাহীম -إبراهيم\nআলিফ লা----ম রা-। এই একটি কিতাব, যা আমি আপনার প্রতি অবতীর্ণ করেছি, যাতে আপনি মানুষকে অন্ধকাররাশি থেকে আলোর মধ্যে নিয়ে আসেন তাদের রবের নির্দেশক্রমে- তাঁরই পথের দিকে, যিনি মহা সম্মানিত, সমস্ত প্রশংসার অধিকারী;\nYour browser does not support the audio 14.SURAH IBRAHIM.\nআল্লাহ্, তাঁরই যা কিছু আসমানসমূহ আছে এবং যা কিছু যমীনে এবং কাফিরদের জন্য দুর্ভোগ রয়েছে একটি কঠিন শাস্তি থেকে;\nযাদের নিকট পরকাল অপেক্ষা পার্থিব জীবন প্রিয় এবং আল্লাহ্‌র পথে বাধা দেয়ও তাঁতে বক্রতা চায়, তারা দূরের ভ্রান্তিতে রয়েছে।\nএবং আমি প্রত্যেক রসূলকে তাঁর স্বজাতির ভাষাভাষী করে প্রেরণ করেছি যেন সে তাদেরকে পরিষ্কারভাবে বলে দেয়; অতঃপর আল্লাহ্ পথভ্রষ্ট করেন যাকে চান এবং তিনি সৎপথ দেখান যাকে চান এবং তিনিই সম্মানিত, প্রজ্ঞাময়।\nএবং নিশ্চয় আমি মূসাকে আমার নিদর্শনাদি সহকারে প্রেরণ করেছি, ‘আপন সম্প্রদায়কে অন্ধকাররাশি থেকে আলোতে নিয়ে এসো এবং তাদেরকে আল্লাহ্‌র দিনসমূহ স্মরণ করিয়ে দাও!’ নিশ্চয় সেটার মধ্যে নিদর্শনাদি রয়েছে প্রত্যেক বড় ধৈর্যশীল, কৃতজ্ঞ ব্যক্তির জন্য।\nএবং যখন মূসা আপন সম্প্রদায়কে বললো, ‘স্মরণ করো তোমাদের উপর আল্লাহ্‌র অনুগ্রহকে, যখন তিনি তোমাদেরকে ফির’আউনী সম্প্রদায়ের কবল থেকে মুক্তি দিয়েছেন, যারা তোমাদেরকে নিকৃষ্ট শাস্তি দিতো এবং তোমাদের পুত্রদের যবেহ করতো তোমাদের কন্যাদের জীবিত রাখতো; এবং এ’তে তোমাদের রবের মহা অনুগ্রহ হয়েছে।\nএবং স্মরণ করো, যখন তোমাদের রব শুনিয়ে দিলেন, ‘যদি তোমরা কৃতজ্ঞ হও,তবে আমি তোমাদেরকে আরো অধিক দেবো এবং যদি অকৃতজ্ঞ হও, তবে আমার শাস্তি কঠোর’।\nএবং মূসা বললো, ‘যদি তোমরা এবং পৃথিবীতে যতো রয়েছে সকলেই কাফির হয়ে যাও, তথাপি নিশ্চয় আল্লাহ্ বেপরোয়া সমস্ত প্রশংসার মালিক।\nতোমাদের নিকট কি ওই সব লোকের সংবাদগুলো আসে নি, যারা তোমাদের পূর্বে ছিলো নূহের সম্প্রদায়, ‘আদ ও সামূদ সম্প্রদায় এবং যারা তাদের পরবর্তীতে হয়েছে? তাদেরকে আল্লাহ্‌ই জানেন। তাদের নিকট তাদের রসূল স্পষ্ট নিদর্শনাদি নিয়ে এসেছেন অতঃপর তারা আপন হাতগুলো আপন মুখের দিকেই নিয়ে গেলো; আর বললো ‘আমরা অস্বীকারকারী হই সেটার, যা কিছু তোমাদের হাতে প্রেরণ করা হয়েছে এবং যে পথের দিকে আমাদেরকে আহ্বান করছো, তাঁতে আমাদের মনে এই সন্দেহ্ রয়েছে যে, তা বক্তব্যকে স্পষ্ট হতে দেয় না।\nতাদের রসূলগণ বললো, ‘আল্লাহ্ সম্বন্ধে কি কোন সন্দেহ আছে? আসমান ও যমীনের স্রষ্টা। তোমাদেরকে আহ্বান করেন যেন তোমাদের কিছু পাপ মার্জনা করেন এবং মৃত্যুর নির্দিষ্ট কাল পর্যন্ত তোমাদের জীবন শাস্তিবিহীন অবস্থায় অতিবাহিত করান’। তারা বললো, ‘তোমরা তো আমাদের মতোই মানুষ। তোমরা তো চাচ্ছো আমাদেরকে তা থেকে বিরত রাখতে, যার আমাদের পিতৃপুরুষগণ পূজা করতো। এখন আমাদের নিকট কোন সুস্পষ্ট সনদ নিয়ে এসো’।\nতাদের রসূলগণ তাদেরকে বললো, ‘আমরা হই তো তোমাদের মতো মানুষ, কিন্তু আল্লাহ্ আপন বান্দাদের মধ্যে যারই প্রতি চান অনুগ্রহ করেন। আর আমাদের কাজ নয় যে, আমরা তোমাদের নিকট কোন সনদ নিয়ে আসবো, কিন্তু আল্লাহ্‌রই নির্দেশক্রমে। এবং আল্লাহ্‌রই উপর মুসলমানদের নির্ভর করা উচিত।\nএবং আমাদের কী হয়েছে যে, আল্লাহ্‌র উপর নির্ভর করবো না? তিনি তো আমাদের পথগুলো আমাদেরকে দেখিয়ে দিয়েছেন এবং তোমরা আমাদেরকে যেই কষ্ট দিচ্ছো, আমরা অবশ্যই সেটার উপর ধৈর্যধারণ করবো। এবং আল্লাহ্‌রই উপর নির্ভরকারীদের নির্ভর করা উচিত।\nএবং কাফিরগণ তাদের রসূলগণকে বললো, ‘আমরা অবশ্যই তোমাদেরকে আমাদের ভূমি থেকে বের করে দেবো। অথবা তোমরা আমাদের দ্বীনের প্রতি ফিরে এসো। অতঃপর তাদের প্রতি তাদের রব ওহী প্রেরণ করেছেন, ‘আমি অবশ্যই যালিমদেরকে বিনাশ করবো’।\nএবং নিশ্চয় আমি তাদের পর তোমাদেরকে পৃথিবীতে বসবাস করাবো। এটা তাঁরই জন্য, যে আমার সম্মুখে দাড়ানোর ভয় রাখে এবং আমি যে শাস্তির নির্দেশ শুনিয়েছি সেটারও ভয় রাখে’।\nএবং তারা মীমাংসা চেয়েছে এবং প্রত্যেক অবাধ্য, হঠকারী ব্যর্থ মনোরথ হয়েছে।\nজাহান্নাম তাঁর পেছনে লেগে আছে এবং তাকে পূঁজের পানি পান করানো হবে।\nঅতি কষ্টে তা থেকে অল্প অল্প করে গলাধঃকরণ করবে এবং গলার নীচে অবতাঁরণ করানোর আশায় থাকবে না এবং তাঁর নিকট চতুর্দিক থেকে মৃত্যু আসবে আর সে মরবে না; এবং তাঁর পেছনে কঠিন শাস্তি।\nআপন রবকে অস্বীকারকারীদের অবস্থা এমন যে, তাদের কর্মসমূহ হচ্ছে, ভস্ম সদৃশ, যার উপর দিয়ে বাতাসের প্রচণ্ড ঝাপটা এলো ঝড়ের দিনে। সমস্ত উপার্জন থেকে কিছুই হাতে এলো না; এটাই হচ্ছে দূরের পথভ্রষ্টতা।\nতুমি কি লক্ষ্য করো নি যে, আল্লাহ্ আসমান ও যমীনকে সত্য সহকারে সৃষ্টি করেছেন? যদি তিনি ইচ্ছা করেন তবে তোমাদেরকে নিয়ে যাবেন; আর একটি নতুন সৃষ্টিকে নিয়ে আসবেন।\nএবং এটা আল্লাহ্‌র জন্য আদৌ কঠিন নয়।\nএবং সবই আল্লাহ্‌র নিকট প্রকাশ্যভাবে উপস্থিত হবে; তখন যারা দুর্বল ছিলো (তারা) অহঙ্কারীদেরকে বলবে, ‘আমরা তোমাদের অনুসারী ছিলাম, সুতরাং তোমাদের দ্বারা কি এটা সম্ভব হবে যে, আল্লাহ্‌র শাস্তি থেকে কিছু আমাদের থেকে সরিয়ে নেবে?’ (তারা) বলবে, ‘আল্লাহ্ আমাদেরকে সৎপথে পরিচালিত করলে আমরা তোমাদেরকেও করতাম। আমাদের জন্য একই কথা-চাই অস্থির হই কিংবা ধৈর্যশীল হয়ে থাকি; আমাদের কোথাও আশ্রয় নেই’।\nএবং শয়তান বলবে যখন মীমাংসা হয়ে যাবে, ‘নিশ্চয় আল্লাহ্ তোমাদেরকে সত্য প্রতিশ্রুতি দিয়েছিলেন এবং আমি তোমাদেরকে যেই প্রতিশ্রুতি দিয়েছিলাম তা তোমাদের সাথে রক্ষা করিনি এবং তোমাদের উপর আমার কোন আধিপত্য ছিলো না, কিন্তু এতটুকুই যে, আমি তোমাদেরকে আহ্বান করেছিলাম, তোমরা আমার আহ্বানে সাড়া দিয়েছো। সুতরাং তোমরা আমাকে দোষারোপ করো না, তোমরা নিজেদেরকে দোষারোপ করো। না আমি তোমাদেরকে সাহায্য করতে পারবো, না তোমরা আমাকে সাহায্য করতে পারবে। ওই যে তোমরা পূর্বে আমাকে শরীক স্থির করেছিলে, আমি তাঁতে অত্যন্ত অসন্তুষ্ট’। নিশ্চয় যালিমদের জন্য বেদনাদায়ক শাস্তি রয়েছে।\nএবং ওই সব লোক, যারা ঈমান এনেছে এবং সৎ কাজ করেছে তাদেরকে বাগানসমূহে প্রবেশ করানো হবে, যেগুলোর পাদদেশে নহরসমূহ প্রবহমান; সর্বদা সেগুলোর মধ্যে অবস্থান করবে আপন রবের নির্দেশে। সেখানে তাদের সাক্ষাতের সময়কার অভিবাদন হবে ‘সালাম’।\nআপনি কি লক্ষ্য করেন নি, আল্লাহ্ কীভাবে উপমা দিলেন পবিত্র বাক্যের? যেমন, পবিত্র বৃক্ষ, যার মূল সুদৃঢ় এবং শাখা প্রশাখা আসমানে;\nসর্বদা তার ফলদান করে আপন রবের নির্দেশক্রমে; আর আল্লাহ্ মানব জাতির জন্য উপমাসমূহ দিয়ে থাকেন যাতে তারা অনুধাবন করে।\nএবং অপবিত্র বাক্যের উপমা যেমন একটা অপবিত্র গাছ, যা ভূ-পৃষ্ঠের উপর থেকে কেটে ফেলা হয়েছে, এখন সেটার কোন অবস্থান নেই।\nআল্লাহ্ সুপ্রতিষ্ঠিত রাখেন ঈমানদারদেরকে শাশ্বত বাণীতে, পার্থিব জীবনে এবং পরকালে আর আল্লাহ্ যালিমদেরকে পথভ্রষ্ট করেন এবং আল্লাহ্ যা ইচ্ছা তা করেন।\nআপনি কি তাদেরকে দেখেন নি, যারা আল্লাহ্ অনুগ্রহ অকৃতজ্ঞতাবশতঃ পরিবর্তিত করেছে এবং আপন সম্প্রদায়কে ধ্বংসের ঘরে নামিয়ে এনেছে?\nতা হচ্ছে দোযখ! তারা তাতে প্রবেশ করবে এবং কতই নিকৃষ্ট আবাসস্থল!\nএবং আল্লাহ্‌র জন্য সমকক্ষ স্থির করলো তাঁর পথ থেকে বিচ্যুত করার জন্য। আপনি বলুন, ‘কিছু ভোগ করে নাও, তোমাদের পরিণাম আগুনই’।\nআমার ওই সব বান্দাকে বলুন, যারা ঈমান এনেছে, যেন তারা নামায কায়েম রাখে এবং আমার প্রদত্ত সম্পদ থেকে কিছু আমার পথে গোপনে ও প্রকাশ্যে ব্যয় করে ওই দিন আসার পূর্বে, যেদিন না সওদাগরী হবে, না বন্ধুত্ব।\nআল্লাহ্ তিনিই, যিনি আসমান ও যমীন সৃষ্টি করেছেন, এবং আসমান থেকে পানি বর্ষণ করেছেন; অতঃপর তা দ্বারা কিছু ফলমূল তোমাদের জীবিকার জন্য উৎপাদন করেছেন; এবং তোমাদের জন্য নৌযানকে তোমাদের নিয়ন্ত্রণাধীন করে দিয়েছেন, যাতে তাঁর নির্দেশে সমুদ্রে বিচরণ করে; এবং তোমাদের জন্য নদীগুলোকে নিয়ন্ত্রাণাধীন করেছেন;\nএবং তোমাদের জন্য সূর্য ও চাঁদকে অনুগত করেছেন, যেগুলো একই নিয়মে চলছে; এবং তোমাদের জন্য রাত ও দিনকে অনুগত করেছেন।\nএবং তোমাদেরকে অনেক কিছু মৌখিক প্রার্থনার উপর প্রদান করেছেন এবং যদি আল্লাহ্‌র অনুগ্রহগুলো গণনা করো, তবে সংখ্যা নির্ণয় করতে পারবে না। নিশ্চয়, মানুষ বড় যালিম, বড়ই অকৃতজ্ঞ।\nএবং স্মরণ করুন! যখন ইব্রাহীম আরয করলো, ‘হে আমার প্রতিপালক! এ শহরকে নিরাপদ করে দাও এবং আমাকে ও আমার পুত্রদেরকে প্রতিমাগুলোর পূজা থেকে বিরত দূরে রাখো।\nহে আমার রব! নিশ্চয়, প্রতিমাগুলো বহু লোককে পথভ্রষ্ট করেছে; সুতরাং যে আমার সঙ্গ অবলম্বন করেছে সে তো আমার; এবং যে আমার কথা অমান্য করেছে, তবে নিশ্চয় তুমি ক্ষমাশীল, দয়ালু।\nহে আমার রব! আমি আমার কিছু বংশধরকে এমন এক উপত্যকায় বসবাস করালাম, যা’তে ক্ষেত হয় না- তোমার সম্মানিত ঘরের নিকট; হে আমাদের রব! এ জন্য যে, তারা নামায ক্বায়েম রাখবে। অতঃপর তুমি কিছু লোকের হৃদয়কে তাদের দিকে অনুরাগী করে দাও এবং তাদেরকে কিছু ফলমূল খেতে দাও, হয়তো তারা কৃতজ্ঞতা প্রকাশ করবে।\nহে আমাদের রব! তুমি জানো যা আমরা গোপন করি এবং যা প্রকাশ করি এবং আল্লাহ্‌র নিকট কিছুই গোপন নেই যমীনে এবং না আসমানে।\nসমস্ত প্রশংসা আল্লাহ্‌রই যিনি আমাকে আমার বার্ধক্যে ইসমাঈল ও ইসহাক্বকে দান করেছেন। নিশ্চয় আমার রব প্রার্থনা শ্রবণকারী।\nহে আমার রব! আমাকে নামায ক্বায়েমকারী রাখো এবং আমার কিছু বংশধরকেও। হে আমাদের রব! এবং আমার প্রার্থনা কবুল করে নাও।\nহে আমার রব! আমাকে ক্ষমা করো এবং আমার মাতা-পিতাকে ও সমস্ত মুসলমানকে, যেদিন হিসাব ক্বায়েম হবে।\nএবং কখনো আল্লাহ্‌কে অনবহিত মনে করো না যালিমদের কার্যকলাপ সম্পর্কে। তাদেরকে অবকাশ দিচ্ছেন না, কিন্তু এমন দিনের জন্য, যে দিন চোখগুলো বিস্ফারিত (স্থির) হয়ে থাকবে;\nভীত-বিহ্বল হয়ে দৌড়ে বের হয়ে পড়বে আপন মাথা উঠানো অবস্থায়, তাদের দৃষ্টি তাদের দিকে ফিরবে না এবং তাদের অন্তরগুলোতে কোন বিবেক শক্তি থাকবে না।\nএবং মানুষকে ওই দিন সম্পর্কে সতর্ক করুন। যখন তাদের উপর শাস্তি আসবে তখন যালিমগণ বলবে, ‘হে আমাদের রব! কিছুকালের জন্য আমাদেরকে অবকাশ দাও যেন আমরা তোমার আহ্বানে সাড়া দিই এবং রসূলগণের গোলামী করি’। তবে কি তোমরা পূর্বে শপথ করে বলতে না,‘আমাদেরকে দুনিয়া থেকে কোথাও সরে যেতে হবে না?’\nএবং তোমরা তাদের ঘরগুলোতে বসবাস করতে, যারা নিজেদের অনিষ্ট করেছিলো এবং তোমাদের নিকট খুব স্পষ্ট হয়েছে- আমি তাদের সাথে কেমন করেছি এবং আমি তোমাদেরকে দৃষ্টান্তসমূহ দিয়েই বলে দিয়েছি।\nএবং নিশ্চয় তারা নিজেদের সাধ্যমত চক্রান্ত করেছে আর তাদের চক্রান্ত আল্লাহ্‌র আয়ত্বাধীন রয়েছে; এবং তাদের চক্রান্ত কিছুটা এমন ছিলো না যে, তাতে পর্বতমালা টলে যেতো।\nতুমি কখনো মনে করো না যে, আল্লাহ্ আপন রসূলগণের প্রতি প্রদত্ত প্রতিশ্রুতি ভঙ্গ করবেন। নিশ্চয় আল্লাহ্ পরাক্রমশালী, প্রতিশোধ গ্রহণকারী।\nযে দিন পরিবর্তিত করা হবে যমীনকে এ যমীন ব্যতীত; এবং আসমান গুলোকেও;আর সব লোক বের হয়ে দণ্ডায়মান হবে এক আল্লাহ্‌র সামনে, যিনি সবার উপর বিজয়ী (পরাক্রমশালী)\nএবং সেদিন আপনি অপরাধীদেরকে দেখবেন যে, তারা বেড়ীসমূহে একে অপরের সাথে শৃঙ্খলিত হবে।\nতাদের জামাসমূহ হবে আলকাতরার এবং তাদের মুখ-মণ্ডলকে আগুন আচ্ছন্ন করে নেবে।\nএজন্য যে, আল্লাহ্ প্রত্যেককে তাঁর কৃতকর্মের প্রতিফল দেবেন। নিঃসন্দেহে আল্লাহ্‌র পক্ষে হিসাব গ্রহণে কোন বিলম্ব হয় না।\nএটা মানুষের নিকট নির্দেশ পৌছানো এবং এজন্য যে, এটা দ্বারা তাদেরকে সতর্ক করা হবে এবং এ জন্য যে, তারা এ কথা জেনে নেবে যে, তিনি একমাত্র উপাস্য হন; এবং এজন্য যে, বোধশক্তিসম্পন্নরা উপদেশ মান্য করবে।


/ The 18 fishermen of the sunken trawler were rescued\n২৯ সেপ্টেম্বর, ২০২১ ২২:২১\nআপডেট: ২৯ সেপ্টেম্বর, ২০২১ ২২:৫১\nতলা ফেটে মঙ্গলবার সাগরমোহনায় ডুবে যায় ট্রলারটি। পরে ১৮ জেলে উল্টে যাওয়া ট্রলার ধরে ভাসতে থাকেন। একপর্যায়ে নৌযানটি ডুবে গেলে জেলেরা ট্রলারে রাখা জাল ভাসানোর বাতাসভর্তি ড্রাম শরীরে বেঁধে সমুদ্রে ভাসতে ভাসতে ঢালচরের কাছাকাছি চলে আসেন। বুধবার সকালে তাদের উদ্ধার করা হয়।\nইলিশ ধরতে সাগরে যাওয়ার পর ট্রলারডুবিতে নিখোঁজ ১৮ জেলেকে উদ্ধার করা হয়েছে।\nভোলার চরফ্যাশন থেকে যাওয়া ওই জেলেদের বুধবার সকালে উদ্ধার করে নোয়াখালীগামী একটি মাছ ধরার ট্রলার। চরফ্যাশন উপজেলার ঢালচর ইউনিয়নের শিবচর এলাকায় ভাসতে থাকা অবস্থায় তাদের উদ্ধার করা হয়।\nনিখোঁজ ১৮ জেলেকে উদ্ধারের তথ্য বুধবার সন্ধ্যা ৭টার দিকে নিউজবাংলাকে নিশ্চিত করেন উপজেলা মৎস্য কর্মকর্তা মারুফ হোসেন মিনার।\nতিনি জানান, নোয়াখালীগামী মাছ ধরার একটি ট্রলার ‘এফবি মা জননী-২’ নামের ডুবে যাওয়া ট্রলারের ১৮ জেলেকে উদ্ধার করে।\nমারুফ হোসেন জেলেদের বরাত দিয়ে জানান, তলা ফেটে মঙ্গলবার সাগরমোহনায় ডুবে যায় ট্রলারটি। পরে ১৮ জেলে উল্টে যাওয়া ট্রলার ধরে প্রথমে ভাসতে থাকেন। একপর্যায়ে নৌযানটি ডুবে গেলে জেলেরা ট্রলারে রাখা জাল ভাসানোর বাতাসভর্তি ড্রাম নিজেদের শরীরে বেঁধে নেন। ভাসতে ভাসতে তারা ঢালচরের কাছাকাছি আসার পর তাদের উদ্ধার করা হয়।\nউদ্ধার হওয়া জেলেরা হলেন উপজেলার হাজারীগঞ্জ ইউনিয়নের ৮ নম্বর ওয়ার্ডের মহিউদ্দিন মাঝি, মো. দুলাল, সাজাহান মুন্সি, আবদুল মুনাফ, মোসলেহ উদ্দিন, মো. ওবায়দুল্লাহ, মো. নুরনবী, হাবিবুল্লাহ মিঝি, মো. আজাদ, মো. রুবেল, মো. আলমগীর, মো. জাকির, মো. সাজাহান, মো. ফরিদ, মো. বেলায়েত, জাহানপুর ইউনিয়নের মো. জসিম এবং দৌলতখান উপজেলার মো. মঞ্জু। উদ্ধার আরেকজনের পরিচয় জানা যায়নি।\nট্রলারটির মালিক হাজারীগঞ্জ ইউনিয়নের মাইনুদ্দিন মৎস্যঘাটের জেলে মহিউদ্দিন মিয়া।\nআরও পড়ুন: চরফ্যাশনের সাগরমোহনায় ট্রলার ডুবে নিখোঁজ ১৮\nউপজেলার হাজারীগঞ্জ ইউনিয়নের ৮ নম্বর ওয়ার্ডের সদস্য মালেক মিয়া জানান, গত শুক্রবার বিকেলে ৮ নম্বর ওয়ার্ডের ১৪ জন, জাহানপুর ইউনিয়নের একজন এবং দৌলতখান উপজেলার দুজন জেলে ওই ট্রলার নিয়ে মেঘনা নদীতে মাছ ধরতে যান।\nতিনি আরও জানান, মঙ্গলবার বিকেল চারটার দিকে ট্রলারটির তলা ফেটে গেছে বলে মালিক মহিউদ্দিন তার ভাই খলিলকে ফোনে জানান। খলিলকে ভাসানচরের পূর্ব দিকে মেঘনায় একটি ট্রলার নিয়ে জেলেদের উদ্ধারের জন্য বলেন মহিউদ্দিন। তবে আবহাওয়া খারাপ থাকায় এবং বৃষ্টি ও ঝোড়ো হাওয়ার কারণে ঘাট থেকে কেউ ওই জেলেদের উদ্ধারে যেতে পারেননি।\nমহিউদ্দিনের ভাই খলিল মাঝি বলেন, ‘উদ্ধার হওয়া ১৮ জনকে নিয়ে আমার ট্রলারে করে ঢালচর থেকে রওনা দিয়েছে হাজারীগঞ্জ ঘাটের দিকে। সবাই সুস্থ আছেন।’


হেভিওয়েট সাংসদ ও প্রাক্তন বাম বিধায়কের তৃণমূলে যোগদানের জল্পনা ঘিরে তীব্র উৎসাহ শাসকদলের অন্দরে – প্রিয় বন্ধু বাংলা\nহোম > রাজ্য > মালদা-মুর্শিদাবাদ-বীরভূম > হেভিওয়েট সাংসদ ও প্রাক্তন বাম বিধায়কের তৃণমূলে যোগদানের জল্পনা ঘিরে তীব্র উৎসাহ শাসকদলের অন্দরে\nএকতা কংগ্রেস গড় হিসেবে পরিচিত মালদা জেলা বর্তমানে তৃণমূলের শক্ত ঘাঁটি হিসেবে গড়ে উঠেছে। জেলা তৃণমূলের পর্যবেক্ষক হিসেবে শুভেন্দু অধিকারী দায়িত্ব নেওয়ার পর থেকেই বিভিন্ন বিরোধী দলের নেতারা যোগ দিয়েছে শাসক শিবিরে। এমনকী সম্প্রতি উত্তর মালদহের এক বিরোধী সংসদ সদস্যেরও সেই শাসক দলের ছাতার তলায় আশার গুঞ্জন রটেছিল।\nআর সেই গুঞ্জনের মাঝেই এবার সেই মালদহেরই প্রাক্তন আরএসপি বিধায়ক আব্দুর রহিম বক্সীর তৃণমূলে যোগদানের সম্ভাবনার খবর চাউর হতে না হতেই তীব্র জল্পনা শুরু হয়েছে রাজনৈতিক মহলে। কিন্তু হঠাৎ এই রকম সম্ভাবনার খবর ছড়াল কেন?\nসূত্রের খবর, সম্প্রতি শীতের পোশাকে শাসক দলের এক দাপুটে নেতার সঙ্গে এই মালদহের আরএসপির প্রাক্তন বিধায়ক রহিম বক্সীর একটি ছবি সোশ্যাল মিডিয়ায় ভাইরাল হয়ে যায়। আর যে ছবিকে ঘিরে এখন জোর চর্চা শুরু হয়েছে জেলার রাজনৈতিক মহলের অন্দরে।\nঅনেকে বলছেন, ডিসেম্বরের শেষ সপ্তাহে তোলা এই ছবিতে আরএসপির এই প্রাক্তন বিধায়ক দাপুটে তৃণমূল নেতার সঙ্গে একটি বৈঠকও করেছেন। আর এই ঘটনায় লোকসভা ভোটের আগে কিছুটা হলেও চাঙ্গা হয়ে উঠেছে মালদহের শাসক শিবির। প্রসঙ্গত, দক্ষিণ মালদহে তৃণমূলের অবস্থান ভালো হলেও উত্তর মালদহে তাঁদের ভিত কিছুটা হলেও নড়বড়ে।\nআর এইখানেই রাজনৈতিক বিশ্লেষকদের ধারণা, উত্তর মালদহ থেকে এই বিরোধী দলের বিধায়করা হাত যদি শাসক দলে যোগ দেয় তাহলে লোকসভা ভোটের আগে সেই উত্তর মালদহ নিয়ে খুব একটা মাথা ঘামাতে হবে না তৃণমূলকে। কিন্তু সত্যিই কি আরএসপির এই প্রাক্তন বিধায়ক রহিম বক্সী তৃণমূলে যোগদান করছেন?\nএদিন এই প্রসঙ্গে মালদহ জেলা তৃণমূলের কার্যকরী সভাপতি দুলাল সরকার বলেন, “এখনও যারা অন্য দলে আছেন কিন্তু মানুষের জন্য কাজ করতে চান তাঁদের অনেকেই আমাদের দলে আসতে চাইছেন। আমি নির্দিষ্টভাবে কারও নাম করছি না। তবে এটুকু বলতে পারি মালতিপুরের প্রাক্তন আরএসপি বিধায়ক রহিম বক্সি মানুষের জন্যই কাজ করেন।”\nআর এইখানেই জল্পনা ছড়িয়েছে যে, জেলায় এত বিরোধী নেতা-নেত্রী থাকতে কেন নির্দিষ্টভাবে সেই রহিম বক্সিরই নাম নিলেন জেলা তৃণমূলের এই কার্যকরী সভাপতি? সত্যিই কি তাহলে তিনি দলবদল করছেন? এদিন এই প্রসঙ্গে মালদহ জেলার আরএসপি সম্পাদক সর্বানন্দ পান্ডে বলেন, “উনি আমাদের দলের দায়িত্বশীল নেতা এবং সংগঠক। অন্য কোনো দলে তিনি যাচ্ছেন বলে আমরা শুনিনি।”\nতবে যাঁকে নিয়ে এত কিছু সেই মালতিপুরের প্রাক্তন আরএসপি বিধায়ক রহিম বক্সি অবশ্য তাঁর দলবদলের সমস্ত জল্পনাকে উড়িয়ে দিয়েছেন। এদিন তিনি বলেন, “আমি আরএসপিতে ছিলাম আর সেখানেই আছি। সোশ্যাল মিডিয়ায় তৃণমূলের এক শীর্ষ নেতার সঙ্গে আমার ছবি নিয়ে কেউ কেউ অপপ্রচার করছেন। আমি যখন বিধায়ক ছিলাম তখনই ওই নেতার সঙ্গে আমার এই ছবি তোলা হয়েছে।”\nসব মিলিয়ে এবার দাপুটে তৃণমূল নেতার সঙ্গে মালদহের আরএসপির প্রাক্তন বিধায়কের ছবি সোশ্যাল মিডিয়ায় ভাইরাল হওয়ায় দলবদলের জল্পনা তীব্র হয়ে উঠতে শুরু করেছে।


লক্ষ্মীপুরে পিকআপবোঝাই ৪ লাখ চিংড়ি পোনা জব্দ | Unitednews24.com\nHome আইন-আদালত লক্ষ্মীপুরে পিকআপবোঝাই ৪ লাখ চিংড়ি পোনা জব্দ\nলক্ষ্মীপুরে পিকআপবোঝাই ৪ লাখ চিংড়ি পোনা জব্দ\nজহিরুল ইসলাম শিবলু, লক্ষ্মীপুর প্রতিনিধি :: লক্ষ্মীপুরের রামগতি উপজেলায় পিকআপবোঝাই প্রায় ৪ লাখ গলদা ও বাগদা চিংড়ির পোনা জব্দ করেছে উপজেলা প্রশাসন।\nবৃহস্পতিবার রাতে উপজেলার চর রমিজ ইউনিয়নের চৌধুরী বাজার এলাকা থেকে পিকআপসহ এ পোনা গুলো জব্দ করা হয়। পোনাগুলো ২০টি প্লাস্টিকের ড্রামে করে ব্যবসায়ীরা খুলনায় চালান করছিল। জব্দকৃত পোনাগুলোর বাজার মূল্য প্রায় ১০ লাখ টাকা বলে জানিয়েছে উপজেলা মৎস্য বিভাগ।\nঅভিযান পরিচালনা করেন রামগতি উপজেলা নির্বাহী কর্মকর্তা ও নির্বাহী ম্যাজিস্ট্রেট মো. আব্দুল মোমিন। এ সময় সহকারী কমিশনার (ভূমি) সুচিত্র রঞ্জন দাসসহ উপজেলা মৎস্য বিভাগের কর্মকর্তারা উপস্থিত ছিলেন।\nউপজেলা সিনিয়র মৎস্য কর্মকর্তা মো. জসিম উদ্দিন জানান, জব্দকৃত চিংড়িপোনা গুলো রামগতির মেঘনা নদী থেকে অবৈধভাবে শিকার করা হয়। বৃহস্পতিবার রাতে গোপন সংবাদের ভিত্তিতে পোনাগুলো জব্দ করা হয়। এ সময় পিকআপ ভ্যানের ড্রাইভার ও হেলপার পালিয়ে যাওয়ায় কাউকে গ্রেফতার করা যায়নি।\nপরে উপজেলা নির্বাহী কর্তকর্তা ও সহকারী কমিশনারের (ভূমি) উপস্থিতিতে চিংড়ি পোনাগুলো উপজেলা পরিষদ এলাকায় মেঘনা নদীতে অবমুক্ত করা হয়। অভিযানে আটক করা প্লাস্টিকের ড্রামগুলো ধ্বংস করা হয়েছে। আটক পিকআপ ভ্যানের ব্যাপারে পরবর্তী আইনি ব্যবস্থা নেওয়া হবে বলে জানান এ মৎস্য কর্মকর্তা ।\nসম্প্রতি মেঘনায় অবাধে চলছে গলদা-বাগদা চিংড়ির পোনা আহরণ, ধ্বংস হচ্ছে জলজ প্রাণী শিরোনামে ইউনাইটেড নিউজে সংবাদ প্রকাশিত হয়। এর পরে নড়েচড়ে বসে জেলা মৎস্য বিভাগ ও উপজেলা প্রশাসন। মেঘনায় অবৈধভাবে আহরণ করা গলদা ও বাগদা চিংড়ির ব্যবসায়ীদের ধরতে অভিযানে নামেন তারা। অভিযানের অংশ হিসে বৃহস্পতিবার রাতে জব্দ করা হয় ৪ লাখ চিংড়ির পোনা।\nপ্রসঙ্গত, লক্ষ্মীপুরের মেঘনা নদীর উপকূলীয় এলাকায় নিষেধাজ্ঞা অমান্য করে মশারি এবং ঠেলা জাল দিয়ে চিংড়ি রেণু আহরণ করে জেলেরা। এতে ধ্বংস হচ্ছে নদী ও সামুদ্রিক বিভিন্ন প্রজাতির মাছের পোনা। জেলেরা একটি চিংড়ি পোনার জন্য নষ্ট করে হাজার হাজার প্রজাতির মাছ। ফলে মেঘনায় দিন দিন অস্থিত্বের সংকটে পড়েছে গলদা-বাগদাসহ বিভিন্ন প্রজাতির মাছ, নষ্ট হচ্ছে জীব বৈচিত্র।\nস্থানীয় প্রভাবশালী লোক জনদের ছত্রছায়ায় মহাজনরা জেলেদের ঋণের টাকা দিয়ে পোনা ধরতে বাধ্য করে। তারা ক্ষমতার ধাপট দেখিয়ে সরকারের নিষেধাজ্ঞা অমান্য করে প্রকাশ্যে নদীর পাড়ে করছে গলদা-বাগদা চিংড়ি পোনার ব্যবসা। জেলেদের কাছ থেকে তারা এক টাকা দরে রেনু পোনা কিনে খুলনার আলায়ারপুর ও ডুমুরিয়াসহ বিভিন্ন জেলার গলদা ও বাগদা চিংড়ির ঘের মালিকদের কাছে বিক্রি করেন।\nএছাড়া রাতের বেলায় টাকার বিনিময় গলদা-বাগদা চিংড়ি পোনার ট্রাক পারা-পারে সহযোগিতা করার অভিযোগ রয়েছে প্রভাবশালীদের বিরুদ্ধে।\nPrevious articleলক্ষ্মীপুরে পানিতে পড়ে দুই ভাইবোনের মৃত্যু\nNext articleদিনাজপুরের চালের বাজার আবারো অস্থিতিশীল


লকডাউন যেনো সরকারী দলের হরতাল! - বর্তমান সময়\nকর্তৃক HsrdAJYwFbF মে ৪, ২০২১\nমে ৪, ২০২১ 100 ভিউজ\nমোহাম্মদ শেখ কামালউদ্দিন স্মরণ: আমরা বাঙালী জাতি,বাংলাদেশের জন্মলগ্ন থেকেই আন্দেfলন ও হরতালের মাধ্যমে জনগণের দাবি-দাবা আদায় হয়। তবে বর্তমানে বাংলাদেশের আন্দোলন কখনো উজ্জ্বল আবার কখনো নেতিবাচক চরিত্র নিয়েছে ৷ ছয় দফা আন্দোলনের কথা যদি বলি, ছয় দফা আন্দোলন ছিলো বাংলাদেশের একটি ঐতিহাসিক ও গুরুত্বপূর্ণ আন্দোলন। ১৯৬৬ সালের ৫ ও ৬ ফেব্রুয়ারি পাকিস্তানের লাহোরে অনুষ্ঠিত বিরোধী রাজনৈতিক দলগুলোর এক সম্মেলনে আওয়ামী লীগের পক্ষ থেকে শেখ মুজিবুর রহমান পূর্ব পাকিস্তানের স্বায়ত্তশাসন প্রতিষ্ঠার লক্ষে “৬ দফা দাবি” পেশ করেন।\n৪ ফেব্রুয়ারি শেখ মুজিবুর রহমান পাকিস্তানের লাহোরে পৌঁছান এবং তার পরদিন অর্থাৎ ৫ ফেব্রুয়ারি তিনি ৬ দফা দাবি পেশ করেন। ৬ ফেব্রুয়ারি পত্রিকায় শেখ মুজিবকে বিচ্ছিন্নতাবাদী হিসাবে চিহ্নিত করা হয়। ফলে নিজেই ৬ ফেব্রুয়ারি এর সম্মেলন বর্জন করেন। ১৯৬৬ সালের ২১ ফেব্রুয়ারি আওয়ামী লীগের ওয়ার্কিং কমিটির সভায় ছয়দফা প্রস্তাব এবং দাবি আদায়ের লক্ষ্যে আন্দোলনের কর্মসূচি সংগৃহীত হয়। শেখ মুজিবুর রহমান ও তাজউদ্দিন আহমদের ভূমিকা সংবলিত ছয় দফা কর্মসূচির একটি পুস্তিকা প্রকাশ করা হয়। যার নাম ছিল ছয় দফাঃ আমাদের বাঁচার দাবি। ২৩শে ফেব্রুয়ারি শেখ মুজিবুর রহমান বিরোধীদলীয় সম্মেলনে ৬ দফা পেশ করেন। এরপর ১৮ মার্চ আওয়ামী লীগের কাউন্সিল অধিবেশনে শেখ মুজিবুর রহমানের নামে ‘আমাদের বাঁচার দাবি: ৬-দফা কর্মসূচি’ শীর্ষক একটি পুস্তিকা প্রচার করা হয়। ২৩ মার্চ আনুষ্ঠানিকভাবে ছয় দফা উত্থাপন করা হয় লাহোর প্রস্তাবের সাথে মিল রেখে। ছয় দফা দাবির মূল উদ্দেশ্য- পাকিস্তান হবে একটি ফেডারেল রাষ্ট্র, ছয় দফা কর্মসূচির ভিত্তিতে এই ফেডারেল রাষ্ট্রের প্রতিটি অঙ্গরাজ্যকে পূর্ণ স্বায়ত্তশাসন দিতে হবে। ছয়দফা কর্মসূচীর ভিত্তি ছিল ১৯৪০ সালের ঐতিহাসিক লাহোর প্রস্তাব। পরবর্তীকালে এই ৬ দফা দাবিকে কেন্দ্র করে বাঙালি জাতির স্বায়ত্তশাসনের আন্দোলন জোরদার হয়।বাংলাদেশের জন্য এই আন্দোলন এতোই গুরুত্বপূর্ণ যে একে ম্যাগনা কার্টা বা বাঙালি জাতির মুক্তির সনদও বলা হয়।\nতাই প্রতি বছর ৭ই জুন বাংলাদেশে ‘৬ দফা দিবস’ পালন করা হয়। ১৯৬৬ সালের ৭ জুন ৬ দফা দাবির পক্ষে দেশব্যাপী তীব্র গণ-আন্দোলনের সূচনা হয়। এই দিনে আওয়ামী লীগের ডাকা হরতালে টঙ্গী, ঢাকা, নারায়ণগঞ্জে পুলিশ ও ইপিআরের গুলিতে মনু মিয়া, শফিক, শামসুল হক, মুজিবুল হকসহ মোট ১১ জন বাঙালি শহিদ হন। ৬ দফা আন্দোলনের প্রথম শহিদ ছিলেন সিলেটের মনু মিয়া। বন্ধুগণ উপরোক্ত বিষয় নিয়ে আলোচনার কারণ হয়তো আপনারা বুঝতে পেরেছেন। যেখানে বাংলাদেশর জন্মই হরতাল আর আন্দোলনের মাধ্যমে,সেখানে বাঙালী জাতিকে দাবিয়ে রাখা সম্ভব কি? আমি বলব না,কারণ বঙ্গবন্ধু শেখ মজিবুর রহমান নিজেই বলে ছিলেন,বাঙালী জাতিকে দাবিয়ে রাখতে পারবা না।\n২০০৬ সালের এপ্রিল মাস,তখন বিএনপি সরকারী দল। উত্তর বঙ্গের কানসাটে চলছিল বিদ্যুৎ সংক্রান্ত দুর্নীতির বিরুদ্ধে আন্দোলন, স্থানীয় প্রশাসন বনাম মৌলিক অধিকারের দাবিতে আন্দোলনরত হাজারও মানুষ। চলমান আন্দোলন প্রতিহত করতে জারি হয় ১৪৪ ধারা। গ্রামের পর গ্রাম তল্লাশি চালিয়ে চলে গ্রেফতার। হাজারও মানুষের ক্রোধে ভঙ্গ হয় ১৪৪ ধারা। মিছিলের উপর বৈশাচিক আক্রমন চালায় পুলিশ, চালায় টিআরসেল, অবশেষে গুলি। সেই গুলিতেই ১২ এপ্রিল নিহত হয় ১১ বছরের কিশোর আনোয়ার। ১৪ এপ্রিল পহেলা বৈশাখ, জাতীয় দৈনিকের প্রথম পৃষ্ঠায় ছাপা হয় “কানসাটে পুলিশের গুলিতে নিহত কিশোর আনোয়ারের রক্তমাখা শার্ট হাতে দাড়িয়ে আছে তার মা, চোখে জল নেই, নেই শোক। ঘৃণা আর ক্রোধে লজ্জা পায় সভ্যতা।\n১৯৯৪ সালে বিএনপি,সরকারী দলে থাকা অবস্থায়, জুন মাসে একটি সম্ভাব্য তত্ত্বাবধায়ক সরকারের রূপরেখা প্রকাশ করে আওয়ামী লীগ।এরপর ডিসেম্বর মাসের প্রথম দিকে আওয়ামী লীগ এবং জামায়াতে ইসলামী-সহ রাজনৈতিক দলগুলো তত্ত্বাবধায়ক সরকারের দাবি মেনে নেওয়ার জন্য ২৭শে ডিসেম্বর পর্যন্ত বিএনপির সরকারের জন্য সময় নির্ধারণ করে দেয়। কিন্তু বিএনপি সরকার ছিল তাদের অবস্থানে অনড়। তৎকালীন প্রধানমন্ত্রী খালেদা জিয়া এবং বিএনপির নেতারা তত্ত্বাবধায়ক সরকারের দাবি কেবল নাকচই করেননি, বরং পুরো ধারণাটি নিয়ে তুচ্ছ-তাচ্ছিল্য করে নানা রকম বক্তব্য দেন, যা গণমাধ্যমে প্রকাশিত হয়। এরপর আওয়ামী লীগ বিএনপি সরকারকে আন্দোলনের সময়সীমা বেঁধে দেন। তাদের বেঁধে দেওয়া সময়সীমার মধ্যে দাবি মানা হয়নি এই কারণ দেখিয়ে ১৯৯৪ সালের ২৮শে ডিসেম্বর সংসদ থেকে একযোগে পদত্যাগ করেন আওয়ামী লীগ, জাতীয় পার্টি এবং জামায়াতে ইসলামীর ১৪৭ জন সংসদ সদস্য।\nকিন্তু পদত্যাগপত্র গ্রহণ না করে স্পিকার শেখ আবদুর রাজ্জাক তাদেরকে অনুপস্থিত হিসেবে বিবেচনা করার সিদ্ধান্ত দেন। অনুমতি ছাড়া অনুপস্থিতির ৯০ কার্যদিবস পূরণ হওয়ার পর সংবিধানের বিধি মোতাবেক ১৯৯৫ সালের ৩১শে জুলাই সংসদীয় আসনগুলো শূন্য ঘোষণা করা হয়। এরপর ওই সব আসনে উপনির্বাচন অনুষ্ঠানের পরিকল্পনা করে সরকার ও নির্বাচন কমিশন। কিন্তু বিরোধীদলগুলো উপনির্বাচন বর্জনের ঘোষণা দেয়। বিরোধীদের আন্দোলনের মুখে উপনির্বাচনের চিন্তা থেকে পিছু হটে বিএনপি সরকার। এসব দলের ডাকা টানা হরতাল ও অবরোধের কারণে জনজীবন বিপর্যস্ত হয়ে পড়ে। কিন্তু বিরোধীদল এবং সরকার পরস্পরের অবস্থানে অনড় থাকে।\nপ্রবল আন্দোলন এবং সহিংসতার মুখে ১৯৯৫ সালের ২৪শে নভেম্বর ৫ম জাতীয় সংসদ ভেঙ্গে দেয়া হলে ১৯৯৬ সালের ১৫ই ফেব্রুয়ারি জাতীয় সংসদ নির্বাচনের তারিখ নির্ধারণ করে তফসিল ঘোষণা করে নির্বাচন কমিশন। আর এদিকে আওয়ামী লীগ, জাতীয় পার্টি এবং জামায়াতে ইসলামীর তত্ত্বাবধায়ক সরকারের দাবিতে গড়ে তোলা আন্দোলনের অংশ হিসেবে হরতাল-অবরোধে বাংলাদেশে দীর্ঘ সময় জনজীবন স্থবির ছিল, ক্ষতিগ্রস্থ হচ্ছিল অর্থনীতি আর মানুষের জীবিকা। আওয়ামী লীগ এবং অন্যান্য দলগুলো তাদের আন্দোলন আরো জোরদার করে, আর অন্যদিকে নির্বাচন আয়োজনের প্রস্তুতি নিতে থাকে বিএনপি। শেষ পর্যন্ত প্রধান প্রধান সব রাজনৈতিক দলের বর্জনের মধ্যে ১৯৯৬ সালের ১৫ই ফেব্রুয়ারি একটি একতরফা এবং বিতর্কিত নির্বাচন অনুষ্ঠিত হয়। তবে ওই নির্বাচনের মাধ্যমে গঠিত জাতীয় সংসদে সংবিধান সংশোধন করে তত্ত্বাবধায়ক সরকার ব্যবস্থা প্রবর্তন করা হয়। এরপর জুনে অুনষ্ঠিত হয় আরেকটি সাধারণ নির্বাচন। এ নির্বাচনে কোন প্রতিদ্বন্দ্বী প্রার্থী না থাকায় ৪৮টি আসনে ভোট গ্রহণের আগেই ক্ষমতাসীন বিএনপি’র প্রার্থীরা বিনা ভোটে নির্বাচিত হয়ে গেছেন। আবারও\nবিতর্কিত সেই নির্বাচনে ৩০০টি আসনের মধ্যে বিএনপি পেয়েছিল ২৮৯টি আসন।নির্বাচনের আগেই দেশজুড়ে সেনাবাহিনী মোতায়েন করা হয়েছিল।তবে নির্বাচনের আগের দিন থেকে বিরোধীদল আওয়ামী লীগ ৪৮ ঘণ্টার হরতাল আহবান করলেও নির্বাচনটি শেষ পর্যন্ত অনুষ্ঠিত হয়। ভোটের পর আওয়ামী লীগ নেত্রী শেখ হাসিনা বলেন, ভোট দেওয়ার হার এতোটাই নগণ্য যে এটা প্রমাণ করে জনগণ এই নির্বাচন প্রত্যাখ্যান করেছে। বিরোধী রাজনৈতিক দলগুলোর বর্জনের মুখে ১৫ই ফেব্রুয়ারি নির্বাচন অনুষ্ঠিত হলেও আন্দোলনের মাঠ থেকে সরে যায়নি আওয়ামী লীগ।\nরাজপথে আরও জোরদার আন্দোলন শুরু করে দলটি। শুরু হয় টানা হরতাল ও অসহযোগ আন্দোলন। রাজনৈতিক অস্থিরতা এবং সংঘাত জোরালো রূপ ধারণ করার প্রেক্ষাপটে মার্চ মাসের প্রথম দিকে প্রধানমন্ত্রী খালেদা জিয়া ঘোষণা করেন যে ৬ষ্ঠ জাতীয় সংসদের প্রথম অধিবেশনে নির্দলীয় তত্ত্বাবধায়ক সরকারের বিল উত্থাপন করা হবে।কিন্তু আওয়ামী লীগ দাবি ছিল নতুনভাবে গঠিত বিএনপি সরকারের পদত্যাগ এবং সংসদ ভেঙ্গে দেয়া। আর এই দাবিতে আন্দোলন অব্যাহত রাখে আওয়ামী লীগ এবং অন্যান্য রাজনৈতিক দল।\nবন্ধগণ,এখন প্রশ্ন থাকে যে,বর্তমান সময়ে বাংলাদেশের জনগণ ও কোনো রাজনৈতিক সংগঠন, সরকারী দলের বিপক্ষে আন্দোলন করা সম্ভব হবে কী ?না, হয়তো সম্ভব হবে না! যদি সম্ভব হতো তা হলে ক্ষমতা দখলে বিএনপি,জামাত,হেফাজত ইসলামের চলমান আন্দোলন অব্যাহত থাকতো। ২০০৮ সালের পূর্বের ঘটনা গুলো থেকে আমরা জানি যে,কোনো এলাকায় দেশ,জনগণ ও সরকারের ক্ষতিসাধন হবে এমন আশংকা হলে সেই এলাকায় সরকার ১৪৪ ধারা জারি করতেন। যা এখন কালের পরিবর্তে শুধুই ইতিহাস। তবে কেনো আন্দোলন করা সম্ভব হবে না,চলুন সেই বিষয় নিয়ে একটু আলোচনা করি।\nএর আগে আমি আমার দাদার কাছ থেকে শুনা একটি গল্প আপনাদেরকে শুনাইতে চাই। প্রায় ৬০-৬৫ বছর পূর্বে প্রতিটি এলাকা সমাজ নিয়ে সংঘবদ্ধ ছিলো। প্রত্যেক এলাকায় একজন করে সমাজ প্রধান ছিলো,তারা শিক্ষিত ও অর্থ সম্পদ এর মালিক ছিলো। বলতে পারেন খুবই বুদ্ধিমান। এলাকার কোনো অশিক্ষিত লোকের দুরদূরান্ত থেকে চিঠি-পত্র আসলে তারা তা পড়তে পারতো না। তখন চিঠি পড়ানোর জন্য অশিক্ষিত লোক গুলো চিঠি নিয়ে ছুটতেন তাদের সমাজ প্রধানের কাছে,সমাজ প্রধান তার বুদ্ধি কাঠিয়ে অশিক্ষিত অসহায় মানুষ জনকে ঠকাতেন। সমাজ প্রধানের ভাষায়,অশিক্ষিত লোকগুলো দিনের পর দিন কুড়াল দিয়ে সমাজ প্রধানের প্রয়োজনীয় কাঁঠ কেটে দিতেন এবং কঠোরপ্ররিশ্রম করতেন। এখনো কি আপনার বুঝতে বাকী,কেনো আন্দোলন করা ও সফল হওয়া সম্ভব না? যদি তাই হয়, তবে আপনার জন্য চলমান সময়ের কিছু বিষয় তুলে ধরছি। বাংলাদেশে প্রথম করোনাভাইরাস রোগী শনাক্ত করা হয় ৮ই মার্চ-২০২০। তখন করোনাভাইরাসে আক্রান্তদের চিকিৎসা ঢাকায় পাঁচটি হাসপাতাল প্রস্তুত করার ঘোষণা দেয়া হয় বাংলাদেশের স্বাস্থ্য অধিদপ্তরের পক্ষ থেকে। হাসপাতালগুলো হলো—মুগদা জেনারেল হাসপাতাল, কুয়েত মৈত্রী হাসপাতাল, মহানগর জেনারেল হাসপাতাল, সংক্রামক ব্যাধি হাসপাতাল ও কুর্মিটোলা জেনারেল হাসপাতাল। কিন্তু বাংলাদেশের গণমাধ্যমে খবর প্রকাশিত হয় যে, এসব হাসপাতালে প্রস্তুতির এখনো অনেক বাকি। অনেক হাসপাতাল রোগী ভর্তি করতে কয়েক সপ্তাহ পর্যন্ত লাগবে বলে জানায়।\nএরপর ১৬ই মার্চ বাংলাদেশ সরকারের তরফ থেকে ঘোষণা দেয়া হয় যে, ১৮ই মার্চ থেকে ৩১শে মার্চ পর্যন্ত সব স্কুল ও কলেজ, শিক্ষা প্রতিষ্ঠান বন্ধ থাকবে। আমাদের দেশে করোনাভাইরাসে আক্রান্ত হয়ে প্রথম মৃত্যুর ঘটনা ঘটে ১৮ই মার্চ-২০২০। ২১শে মার্চ-২০২০, শনিবার সরকারের এক ঘোষণায় জানানো হয়, করোনাভাইরাস মহামারীর কারণে দশটি দেশের সঙ্গে সবরকম বিমান চলাচল ৩১শে মার্চ পর্যন্ত বন্ধ থাকবে।\nএসব দেশ হলো কাতার, বাহরাইন, কুয়েত, সৌদি আরব, সংযুক্ত আরব আমিরাত, তুরস্ক, মালয়েশিয়া, ওমান, সিঙ্গাপুর এবং ভারত। এসব দেশ থেকে যাত্রীবাহী কোন বিমান বাংলাদেশে নামতে দেয়া হবে না। এর ফলে কার্যত আন্তর্জাতিক বিমান চলাচল থেকে বিচ্ছিন্ন হয়ে যায় আমাদের বাংলাদেশ। তবে যুক্তরাজ্য, চীন, হংকং ও থাইল্যান্ডের সঙ্গে বিমান চলাচল অব্যাহত থাকে। পরবর্তীতে চীন ছাড়া অন্য দেশগুলোর সঙ্গেও বিমান চলাচল বন্ধ করে দেয়া হয়। এর আগে ১৪ই মার্চ ইউরোপ থেকে বাংলাদেশে সব ফ্লাইট বন্ধ করে দেয়া হয়। প্রথমে ৩১শে মার্চ-২০২০ পর্যন্ত এই নিষেধাজ্ঞা থাকলেও পরে সেটি বাড়িয়ে ১৪ই এপ্রিল করা হয়।\nকরোনাভাইরাসের সংক্রমণ ঠেকাতে ২৬শে মার্চ২০২০, সাপ্তাহিক ছুটির সঙ্গে মিলিয়ে চৌঠা এপ্রিল পর্যন্ত সাধারণ ছুটি ঘোষণা করে সরকার। পরবর্তীতে সেই ছুটি বাড়িয়ে ১৪ই এপ্রিল পর্যন্ত করা হয়।\n২৬শে মার্চ বাংলাদেশের স্বাধীনতা দিবসের অনুষ্ঠানে কোনো ধরণের আয়োজন না করার ওপরও নিষেধাজ্ঞা জারি করা হয়।তবে এবারই প্রথম কোনো ধরণের আয়োজন ছাড়া বাংলাদেশে স্বাধীনতা দিবস পালন করা হয়। এ সময় সকল প্রকার যানবাহন, রেল, নৌ ও বিমান চলাচল বন্ধ রাখার ঘোষণা দেয়া হয়। জনসাধারণের সামাজিক দূরত্ব নিশ্চিত করতে সারা দেশজুড়ে সেনাবাহিনী মোতায়েন করা হয়। সাধারণ ছুটির মধ্যে ঔষধ, কাঁচাবাজার ছাড়া সবরকমের দোকানপাট বন্ধ রাখার ঘোষণা দেয়া হয়। এপ্রিলের প্রথম সপ্তাহে এসব দোকান বন্ধ করার জন্য সময় বেধে দেয়া হয়। বাতিল করা হয় পহেলা এপ্রিল থেকে শুরু হতে যাওয়া উচ্চ মাধ্যমিক ও সমমানের পরীক্ষা।\n১৯শে মার্চ-২০২০ করোনাভাইরাসের সংক্রমণ ঠেকানোর জন্য প্রথম লকডাউন ঘোষণা করা হয় মাদারীপুরের শিবচর উপজেলা। শিবচর উপজেলায় ওষুধের দোকান এবং নিত্যপ্রোজনীয় পণ্যের দোকান ছাড়া সব দোকান বন্ধ ঘোষণা করা হয়। এরপর আনুষ্ঠানিকভাবে কোনো এলাকা লকডাউন করা হয়নি।তবে ৭ই এপ্রিল-২০২০ আন্তবাহিনী জনসংযোগ পরিদপ্তর নারায়নগঞ্জকে লকডাউন ঘোষণা করে একটি বিজ্ঞপ্তি প্রকাশ করা হয়। এরপর কমবেশী সারাদেশেই লকডাউন চলে।\nলকডাউন চলাকালীন সময়ে প্রধানমন্ত্রীর প্রণোদনা দেওয়ার ঘোষণা\nকরোনাভাইরাসের আর্থিক প্রভাব কাটাতে পাঁচই এপ্রিল ৭২,৫০০ কোটি টাকার প্রণোদনা প্যাকেজ ঘোষণা করেন আমাদের দেশের প্রধানমন্ত্রী শেখ হাসিনা। এর আগে তিনি তৈরি পোশাক খাতের জন্য পাঁচ হাজার কোটি টাকার প্রণোদনা ঘোষণা করেছিলেন।\nপ্রণোদনার এই অর্থ জিডিপির প্রায় ২ দশমিক ৫২ শতাংশ। মূলত ক্ষুদ্র, মাঝারি ও রপ্তানি খাতের জন্য এই প্রণোদনা ঘোষণা করা হয়। এমন আকর্ষণীয় প্রণোদনা ঘোষণা করেও দুই-তিন মাসের বেশী সময় লকডাউন রাখতে পারেনি সরকার। কিন্তু বর্তমান লকডাউনের কথা যদি বলি,তবে কিছু বাস্তব অভিজ্ঞতার কথা তুলে ধরতে হবে।\nগতকাল রাজধানীর,বারিধারা থেকে মিরপুর ন্যাশনাল হার্ট ফাউন্ডেশন হসপিটাল যাচ্ছিলাম। লকডাউনে রাস্তায় কোনো গণপরিবহন নেই বললে হয়তো ভূল হবে,গণপরিবহন আছে! নেই শুধু গরীবের কম পয়সায় চলাচলের একমাত্র বাহন“বাস”। কক্সবাজার থেকে আগত অসুস্থ ফারুক আজমকে দেখতে,রাজধানীর বারিধারা থেকে সিএনজি যোগে চললাম মিরপুর ন্যাশনাল হার্ট ফাউন্ডেশন ও হসপিটাল।\nআমি ঢাকায় যতদিন যাবৎ বসবাস করছি,তত দিনের মধ্যে একদিনও দেখিনি যে,সিএনজির সামনে ডাইভারের দুই পাশে দু’টি মানুষ বসে ঢাকার ভিতর চলাচল করছে।অর্থাৎ সিএনজির সামনে পিছনে মিলিয়ে পাঁচ জন যাত্রী চলাচল করে। কিন্তু (৩ই মে) আমার তাও দেখতে হল\nকিন্তু জনসাধারণের সামাজিক দূরত্ব নিশ্চিত করতে সরকার সারা দেশজুড়ে লকডাউন দিয়েছেন। লকডাউন যদি এমন হয় যে,রাজধানীতে বাস না পেয়ে মানুষ,এক রিক্সায় পাঁচ জন চলাচল করে! যেখানে এক রিক্সায় স্বাভাবিক ভাবেই দু’জন মানুষ যাতায়ত করতে কষ্ট হয়,সেখানে লকডাউনে বাস চলাচল না করায় দু’জনের রিক্সায় পাঁচ জন। হুম,এমটাই হচ্ছে লকডাউন নামক ঢাকার শহরে। ততখনে চিপা-চাপি করে সিএনজি যোগে আমি পৌছে গিয়েছি মিরপুর ন্যাশনাল হার্ট ফাউন্ডেশন। সেখানে এ কী অবস্থা? এটা হাসপাতাল নাকি মাছের বাজার? মানুষ গিজগিজ করছে। এ যেনো ডাবল ভাড়ায় করোনা কিনতে আসলাম।\nতারপর ফারুক এর সাথে দেখা করার আগ্রহ নিয়ে তার বেডের সামনে গেলাম। অসুস্থ ফারুক,মনে হলো নিঃশ্বাস নিতে খুবই কষ্ট হচ্ছে,মুখে অক্সিজেন সিলিন্ডার থেকে টেনে একটি পাইপ লাগানো। আহারে করোনা! মানুষকে দিতে জানো এতো যন্ত্রণা! ফারুক কথা বলতে পারছে না। আমাকে দেখে তার হাত উপরের দিকে তুলে সালাম দিল বুঝলাম,আরো বুঝলাম তার জন্য আল্লাহর নিকঠ দোয়া করতে। ফারুকের কাছ থেকে বিদায় নিয়ে হাসপাতাল থেকে নেমে আসলাম।\nমিরপুর স্টেডিয়াম থেকে ফুটপাত ধরে হাটতে থাকলাম,এ যেনো ফুটপাত নয়,২০১৩ সালের (৫ই মে) হেফাজত ইসলামের ১৩ দফা দাবির আন্দোলন। একে তো করোনা ভাইরাস,দ্বিতীয়ত সরকার ঘোষিত লকডাউন,তার পরেও মার্কেটে এতো জনসমাগম? মনে প্রশ্ন জাগবে আপনারও,যেমন জেগেছে আমার। অবাধে মানুষ জন চলাচল করছে। তা হলে বাস চললে অসুবিধে কোথায়? বাসে দুই-সিটে একজন বসলেও তো অনেকটা সরকারী নিয়মে জনসাধারণের সামাজিক দূরত্ব নিশ্চিত হত। কিন্তু রাজধানীর রাস্তা-ঘাটে বাস চলাচল না করায়,মানুষ যেনো একজনের কাঁধে উটে অন্য জন তার গন্তব্যে স্থলে পৌছানোর চেষ্টা। যেমন হতো পূর্বে সরকারী দলের হরতালে। বর্তমানে দেশজুড়ে করোনা ভাইরাসের সংক্রমণ রোধে যে লকডাউন চলছে,তাও যেনো লকডাউন নয়,সরকার দলীয় হরতাল\nহাজার সাবধানতায় অবলম্বন করে,স্টেন্ড গিয়ে আবারও সিএনজিতে উঠলাম। কিছু দূর গিয়ে সিএনজি ড্রাইভারকে তার নাম জিজ্ঞেস করলাম,সে উত্তরে বললো,তার নাম মো.তৌহিদুল,রংপুরের মিঠাপুকুরে তার গ্রামের বাড়ি। সিএনজি ড্রাইভার তৌহিদুল রাজধানীর খিঁলগাওঁ সিপাহীবাগ ভাড়া বাসায় থেকে সিএনজি চালান। আমি আবার থাকে উদ্দেশ্য করে বললাম,মামা তোমরা তো ভালো টাকা রোজগার করছো;সিএনজি ড্রাইভার,বললো,আমরা তো পুলিশের বৌ-বাচ্চা লালন-পালন করছি। গল্পে,গল্পে এসে পৌছে গেলাম। সিএনজি থেকে নামবো,এমন সময় দেখলাম আরো একটি সিএনজির ড্রাইভার এর পাশ থেকে আটারো-উন্নিশ বছরে যৌবতী মেয়ে নামলো। এতো সময় ভালো ছিলাম। কিন্তু এখন আর বিবেককে বুঝাতে পারলাম না। পুরুষ না হয় সিএনজি চালকের সাথে বসে আসবে কিন্তু একজন যৌবতী মেয়ে? যাইহোক মেয়েটি সিএনজি থেকে নেমে দাড়িঁয়ে রইলো। আমি তার সাথে কথা বলার চেষ্টা করলাম। হাই,আমি স্মরণ।মেয়েটি জ্বি বলুন:আপনার সাথে কথা বলতে চাচ্ছি। কি বলবেন বলুন। আপনার নাম কী? মোছাঃ আয়শা আক্তার। গ্রামের বাড়ি? হবিগঞ্জ জেলা,মাধবপুর উপজেলা। ঢাকায় কী করেন? কিছু করিনা,বড় ভাইয়ের বাসায় বেড়াতে আসলাম। আমি দেখলাম আপনি সিএনজি চালকের পাশে বসে আসলেন,সিএনজি চালক আপনার পরিচিত কী? না। তাহলে তার পাশে বসে আসতে আপনার অসুবিধা হয়নি? অসুবিধা হলে কী আর করব,গাড়ি পাইনা তাই বাধ্য হয়ে আসতে হলো। আমি কলাম লেখক,আপনার এই কষ্টের কথাগুলো কী আমি আমার সম্পাদকীয় কলামের এককোণে লিখতে পারব? অবশ্যই পারবেন, সরকার যে ধরণের লকডাউন দিছে এতে করে মানুয়ের করোনা বাড়বে কিন্তু কমবে না! আয়শা আপনার মোবাইল নম্বরটা হবে? উঠান,০১৭৬৮***০০১,ধন্যবাদ আবার দেখা হবে। চলে আসলাম বাসায়। রাত ১১:১৫ মিনিট হটাৎ মোবাইলে কল বেজে উঠল,হ্যালো,স্মরণ ভাই? জ্বি,স্মরণ ভাই বলছি, আমি কক্সবাজার থেকে কামাল বলছি,জ্বি, কামাল ভাই বলুন,ভাই ফারুক মারা গেছে। ইন্নালিল্লাহি ওয়াইন্নইলাহি রাজিউন।\nমোহাম্মদ শেখ কামালউদ্দিন স্মরণ\nলেখক ও কলামিস্ট,আমাদের সমাজ।\nগ্রামীণ আর্থ – সামাজিক উন্নয়নে ঢাবি স্নাতকদের উজ্জ্বল...\nবঙ্গবন্ধুর ৭ই মার্চের ভাষণ এবং স্বাধীন বাংলাদেশ


‘মৃত’ কিশোরী ফিরে আসার ঘটনায় বিচার বিভাগীয় তদন্তের নির্দেশ « Doinik Astha\nPosted on4weeks ago সেপ্টেম্বর ২৪, ২০২০ Author Rakib Mahmud\tComments Off on ‘মৃত’ কিশোরী ফিরে আসার ঘটনায় বিচার বিভাগীয় তদন্তের নির্দেশ\nনারায়ণগঞ্জে ‘মৃত’ কিশোরী জীবিত ফিরে আসার ঘটনায় বিচার বিভাগীয় তদন্তের নির্দেশ দিয়েছেন উচ্চ আদালত। জেলার মুখ্য বিচারিক হাকিমকে তদন্ত করে চৌঠা নভেম্বর প্রতিবেদন দাখিল করতে বলা হয়েছে। যদিও বিষয়টি নিয়ে ব্যাপক সমালোচনার পর আদালত থেকে জামিনে বের হয়েছেন এই মামলায় স্বীকারোক্তি দেয়া তিন আসামি।\nগত ৪ জুলাই নারয়ণগঞ্জ দেওভোগ পাক্কা রোড সরকারি প্রাথমিক বিদ্যালয়ের এক শিক্ষার্থী নিখোঁজ হন। এ ঘটনায় মেয়েটির বাবার করার মালায় গ্রেফতার করা হয় একই এলাকার রাকিব, আব্দুল্লাহ, খলিলকে। দুই দফা রিমান্ড শেষে মেয়েটিকে ধর্ষণের পর হত্যা করে লাশ নদীতে ফেলে দেয়ার দায় স্বীকার করে আদালতে জবানবন্দি দেন তারা।\nএর দেড় মাস পর ফিরে আসে কথিত মৃত কিশোরীটি। মেয়েটি জানায়,একই এলাকার ইব্রাহীমের সাথে পালিয়ে বিয়ে করে সংসার করছিলেন তারা। ‘মৃত’ কিশোরীর ফিরে আসার ঘটনায় ব্যাপক চাঞ্চল্যের সৃষ্টি হয়। প্রশ্ন উঠে তাহলে আসামিরা হত্যা ও ধর্ষণের দায় কেনো স্বিকার করলো ? আসামি পরিবারের অভিযোগ, ঘুষের টাকা না দেয়ায় নির্যাতন করে স্বীকারোক্তি আদায় করা হয়।\nবিষয়টি গড়ায় উচ্চ আদালতে। মামলার যাবতীয় নথিপত্রসহ তলব করা হয় অভিযুক্ত তদন্ত কর্মকর্তাকেও। বৃহস্পতিবার পুরো ঘটনাটি তদন্তে নারায়নগঞ্জের মুখ্য বিচারিক হাকিমকে নির্দেশে দিয়েছেন উচ্চ আদালত।\nরিটকারী আইনজীবী শিশির মনির বলেন, চিফ জুডিশিয়াল ম্যাজিস্ট্রেট নারায়ণগঞ্জ বিষয়টি তদন্ত করবেন। তদন্ত করার সময় তিনি এফআইআর, জবানবন্দি, ভিক্টিম, আসামি, আইনজীবী সবার সাথে কথা বলবেন। সবার জবানবন্দি নিয়ে একটি তদন্ত রিপোর্ট প্রস্তুত করবেন। এই প্রস্তুতকৃত তদন্ত রিপোর্ট ৪ নভেম্বরের মধ্যে হাইকোর্টে সাবমিট করবেন এবং ৫ নভেম্বর এই মামলার পরবর্তী আদেশের জন্য দিন নির্ধারণ করা হয়েছে।\nআগামী ৪ নভেম্বর বিচারবিভাগীয় তদন্ত রিপোর্ট দাখিল করতে বলা হয়েছে। যদিও এরইমধ্যে মামলাটির তদন্ত কর্মকর্তা শামীম আল মামুনকে বরখাস্ত করা হয়েছে। আর গত মাসের শেষের দিকে জামিনে বের হয়েছেন কারাগারে থাকা তিন আসামি।\nTagged কিশোরী জীবিত\nPosted on6hours ago অক্টোবর ২২, ২০২০ Author বার্তা সম্পাদক\nযাবজ্জীবন সাজাপ্রাপ্ত কারাবন্দি আসামির জামিন চেয়েছেন স্বয়ং ধর্ষিতা। মুক্তি পেলে তারা বিয়ে করবেন, একথা বলে তিনি হাইকোর্টে জামিনের আবেদন করেন। তবে ওই আসামির জামিন দেননি হাইকোর্ট। বরং কারাফটকেই আসামি এবং ভুক্তভোগীর বিয়ে আয়োজনের নির্দেশ দিয়েছেন। বৃহস্পতিবার বিচারপতি এম. ইনায়েতুর রহিম ও বিচারপতি মো. মোস্তাফিজুর রহমানের হাইকোর্ট বেঞ্চ এ আদেশ দেন। ভিকটিমের পক্ষে আদালতে জামিন আবেদন […]\nমাছ চোরের হামলায় এক মৎস্য চাষী গুরুতর অসুস্থ অবস্থায় হাসপাতালে\nPosted on 1 year ago জুলাই ৪, ২০১৯ Author rittika\nসাতক্ষীরার কলারোয়ায় ফিরাজতুল্যা গাজী (৪৫) নামে এক মাছ চাষীর উপর সন্ত্রাসী হামলা হয়েছে। বুধবার রাত ৮টার দিকে তাকে গুরুত্বর জখম অবস্থায় কলারোয়া সরকারী হাসপাতালে ভর্তি হয়েছে। এঘটনায় ৪ জন সন্ত্রাসীর নাম উল্লেখ্য করে কলারোয়া থানায় একটি অভিযোগ দায়ের হয়েছে।অভিযোগ সূত্রে ও আহত মাছ চাষীর ছেলে মোস্তফা কামাল জানান, তাদের উপজেলার আলাইপুর গ্রামে একটি মাছের ঘের আছে। […]\nআলোচিত রিফাত হত্যা মামলায় মৃত্যুদণ্ডপ্রাপ্ত আয়শা সিদ্দিকা মিন্নি খালাস চেয়ে হাইকোর্টে আপিল আবেদন জানিয়েছেন। তার আবেদনে বিচারিক আদালতের রায়টি অনুমান নির্ভর ও বাতিলযোগ্য বলে উল্লেখ করা হয়েছে। এমনকি মামলার বিচার ও সাজা প্রদানের প্রক্রিয়া নিয়েও আপিল আবেদনে যুক্তি তুলে ধরা হয়েছে। উল্লেখ্য, রিফাত হত্যাকাণ্ডের ঘটনাটি ঘটে ২০১৯ সালের ২৬ জুন। সেদিন বরগুনা সরকারি কলেজের সামনের […]


ঝালকাঠি পৌর মেয়র ও কাউন্সিলরদের শপথ গ্রহণ - দৈনিক দেশান্তর\nঝালকাঠি পৌর মেয়র ও কাউন্সিলরদের শপথ গ্রহণ\nএইচ এম জহিরুল ইসলাম মারুফ\nপ্রকাশের সময়- বৃহস্পতিবার, ১৫ জুলাই, ২০২১\nস্টাফ রিপোর্টারঃ ঝালকাঠি পৌরসভার নবনির্বাচিত মেয়র ও কাউন্সিলরদের শপথ পাঠ করিয়েছেন বরিশাল বিভাগীয় কমিশনার মো. সাইফুল হাসান বাদল। বৃহস্পতিবার বিকালে কমিশনারের বিভাগীয় কার্যালয়ে শপথ গ্রহণ অনুষ্ঠান পরিচালনা করেন অতিরিক্ত বিভাগীয় কমিশনার মো. আব্দুর রাজ্জাক।\nযারা শপথ গ্রহণ করেন তারা হলেন মেয়র আলহাজ্ব মো. লিয়াকত আলী তালুকদার, কাউন্সলর ০১ নং ওয়ার্ডে রেজাউল করিম জাকির, ২ নং ওয়ার্ডে হাফিজ আল মাহমুদ, ৩নং ওয়ার্ডে শাহ মো. আল আমীন, ৪নং ওয়ার্ডে মো. কামাল শরীফ, ৫নং ওয়ার্ডে তরুন কর্মকার, ৬ নং ওয়ার্ডে আব্দুল কুদ্দুস, ৭ নং ওয়ার্ডে মো. হুমায়ুন কবীর খান, ০৮ নং ওয়ার্ডে মো. হাবিবুর রহমান হাবিল, ৯নং ওয়ার্ডে মো. হুমায়ুন কবির সাগর, সংরক্ষিত ওয়ার্ডে নারী কাউন্সিলর তাসলিমা বেগম, সাবিনা ইয়াসমিন ও মালা বেগম।\nশপথ অনুষ্ঠানে জেলা আওয়ামী লীগ সভাপতি সরদার মো. শাহ আলম. সাধারণ সম্পাদক অ্যাড. খান সাইফুল্লাহ পনির, কোষাধ্যক্ষ মুনিরুল ইসলাম তালুকদার, ঝালকাঠি প্রেসক্লাব সাধারণ সম্পাদক আককাস সিকদার, সাবেক সভাপতি মু. আব্দুর রশীদ, প্রেসক্লাব সদস্য দিবস তালুকদার ও জহিরুল ইসলাম জলিল উপস্থিত ছিলেন।\nশপথ গ্রহণ শেষে মেয়র কাউন্সিলরদের ফুল দিয়ে শুভেচ্ছা জানান বিভাগীয় কমিশনার সাইফুল হাসান বাদল।


দেশে যক্ষ্মা রোগী প্রায় দুই লাখ | Newsbangladesh\nসোমবার, মার্চ ২৩, ২০১৫ ৯:৩৬\nদেশে যক্ষ্মা রোগী প্রায় দুই লাখ\nঢাকা: দেশে প্রতি লাখে প্রায় ১২২ জন যক্ষ্মা রোগী রয়েছেন। মোট জনসংখ্যার মধ্যে মোট রোগীর পরিমাণ একলাখ ৯১ হাজার ১৫৫ জন।\nসোমবার দুপুরে জাতীয় প্রেসক্লাবের কনফারেন্স রুমে বিশ্ব যক্ষ্মা দিবস উপলক্ষে আয়োজিত স্বাস্থ্য অধিদপ্তরের এক সংবাদ সম্মেলনে এ তথ্য জানানো হয়। স্বাস্থ্য অধিদপ্তরের জাতীয় যক্ষ্মা নিয়ন্ত্রণ কর্মসূচি ও ব্র্যাকের উদ্যোগে এ সংবাদ সম্মেলনের আয়োজন করা হয়।\nসংবাদ সম্মেলনে ব্র্যাকের যক্ষ্মা নিয়ন্ত্রণ প্রোগ্রাম বিষেশজ্ঞ ড. কাজী আল মামুন সিদ্দিকী বলেন, “যক্ষ্মারোগের সাধারণ তথ্য ও নিয়ন্ত্রণ কর্মসূচি সম্পর্কে গণসচেতনতা বৃদ্ধির লক্ষ্যে নিয়ে আগামীকাল মঙ্গলবার পালিত হবে বিশ্ব যক্ষ্মা দিবস। এবারের দিবসের প্রতিপাদ্য হলো যক্ষ্মা খুঁজবো ঘরে ঘরে, সুস্থ করবো চিকিৎসা করে।”\nআয়োজকরা জানান, দিবসটি উপলক্ষে আগামী কাল মঙ্গলবার সকাল সাতটায় শোভাযাত্রার মধ্য দিয়ে নানা কর্মসূচি পালন শুরু হবে।\nসংবাদ সম্মেলনে অন্যদের মধ্যে উপস্থিত ছিলেন- পরিচালক জাতীয় যক্ষা নিয়ন্ত্রণ প্রোগ্রামের ন্যাশনাল প্রোগ্রাম কনসালটেন্ট ডা. মুজিবুর রহমান, প্রোগ্রাম ম্যানেজার ডা. মোজাম্মেল হক, আইসিডিডিআরবি প্রোগ্রাম কনসালটেন্ট ডা. মো. লুতফর রহমান, ব্র্যাক প্রোগ্রাম ম্যানেজার ডা. শায়লা ইসলাম প্রমুখ।


মাত্র নয় বছর বয়সে স্নাতক সম্পন্ন! - মোহাম্মদী নিউজ এজেন্সী\nHome / আজকের সংবাদ / আন্তর্জাতিক / ইউরোপ / মাত্র নয় বছর বয়সে স্নাতক সম্পন্ন!\nএমএনএ ইন্টারন্যাশনাল ডেস্ক : মাত্র নয় বছর বয়সে স্নাতক সম্পন্ন করতে যাচ্ছে বেলজিয়ামের বিস্ময় বালক লরেন্ট সিমনস। চলতি বছরের ডিসেম্বরে নেদারল্যান্ডের এডিনহোভেন ইউনিভার্সিটি অব টেকনোলজি থেকে ইলেকট্রিক্যাল ইঞ্জিনিয়ারিংয়ে স্নাতক শেষ করার কথা রয়েছে সিমনসের। যদি তাই হয় তাহলে সিমনসই হবে বিশ্বের সর্বকনিষ্ঠ গ্র্যাজুয়েট।\nমাত্র স্নাতক বছর বয়সে নয় সম্পন্ন\t2019-11-17\nNext: বিশ্বব্যাপী ব্যাংকিং সেবা নিয়ে আসছে গুগল


চোর ধরতে ছুটলেন চিত্রনায়িকা পরীমনি! - Bangla News\nHome / মিডিয়া নিউজ / চোর ধরতে ছুটলেন চিত্রনায়িকা পরীমনি!\nচোর ধরতে ছুটলেন চিত্রনায়িকা পরীমনি!\nঢাকাই চলচ্চিত্রের এ সময়ের নায়িকা পরীমনি। ছোট বেলা থেকেই স্বপ্ন দেখতেন একদিন পুলিশ হবেন,\nদেশের সেবায় নিজেকে নিয়োজিত করবেন। কিন্তু ভাগ্যের চক্রাকারে হয়েছেন নায়িকা।\nপরীর লালিত সেই স্বপ্ন বাস্তবে সম্ভব না হলেও এবার অভিনয়ের জন্য পূরণ হলো।\nসোমাবার বিএফডিসিতে ওয়েব সিরিজ ‘পাফ ড্যাডি’ শুটিংয়ে অংশ নেন তিনি। এই ওয়েব সিরিজে পরীমনিকে দেখা যাবে টিনা চরিত্রে। যেখানে টিনা একজন পুলিশ সদস্য। এর ফলে এইবারই প্রথম পুলিশ চরিত্রে দেখা যাবে তাকে।পুলিশ চরিত্রে অভিনয় করার অভিজ্ঞতা জানিয়ে পরীমনি বলেন, ছোট বেলা থেকেই ইচ্ছে ছিলো পুলিশ হওয়ার। পুলিশের পোশাকের একটা সম্মান আছে। বাস্তবে পুলিশরা সম্মান পায় জনগণের। আর এই পোশাক পরে আমি সম্মান পাবো আমার দর্শকদের। বিষয়টি বেশ ভালো লাগছে।\n‘পাফ ড্যাডি’ সিরিজটি পরিচালনা করছেন নির্মাতা সাইদ উন নবী। এতে পরীমনির বিপরীতে অভিনয় করছেন মডেল ও অভিনেতা সজল। এখানে সজলকে দেখা যাবে সুলতানের ভূমিকায়। এতে আরো অভিনয় করছেন আবুল কালাম আজাদ, সালাউদ্দিন লাভলু, ইন্তেখাব দিনার, বিজরী বরকত উল্লাহসহ অনেকে।\nওয়েব সিরজিটির মূল গল্প মেহেদী হাসান ও মুশফিকুর রহমানের, কিছু অংশ চিত্রনাট্য করেছেন মাসুদ হাসান উজ্জ্বল। ১০ পর্বে ওয়েব সিরিজটি হওয়ার কথা থাকলেও অনলাইন প্ল্যাটফর্ম বঙ্গবিডির জন্য ৭ পর্বে শেষ হচ্ছে এটি।এদিকে মুক্তির অপেক্ষায় রয়েছে পরীমনি অভিনীত সিনেমা ‘বিশ্বসুন্দরী’। চয়নিকা চৌধুরী পরিচালিত এ ছবিতে পরীর বিপরীতে অভিনয় করেছেন সিয়াম আহমেদ। সান মিউজিক এন্ড মোশন পিকচার্স লিমিটেড প্রযোজিত ‘বিশ্বসুন্দরী’ ছবির চিত্রনাট্য ও সংলাপ লিখেছেন রুম্মান রশীদ খান।\nPrevious এবার নারীর বেশে সবার সামনে ধরা দিলেন হিরো আলম!\nNext ক্যারিয়ারের কথা ভাবিনি: ইলিয়াস কাঞ্চন


কিভাবে Google Webmaster Tools এ ব্লগ সাবমিট করতে হয়? Best 123 | এসো আয় করি\nHow to submitablog to Google Webmaster Tools?\nবর্তমান সময়ে ইন্টারনেট বিশ্বের সবচেয়ে বেশী ব্যবহৃত সার্চ ইঞ্জিন হচ্ছে গুগল। ইন্টারনেট হতে প্রায় ৮০% এরও বেশী প্রয়োজন সবাই গুগল সার্চ ইঞ্জিনের মাধ্যমে মিটিয়ে নেয়। এ জন্য যত ধরনের টপ লেভেলের ওয়েব ডেভেলপাররা আছে তারা সবাই গুগল সার্চ ইঞ্জিনকে টার্গেট করে। কারণ গুগল সার্চ ইঞ্জিনকে ভাল ভাবে ধরতে পারলে আপনার ব্লগে ৮০% এরও বেশী ভিজিটর পাওয়ার সম্ভাবনা তৈরী হয়ে যায়। আর বকী ২০% ভিজিটর পাওয়ার জন্য আপনি Bing এবং Yahoo সার্চ ইঞ্জিন-কে টার্গেট করতে পারেন। এই তিনটি সার্চ ইঞ্জিন সঠিকভাবে অপটিমাইজ করতে পারলেই আপনি শতভাগ ভিজিটর পাওয়ার আশা করতে পারবেন। তবে আমি আজকে Bing এবং Yahoo নিয়ে কোন আলোচনা করবো না। আমি আজকে দেখাবো কিভাবে Google Webmaster Tools এ সাইটম্যাপ সাবমিট করবেন।কিভাবে Google Webmaster Tools এ ব্লগ সাবমিট করতে হয়?\n0 (0) আজকে আমরা দেখবো যে Online কিভাবে আমরা বাড়িতে …\n0 (0) জনপ্রিয় সার্চ ইঞ্জিন গুগল কে বড় ধরনের জরিমানা …\nSohoj Affiliates এর সহজ Tutorial by Muhammad Rakibul Islam (783)\nEarn 500 -1000Tk Per Day 2021 BKash Payment App |… by অনলাইনে আয় (142)


বিলুপ্তির ২৪ হাজার বছর পর সাইবেরিয়ায় জেগে উঠল জমে থাকা জীব! - Tiny Worm Comes Back To Life After 24,000 Years In Siberian Deep Freeze , Bangla News\nবাংলা নিউজ > ঘরে বাইরে > বিলুপ্তির ২৪ হাজার বছর পর সাইবেরিয়ায় জেগে উঠল জমে থাকা জীব!\nবিডেলয়েড রোটিফার (ছবি সৌজন্যে রয়টার্স) (via REUTERS)\nবিলুপ্তির ২৪ হাজার বছর পর সাইবেরিয়ায় জেগে উঠল জমে থাকা জীব!\n১ মিনিটে পড়ুন . Updated: 11 Jun 2021, 09:44 AM IST Abhijit Chowdhury\nবিলুপ্তির ২৪ হাজার পর সাইবেরিয়ার বরফে ফিরে এল এক আণবিক আকারের জীব।\nBdelloid Rotifer russia siberia\nবিলুপ্তির ২৪ হাজার পর সাইবেরিয়ার বরফে ফিরে এল এক আণবিক আকারের জীব। শীতঘুম থেকে জেগে উঠেই অযৌন ভাবে এই জীব বংশ বিস্তার করতে শুরু করেছে। বিডেলয়েড রোটিফার (Bdelloid Rotifer) নামক এই জীবটিকে সাইবেরিয়ার বরফ থেকে খুঁজে পেয়েছেন রাশিয়ার বিজ্ঞানীরা। বহুকোষী এই জীবটি অত্যন্ত ঠান্ডাতে জীবিত থাকতে পারে।\nএর আগে বিভিন্ন গবেষণায় দেখা গিয়েছে যে বডেলয়েড রোটিফার মাইনাস ২০ ডিগ্রি সেলসিয়াসেও বেঁচে থাকতে পারে। রাশিয়ার উত্তরে ইয়াকুটিয়া এলাকার আলাজেয়া নদীতে সম্প্রতি এই জীবকে খুঁজে পায় রাশিয়ান বিজ্ঞানীরা। মাটির ১১ হাত নিচে বা ৩.৫ মিটার গভীর থেকে খুড়ে বের করা নমুনাতে খোঁজ মেলে এই জীবের।\nজীবটির বয়স ২৩ হাজার ৯৬০ থেকে ২৪ হাজার ৪৮৫ বছরের মধ্যে হবে বলে অনুমান রাশিয়ার বিজ্ঞানীদের। চিরতরে বরফ হয়ে যাওয়া স্তর বা পার্মাফ্রস্ট নিয়ে গবেষণা করতে গিয়ে এই জীবের খোঁজ পান রাশিয়ার ইনস্টিটিউট অফ ফিজিওকেমিক্যাল অ্যান্ড বায়োলজিক্যাল প্রবলেমস ইন সয়েল সায়েন্সের বিজ্ঞানী স্তাস মালভিন। রোটিফার নিয়ে তাঁর গবেষণাপত্র প্রকাশ পেয়েছে সেল প্রেস জার্নালে। বরফে জমে থাকা অবস্থায় অণুজীবটির এটিই সবচেয়ে বেশি সময় টিকে থাকার রেকর্ড। কিন্তু কী ভাবে এই জীব ২৪০০০ বছর ধরে সেখানে ছিল, তা জানতে পরীক্ষা-নিরীক্ষা চালাচ্ছেন বিজ্ঞানীরা।


বাংলাদেশ সামাজিক সাংস্কৃতিক সংসদ উদ্যোগে বিশ্ব ক্যান্সার দিবস পালন উদযাপন। - টুডেজার্নাল২৪\nআজ মঙ্গলবার, ১৮ ফেব্রুয়ারী ২০২০, ০৩:৫৯ পূর্বাহ্ন\nবাংলাদেশ সামাজিক সাংস্কৃতিক সংসদ উদ্যোগে বিশ্ব ক্যান্সার দিবস পালন উদযাপন।\nপ্রকাশিত সময় : February, 6, 2020, 9:11:am , সর্বশেষ আপডেটঃ 09:11:12\nপ্রত্যয় বিশ্বাসঃ বিশ্ব ক্যান্সার দিবস উপলক্ষে বাংলাদেশ সামাজিক সাংস্কৃতিক সংসদ ৪ ফেব্রুয়ারি ২০২০ ‘আমি আছি এবং আমি থাকবো’- এ প্রতিপাদ্য নিয়ে ঢাকা মেট্রোপলিটন হাইস্কুল ও কলেজ মিলনায়তনে ক্যান্সার সচেতনতা, ফ্রি ডেন্টাল ক্যাম্প, ফ্রি ব্লাড গ্রুপিং কাম্পেইন এবং ‘সমাজকল্যাণ ও নৈতিক শিক্ষার গুরুত্ব’ শীর্ষক সেমিনার এর আয়োজন করে।\nকর্মসূচির উদ্বোধন করেন বাংলাদেশ সামাজিক সাংস্কৃতিক সংসদ এর প্রতিষ্ঠাতা সভাপতি অধ্যাপক এস এম আলী আজম। অনুষ্ঠানে প্রধান অতিথি ছিলেন ঢাকা মেট্রোপলিটন হাইস্কুল এন্ড কলেজের চেয়ারম্যান আলমগীর মো. মহিউদ্দীন আলহাদী ও বিশেষ অতিথি ছিলেন ঢাকা মেট্রোপলিটন হাইস্কুলের প্রধান শিক্ষক নার্গিস আক্তার। সেমিনারে মুখ্য আলোচক হিসেবে উপস্থিত ছিলেন কোরআন গবেষক ও কুরআন রিসার্চ ফাউন্ডেশনের পরিচালক লে. কর্নেল মো. শহীদুল্লাহ, পিএসসি, এমডিএস (অব.)।\nডেন্টাল ক্যাম্পে দাঁতের চিকিৎসা করেন ডেন্টাল সার্জন ডা. মো. নাজমুল হাসান শিশির। ক্যান্সার সচেতনতা, ফ্রি ডেন্টাল ক্যাম্প ও ফ্রি ব্লাড গ্রুপিং কাম্পেইন এর আহবায়ক ছিলেন সংগঠনের সহ-সভাপতি প্রসেনজীত বিশ্বাস প্রত্যয়। সেমিনারের আহবায়ক ছিলেন সভাপতি নির্বাচিত (২০২১) মো. হাবিবুর রহমান রাফি। অনুষ্ঠানে অন্যান্যের মধ্যে উপস্থিত ছিলেন সংগঠনের সংগঠনের সহ-সভাপতি রূমালী আফরিন, সহ-সভাপতি মো. তরিকুল ইসলাম, সাংগঠনিক সম্পাদক নিলয় পারভেজ, সহ-সাংগঠনিক সম্পাদক সারাফ ওয়াশিমা সপ্তর্ষি, যুগ্ম সাধারণ সম্পাদক জাহিদুল ইসলাম ইমন ও আফিফা তাবাসসুম, কোষাধ্যক্ষ মো. মিজানুর রহমান, ব্লাড গ্রুপিং সম্পাদক সাকিব হাসান, প্রকাশনা সম্পাদক মো. হোসেন আলমগীর, প্রচার সম্পাদক মো. আবুল জাহের রানা, রক্তদান সম্পাদক ইসতিয়াক আহমেদ ফারদিন, ব্লাড গ্রুপিং সম্পাদক মো.সাকিব হাসান প্রমুখ। সবশেষে অনুষ্ঠানে উপস্থিত শিক্ষক, শিক্ষার্থী, অভিভাবক ও সংগঠনের সদস্যদের মাঝে পবিত্র কুরআন শরীফ ও স্বাস্থ্য উপকরণ বিতরণ করা হয়।


২৫ বছর পর কিশোরগঞ্জ সদরে আ.লীগে নতুন নেতৃত্ব\n২৫ মে ২০২২, ১০:৫৫ পিএম\nদীর্ঘ ২৫ বছর পর নতুন নেতৃত্ব পেয়েছে কিশোরগঞ্জ সদর উপজেলা আওয়ামী লীগ। বুধবার (২৫ মে) কিশোরগঞ্জ শহরের পুরাতন স্টেডিয়ামে সদর উপজেলা আওয়ামী লীগের ত্রিবার্ষিক সম্মেলন অনুষ্ঠিত হয়েছে।\nসম্মেলনে সভাপতি নির্বাচিত হয়েছেন বৌলাই ইউনিয়ন পরিষদের চেয়ারম্যান মো. আওলাদ হোসেন, সাধারণ সম্পাদক নিবাচিত হয়েছেন সদর উপজেলা পরিষদের ভাইস চেয়ারম্যান মো. আবদুস সাত্তার। সম্মেলন শেষে সন্ধ্যায় জেলা আওয়ামী লীগের ভারপ্রাপ্ত সভাপতি অ্যাডভোকেট মো. জিল্লুর রহমান তাদের নাম ঘোষণা করেন।\nসম্মেলনের দ্বিতীয় পর্বে সভাপতি পদে ১৩ জন এবং সাধারণ সম্পাদক পদে ৯ জন প্রার্থী হন। কেন্দ্রীয় নেতারা জেলা আওয়ামী লীগের নেতাদের সঙ্গে আলোচনা করে এদের মধ্য থেকে সভাপতি ও সাধারণ সম্পাদক নির্বাচিত করেন।\nসম্মেলনে প্রধান অতিথি ছিলেন আওয়ামী লীগের প্রেসিডিয়াম সদস্য ও কৃষিমন্ত্রী ড. আবদুর রাজ্জাক।\nসম্মেলনে প্রাধন বক্তা হিসেবে বক্তব্য দেন কিশোরগঞ্জ জেলা আওয়ামী লীগের সাধারণ সম্পাদক বীর মুক্তিযোদ্ধা অ্যাডভোকেট এম এ আফজল। সম্মেলনের উদ্বোধন করেন কিশোরগঞ্জ জেলা আওয়ামী লীগের ভারপ্রাপ্ত সভাপতি বীর মুক্তিযোদ্ধা অ্যাডভোকেট জিল্লুর রহমান।\nত্রিবার্ষিক সম্মেলনে সভাপতিত্ব করেন কিশোরগঞ্জ সদর উপজেলা আওয়ামী লীগের সদ্য বিদায়ী সভাপতি অ্যাডভোকেট আতাউর রহমান।\nদীর্ঘ ২৫ বছর পর অনুষ্ঠিত এ সম্মেলনকে ঘিরে নেতাকর্মীদের মধ্যে ব্যাপক উৎসাহ-উদ্দীপনা দেখা যায়। এতে পৌরসভার ৯টি ওয়ার্ড এবং ১১টি ইউনিয়ন থেকে খণ্ড খণ্ড মিছিল নিয়ে নেতাকর্মীরা সম্মেলনে যোগ দেন। নেতাকর্মীদের স্বতঃস্ফূর্ত অংশগ্রহণে সম্মেলনস্থল পুরাতন স্টেডিয়াম কানায় কানায় পূর্ণ হয়ে যায়।


সুন্দর অনুচ্ছেদ (Paragraph) লিখার কিছু নিয়ম ও বৈশিষ্ট্য - Online Education\nHome / টিউটোরিয়াল /\nসুন্দর অনুচ্ছেদ (Paragraph) লিখার কিছু নিয়ম ও বৈশিষ্ট্য\n3 Noman Ali Wednesday, October 9, 2019\nসার্থক অনুচ্ছেদ (Paragraph) লিখার নিয়ম ও এর কিছু বৈশিষ্ট্য: ১। ঐক / বিষয় বাক্য ২। শৃঙ্খলা ৩। বোধগম্যতা ৪। সম্পূর্ণতা\nআজকে আমি আলোচনা করবো কিভাবে সুন্দর একটি অনুচ্ছেদ বা Paragraph লিখতে হয় এবং একটি সার্থক অনুচ্ছেদের কি কি বৈশিষ্ট্য থাকে তা নিয়ে। অনুচ্ছেদ যদি সুন্দর ও সুস্পষ্টভাবে উপস্থাপন করা না যায় তবে তা শ্রোতাদের মনকে আকৃষ্ট করতে পারে না। অপরদিকে একটি সুন্দর অনুচ্ছেদ যেমন শুনতে বা পড়তে পাঠকের মনকে আন্দোলিত করে অন্যদিকে এর প্রভাব ও সমাজে পরিলক্কিত হয়। আসুন সবার আগে জেনে নেই অনুচ্ছেদ বা Paragraph কী?\nঅনুচ্ছেদ বা Paragraph কী?\nঅনুচ্ছেদ হলো কিছু শৃঙ্খল অন্তর্ভুক্ত বাক্যের সমষ্টি। যেখানে একটি নির্দিষ্ট বিষয় নিয়ে আলোকপাত করা হয়। অন্যভাবে বলতে গেলে অনুচ্ছেদ হলো একটি নির্দিষ্ট বিষয়বস্তুর উপর নির্মিত কিছু বাক্যের সমষ্টি। একটি নির্দিষ্ট বিষয়বস্তু নিয়ে আলোকপাত করাই হলো অনুচ্ছেদের প্রধান কাজ। একটি সার্থক অনুচ্ছেদ পাঠককে সুনির্দিষ্ট ধারণা দিয়ে থাকে। তাই একটি সার্থক অনুচ্ছেদের কিছু বৈশিষ্ট্য থাকা প্রয়োজন। আসুন জেনে নেই একটি সার্থক অনুচ্ছেদ এর কিছু বৈশিষ্ট্য।\nসার্থক অনুচ্ছেদ লিখার নিয়ম ও এর কিছু বৈশিষ্ট্য:\nযদি কাঠামোগত দিক দিয়ে বিবেচনা করা যায় তাহলে, একটি সার্থক অনুচ্ছেদে পাঁচটি প্রধান বাক্য থাকাই যথেষ্ট।\nপাঁচটি প্রধান বিষয়গুলো হলো: একটি বিযয় বাক্য, তিনটি সমর্থনকারী বাক্য এবং একটি সমাপ্ত বাক্য। তবে এই পাঁচটি প্রধান বিষয়গুলো বিবেচনায় এনে একটি সার্থক অনুচ্ছেদকে চারটি বৈশিষ্ট্যে ভাগ করা যায়। যেমন-\n১। ঐক / বিষয় বাক্য : একটি অনুচ্ছেদ মূলত সুনির্দিষ্ট বিষয় বাক্য দিয়ে শুরু হয়। প্রতিটি অনুচ্ছেদে একটি একক ও নিয়ন্ত্রণকারী ধারণা রয়েছে যা অনুচ্ছেদের বিষয়বস্তুতে প্রকাশিত হয়। একটি অনুচ্ছেদ সূচিত হয় তার প্রধান বা বিষয় বাক্য থেকেই। আর সমর্থনকারী বাক্যগুলো অনুচ্ছেদের বিষয় বাক্যকে বিস্তারিতভাবে পাঠকের সামনে তুলে ধরে। সুতরাং অনুচ্ছেদের বিষয় বাক্য বা প্রধান বিষয়বস্তু সুনির্দিষ্ট হওয়া চাই।\n২। শৃঙ্খলা : শৃঙ্খলা বলতে অনুচ্ছেদের সমর্থনকারী বাক্যগুলো কিভাবে সাজাতে হবে তা বুঝায়। বাক্যের শৃঙ্খলা অনুচ্ছেদের অন্যমাত্রা নিয়ে আসে এবং পাঠক খুব সহজে অনুচ্ছেদটি বুঝতে পরে। আপনি অনুচ্ছেদে যত যুক্তি দেখান না কেন তা যদি সুশৃঙ্খল না হয় তাহলে তার অর্থ পাঠক উপলব্ধি করতে পারবে না। তাই পাঠকের বিভ্রান্তি এড়াতে আপনার সমর্থনকারী বাক্যগুলো সুশৃঙ্খল হওয়া চাই।\n৩। বোধগম্যতা : একটি সার্থক অনুচ্ছেদের অন্যতম বৈশিষ্ট্য হলো এর বোধগম্যতা। আপনি বিষয়বস্তু থেকে শুরু করে সমর্থনকারী বাক্য পর্যন্ত যা যা বুঝাতে বা বলতে চেয়েছেন তা যেন পাঠকের বোধগম্য হয় সে বিষয়ে খেয়াল রাখতে হবে। শব্দের বোধগম্যতা অর্জনের অন্যতম কৌশল রূপান্তর বা প্রচলিত শব্দ ব্যবহার করা। অর্থাৎ যে শব্দগুলোর অর্থ পাঠক সহজেই বুঝতে পারবে।\n৪। সম্পূর্ণতা : সম্পূর্ণতা মানে হলো অনুচ্ছেদের সু-বিকাশ হয়েছে। আপনার সমর্থনকারী বাক্য যদি সম্পূর্ণভাবে আপনার বিষয়বস্তুকে পুরোপুরিভাবে সমর্থন করে তবে বুঝতে হবে আপনার অনুচ্ছেদটি সম্পূর্ণতা লাভ করেছে। আর যদি এর উল্টো হয় তাহলে বুঝতে হবে অনুচ্ছেদটি স্বয়ংসম্পূর্ণ হয় নি। আগেই বলেছি একটি সার্থক অনুচ্ছেদের একটি বিষয় বাক্য ও একটি সমাপ্ত বাক্য ছাড়াও তিনটি সমর্থনমূলক বাক্য প্রয়োজন। অনুচ্ছেদের সমাপ্তি বাক্য বা শেষ বাক্যটি আপনার বিষয়ের বাক্যটিকে শক্তিশালী করে এবং সমর্থনমূলক বাক্যগুলোর সংক্ষিপ্তসার করে। কাজেই অনুচ্ছেদের শেষ বাক্যটির দিকে খেয়াল রাখতে হবে।\nউপরের এই চারটি দিকের উপর ভিত্তি করে অনুচ্ছেদ লিখা হয়ে থাকে। আশা করি পোস্ট টি আপনাদের উপকারে আসবে। ভালো লাগলে কমেন্ট ও শেয়ার করুন। ধন্যবাদ।\nRatan October 9, 2019 at 2:04 PM\nখুব ভাল লাগলো। ধন্যবাদ আপনাকে\nএডমিন October 9, 2019 at 2:27 PM\nRakib November 5, 2019 at 11:06 AM\nOnline Education: সুন্দর অনুচ্ছেদ (Paragraph) লিখার কিছু নিয়ম ও বৈশিষ্ট্য


দৈনিক পূর্বকোণ | বাংলাদেশে আধুনিক সংবাদপত্রের পথিকৃৎ রাউজানে ৩ বসতঘরে আগুন, পুড়িয়ে মারার চেষ্টার অভিযোগ\nরাউজানে এবার ঘরের দরজা বাইরে থেকে আটকিয়ে আগুন লাগিয়ে তিন পরিবারের সদস্যদের পুড়িয়ে মারার চেষ্টা করা হয়েছে বলে অভিযোগ পাওয়া গেছে। পরিবারের লোকজন অন্য দরজা দিয়ে বের হয়ে বাঁচতে পারলেও তিনটি বসতঘর সম্পূর্ণ পুড়ে গেছে। আগুনে ক্ষতিগ্রস্ত হয়েছে পরিবারগুলোর পাকা ঘরটিও। গতকাল (শুক্রবার) ভোরে এ ঘটনাটি ঘটে উপজেলা সদরের (৭ নম্বর) রাউজান ইউনিয়নের পশ্চিম রাউজান গ্রামের মাঝিপাড়া এলাকায়। দাহ্য পদার্থ (গান পাউডার) দিয়ে আগুন লাগিয়ে দেয়ার অভিযোগে থানায় মামলা দায়ের করা হয়েছে। এ নিয়ে গত একসপ্তাহেরও কম ব্যবধানে এই ইউনিয়নে এক কিলোমিটারের মধ্যে চারটি দোকান, উপজেলা মুক্তিযোদ্ধা কমান্ডারের বাড়িসহ চারস্থানে আগুন ধরিয়ে দেয়ার অভিযোগে থানায় অভিযোগ হলো। একের পর এক এ আগুনের ঘটনাকে স্থানীয় থানা পুলিশ, ইউপি চেয়ারম্যানসহ ক্ষতিগ্রস্ত লোকজন নাশকতা এবং আগুন সন্ত্রাস বলে অভিযোগ তুলেছেন।\nস্থানীয় ইউপি চেয়ারম্যান বি এম জসিম উদ্দিন হিরু বলেন, ‘শুক্রবার ভোর পৌনে ৪টার দিকে মাঝিপাড়ার হযরত মৌলানা আমীর হোসেন শাহ (র.)’র বাড়ির জানে আলম, জাহাঙ্গীর আলম ও মো. আলমগীরের পাকা ঘরের মূল দরজায় বাইরে থেকে আটকে দিয়ে একইসঙ্গে লাগানো রান্নাঘরে আগুন ধরিয়ে দেয় দুর্বৃত্তরা। এতে তাদের দুটি থাকার বেড়া, টিনের ঘরসহ সেমিপাকা বসতঘর ও একটি রান্নাঘর সম্পূর্ণ পুড়ে যায়। তাদের এক গৃহবধূ আগুন জ্বলতে দেখে ঘরের বিকল্প দরজা দিয়ে বের হয়ে অন্য সদস্যদের ঘর থেকে বের করেন। আগুনে তাদের পাকা ঘরটিরও বিভিন্ন অংশ ক্ষতিগ্রস্ত হয়েছে। এলাকার লোকজন ও রাউজান ফায়ার সার্ভিস এন্ড ডিফেন্স সার্ভিসের কর্মীরা দ্রুত ঘটনাস্থলে এসে আগুন নিয়ন্ত্রণে আনলে অন্য বসতঘরগুলো রক্ষা পায়।\nক্ষতিগ্রস্ত জাহাঙ্গীর আলমের স্ত্রী সাবরিনা সুলতানা জেকি বলেন, ‘আমি পাকা ঘরের পাশে বেড়া ও বাঁশের রুমে রাত যাপন করছিলাম। পৌনে ৪টার দিকে হঠাৎ কেউ বাইরে হাঁটার আওয়াজ শুনি। এক পর্যায়ে গান পাউডার বা অন্যকিছু দিয়ে আগুন ধরিয়ে দেয়া মাত্রই ওই অজ্ঞাতব্যক্তি দৌড়ে পালাচ্ছিল। এ সময় আমি ঘর থেকে বের হয়ে দেখি পাকা ঘরের দরজা বাইরে থেকে বন্ধ। এক পর্যায়ে পাকা ঘরে থাকা পরিবারের অন্য সদস্যদের ডেকে তুলি। ততক্ষণে জ্বলছিল আমার থাকার ঘর, রান্নাঘরসহ তিনটি বসতঘর। এসময় মসজিদের মাইক দিয়ে আগুন লাগার সংবাদ দিলে প্রতিবেশীরা এগিয়ে আসে। পরে ফায়ার সার্ভিসের কর্মীরা স্থানীয় লোকজনের সহায়তায় আগুন নিয়ন্ত্রণে আনলে মূল পাকাঘরসহ অন্য ঘরগুলো রক্ষা পায়’।\nক্ষতিগ্রস্ত পরিবারের সদস্য জাহাঙ্গীর আলম বলেন ‘আগুনে আমরা তিন ভাইয়ের কমপক্ষে নগদ টাকাসহ ১৫ লাখ টাকার সম্পদ ভস্মীভূত হয়ে গেছে। পাকা ঘরও ক্ষতিগ্রস্ত হয়েছে। এই ঘটনায় আমি বাদি হয়ে চিহ্নিত ১৫ জন ও ১০-১২ জনকে অজ্ঞাত আসামি করে মামলা দায়ের করেছি’।\nথানার এস.আই সাইমুল ইসলাম আগুন লাগার ঘটনায় মামলা করা হয়েছে বলে জানিয়েছেন।\nউল্লেখ্য, গত সোমবার দিবাগত রাতে উপজেলার মুক্তিযোদ্ধা কমান্ডার আবু জাফর চৌধুরীর বসতঘর ও দোকানে আগুন লাগিয়ে দেয়ার ঘটনায় থানায় মামলা হয়। এর আগে ৩০ নভেম্বর ভোরে রমজান আলী হাটে মুক্তিযোদ্ধা কমান্ডার আবু জাফর চৌধুরীর মালিকানাধীন আরো দুটি দোকান এবং গাউছিয়া ডেকোরেটার্সে পুড়িয়ে দেয়া হয়েছিল।


আপডেট: ২০০৬ ঘণ্টা, মে ৩, ২০১৫\nহজ একটি ফরজ ইবাদত। আর ওমরাকে ‘হজে আসগর’ বা ছোট হজ বলা হয়।\nনবী করিম (সা.) জীবনে তিন বার হজ ও চার বার ওমরা পালন করেছেন। ওমরার জন্য কোনো সময় নির্দিষ্ট করা নেই। বছরের যে কোনো সময়ই তা পালন করা যায়। তবে রমজান মাসে ওমরা পালন করা উত্তম। এ প্রসঙ্গে হজরত রাসূলুল্লাহ (সা.) ইরশাদ করেছেন, ‘রমজানে সম্পাদিত ওমরা হজের সমান। ’\nওমরার ফজিলত সম্পর্কে হাদিসে বলা হয়েছে, হজরত রাসূলুল্লাহ (সা.) বলেন, ‘এক ওমরা হতে অন্য ওমরা, এ দুয়ের মাঝে (সঙ্ঘটিত পাপের) জন্য কাফফারা। আর মাবরূর হজের বিনিময় জান্নাত ভিন্ন অন্য কিছু নয়। ’\nপবিত্র কোরআনে কারিমের আটটি সূরার পয়ত্রিশটি আয়াতে হজ ও ওমরা সম্পর্কীয় বর্ণনা এসেছে। হাদিসেও রয়েছে হজ ও ওমরা প্রসঙ্গে অনেক বর্ণনা। তিরমিজি শরিফের এক হাদিসে আছে, হজরত রাসূলুল্লাহ (সা.) ইরশাদ করেন, তোমরা সামর্থ্যবান হওয়ার সঙ্গে সঙ্গে হজ ও ওমরা আদায় করে নাও। কেননা স্বর্ণকার ও কর্মকার যেমন স্বর্ণ ও রৌপ্য ও লৌহকে পুড়িয়ে-পিটিয়ে ময়লা ও ভেজাল থেকে মুক্ত করেন, ঠিক তেমনি হজ ও ওমরা মানুষের দারিদ্রতা ও গুনাহসমুহকে বিদূরিত করে দেয়।\nইবনে মাজার আরেক বর্ণনায় আছে, হজ ওমরা আদায়কারীর গুনাহ ও দারিদ্রতা এমনভাবে দুরিভুত হয়, লোহা ও স্বর্ণের ময়লা যেমনভাবে আগুনে পুড়ে ছাই হয়ে যায়। হজযাত্রীরা আল্লাহর মেহমান, তাদের সব দোয়া ও প্রার্থনা আল্লাহতায়ালা কবুল করেন। -ইবনে মাজা\nইসলামের এই পবিত্র ইবাদত করার সুযোগ বাংলাদেশের জন্য এখন বাধাপ্রাপ্ত। পবিত্র হজ ও ওমরা সম্পর্কে ইসলামের এমন দৃষ্টিভঙ্গির পরও মানব পাচারের অভিযোগে সৌদি আরব বাংলাদেশকে কালো তালিকাভুক্ত করে ওমরার ভিসা দেওয়া বন্ধ করে দিয়েছে। প্রকাশিত খবরে জানা গেছে, সৌদি সরকার গত একমাস ধরে বাংলাদে‍শি ওমরা পালনে ইচ্ছুক যাত্রীদের ভিসা দিচ্ছে না। কারণ, ইতোপূর্বে ওমরা ভিসা নিয়ে সৌদি আরবে যাওয়া প্রচুর বাংলাদেশি অবৈধভাবে সেখানে রয়ে গেছে। সৌদি সরকার তাদের চিহ্নিত করতে পারছে না। এর আগে সৌদি সরকার পাঁচ বছরের মধ্যে কমপক্ষে একবার হজ করেছেন এমন হাজীদের হজের ভিসা দিবে না বলে আইন জারি করে। সৌদি সরকারের এমন সিদ্ধান্তে হতাশা নেমে এসেছে ধর্মপ্রাণ মানুষের মাঝে।\nপ্রকাশিত খবরে বলা হয়েছে, গত ডিসেম্বর থেকে মার্চ মাস পর্যন্ত যারা ওমরা পালন করতে গিয়েছিল তাদের একটি অংশ দেশে ফিরে আসেনি। বিষয়টি সৌদি সরকারের নজরে আসার সঙ্গে সঙ্গে বাংলাদেশকে কালো তালিকাভুক্ত করা হয়েছে। সৌদি আরবের বেঁধে দেয়া নতুন নিয়মে বাংলাদেশ থেকে ওমরা হজযাত্রীদের সেখানে পাঠানো হয়েছে। এ নিয়ম মোতাবেক যারা ওমরা ভিসায় সৌদি আরব যাবেন, তাদের নির্ধারিত এজেন্ট বা কোম্পানির নিয়ন্ত্রণে থাকতে হবে। প্রতিমাসে এর হিসাব সৌদি সরকারের কাছে প্রদান করতে হবে। ডিসেম্বর থেকে মার্চ পর্যন্ত বাংলাদেশ থেকে ৪০-৫০ হাজার ওমরা ভিসায় সৌদি আরব যায়। তাদের ভিসার মেয়াদ ছিল ১৪ থেকে ২৮ দিন। ওমরা পালনকারীদের বেশিরভাগ যথাসময়ে দেশে ফিরে এলেও ৪-৫ শতাংশ ফেরেননি, যাদের সংখ্যা দেড় হাজারের মতো। তাদের না ফেরার কথা জানার পর সৌদি সরকার ২২ মার্চ ওমরা ভিসা প্রদান পুরোপুরি বন্ধ করে দেয়।\nবাংলাদেশকে কালো তালিকাভুক্ত করে ওমরা ভিসা পুরোপুরি বন্ধ করে দেয়া বাংলাদেশের জন্য একদিকে যেমন উদ্বেগজনক, অন্যদিকে মর্যাদাহানিকর। উদ্বেগজনক এ কারণে যে, প্রতিবছর বিপুল সংখ্যক মানুষ বাংলাদেশ থেকে ওমরা হজে যান। ওমরা ভিসা বন্ধ হয়ে যাওয়ায় তারা যেতে পারবেন না। সামনে রমজান মাস। এ সময় অন্তত ২০ হাজার মানুষ ওমরা হজে গিয়ে থাকেন। রমজান মাসে মক্কা-মদিনায় ইবাদত-বন্দেগিতে তারা সময় অতিবাহিত করেন। রমজানের আগে এভাবে ওমরা ভিসা বন্ধ হয়ে যাওয়ায় যারা ওমরা হজে যেতে চান বা যাওয়ার নিয়ত করেছেন, তাদের মধ্যে হতাশা নেমে এসেছে। সৌদি আরবের সিদ্ধান্ত অপরিবর্তিত থাকলে তাদের পক্ষে ওমরা হজে যাওয়া সম্ভবপর হবে না।\nআমরা জানি, ধর্মপ্রাণ মানুষ হজ ও ওমরা পালন করেন আল্লাহতায়ালার হুকুম পালনার্থে ও হজরত রাসূলুল্লাহ (সা.)-এর সন্তুষ্টি পাওয়ার নিমিত্তে। এখানে কোনো সরকার বা ব্যক্তি এ ক্ষমতা দেয়া হয়নি যে, তিনি বা তারা মানুষের হজ-ওমরা পালনে বাঁধা প্রদান করতে পারবেন। ইসলামী দৃষ্টিকোণে এটা অন্যায়। যে সব কারণে ওমরা ভিসা বন্ধ করার কথা বলা হচ্ছে, সেসব সমস্যার সমাধানে সৌদি সরকার ভিন্ন ব্যবস্থা নিক, তাতে কারো কোনো আপত্তি থাকার কথা নয়। তা না করে ভিসা বন্ধ করে দেয়া কেন? মক্কা শরিফের জিয়ারতে কারো মানা করার অধিকার নেই। এটা ইসলামসিদ্ধ নয়। হুদায়বিয়ার সন্ধির প্রক্কালে মক্কার কোরায়েশরা হজরত রাসূলুল্লাহ (সা.)কে মক্কা প্রবেশে, হজ-ওমরা করতে বাধা দিয়েছিল। তাদের এ কাজ আল্লাহর কাছে পছন্দ হয়নি। এ বিষয়ে পবিত্র কোরআনে ইরশাদ হয়েছে, ‘তারাই তো কুফরি করেছে এবং বাধা দিয়েছে তোমাদেরকে মসজিদে হারাম থেকে এবং অবস্থানরত কোরবানির জন্তুগুলোকে যথাস্থানে পৌঁছতে। ’ -সূরা ফাতাহ : ২৫\nঅন্যদিকে বাংলাদেশের মতো মুসলিম প্রধান দেশের ওমরার ভিসার ক্ষেত্রে কালো তালিকাভুক্ত হওয়া কিংবা ওমরা হজে যাওয়ার সুযোগ বন্ধ হয়ে যাওয়া চরম অপমানজনক বিষয় ও মর্যাদার সঙ্গে অসঙ্গতিপূর্ণ। এর ফলে বহির্বিশ্বে বাংলাদেশের ভাব-মর্যাদা যে ক্ষুন্ন ও ব্যাহত হয়েছে, তাতে সন্দেহ নেই। যাদের দরুণ এমন সিদ্ধান্ত শুনতে হলো- তারা নিশ্চয়ই অন্যায়কারী। এমন অসৎ ও ধান্ধাবাজ ট্রাভেল এজেন্সির কারণে বাংলাদেশের ভাব-মর্যাদা বিনষ্ট হওয়া কোনোভাবেই বরদাশতযোগ্য হতে পারে না। এসব অসৎ ট্রাভেল এজেন্সিগুলোকে চিহ্নিত করে তাদের বিরুদ্ধে প্রয়োজনীয় আইনী ব্যবস্থা নেয়া এবং যারা ওমরা ভিসায় গিয়ে ফেরৎ আসেননি তাদের খুঁজে বের করে ফেরৎ আনার ব্যবস্থা করা জরুরি। এটা বাংলাদেশের সম্মানের জন্যই জরুরি।\nআমরা প্রত্যাশা করি, হজ ও ওমরার মতো ইবাদত সংশ্লিষ্ট বিষয় নিয়ে প্রতারণা ও ধোঁকা এড়িয়ে এজেন্সিগুলো ব্যবসা করবেন। কারণ, সব ব্যবসার ক্ষেত্রে সততা ও আমানতদারিতা রক্ষা করার কথা বলেছে ইসলাম। এর অন্যথা হারাম ও ভীষণ গোনাহের কাজ।\nবিদ্যমান বাস্তবতার প্রেক্ষাপটে জাতীয় স্বার্থে সরকারের উচিত সৌদি আরবের সঙ্গে রাজনৈতিক সখ্য ও সম্পর্ক আরও বৃদ্ধি করার কার্যকর পদক্ষেপ নেয়া। সেই সঙ্গে সৌদি কর্তৃপক্ষকে আশ্বস্থ করা যে, অভিযুক্ত ট্রাভেল এজেন্সিগুলোকে আইনের আওতায় অবশ্যই আনা হবে, তাদের বিচারের মুখোমুখি করা হবে; তাদের বিষয়ে সরকারের কোনো ছাড় নেই।\nদেশের ধর্মপ্রাণ মানুষের প্রত্যাশাও এটা। দেশের মানুষ মনে করে, গুটিকতক অসৎ লোকের দায়ভার পুরো রাষ্ট্র নিতে পারে না। তাদের অপকর্মের কারণে আসন্ন রমজানে ধর্মপ্রাণ মুসলমানদের কাঙ্ক্ষিত ওমরা বন্ধ থাকতে পারে না। এই দুষ্টুদের কারণে রাষ্ট্রের ভাবমূর্তি নষ্ট হতে দেয়া যায় না। আর হজ-ওমরার নামে আদম পাচারের তিলক বাংলাদেশের গায়ে লাগুক এটাও মানা যায় না।\nআমাদের বিশ্বাস অভিযুক্ত ট্রাভেল এজেন্সিগুলোর বিরুদ্ধে ব্যবস্থা নিলে, ভবিষ্যতে কোনো এজেন্সি আর এমন অসৎ কাজ করার সাহস পাবে না, তেমনি সৌদি সরকারও আশ্বস্ত হবে; তারা পুনরায় ওমরা ভিসা প্রদান শুরু করবে— এটা সঙ্গতকারণেই আমরা প্রত্যাশা করি। সেই সঙ্গে আমরাও পুনরায় ওমরা ভিসা প্রদানের জন্য সৌদি সরকারের প্রতি বিশেষ অনুরোধ জানাই।\nবাংলাদেশ সময়: ২০০৬ ঘন্টা, মে ০৩, ২০১৫


কৃষক না বাঁচলে সরকার বাঁচবেনা - সিডনি বাঙালী\nফজলুল বারী: ধান-চালের দাম নিয়ে দেশে অস্বাভাবিক বিব্রত একটা পরিস্থিতির সৃষ্টি হয়েছে। বিএনপির বিরুদ্ধে আওয়ামী লীগের চড়া সুরের একটি রাজনৈতিক বক্তব্য হচ্ছে ন্যায্যমূল্যে সার দাবি করায় কৃষকদের গুলি করে হত্যা করেছে বিএনপি সরকার। আর আওয়ামী লীগ কৃষকের ন্যায্যমূল্য নিশ্চিত করেছে। অনেকদিন ধরে এই বক্তব্যটি আর দেয়া হচ্ছেনা। কিন্তু ফসলের ন্যায্যমূল্য দাম না পেয়ে কৃষক যখন ধানক্ষেতে আগুন ধরিয়ে দিচ্ছে তখন এর পিছনে ষড়যন্ত্র খুঁজছেন খাদ্যমন্ত্রী সাধন চন্দ্র মজুমদার।! এই খাদ্যমন্ত্রীটা কে? ইনি একজন বিশিষ্ট চালকল মালিক। যে চালকল মালিকদের বিরুদ্ধে দেশের কৃষকদের বঞ্চনা আর খাদ্যশস্যের দামবাড়ানোর সিন্ডিকেট পরিচালনার গুরুতর অভিযোগ রয়েছে। ১৯৯৬ সালে আওয়ামী লীগ ক্ষমতায় আসার পর বঙ্গবন্ধু পরিবারের সদস্য শেখ ফজলুল করিম সেলিমকে বিমান মন্ত্রনালয় দেয়া হয়নি। কারন তার তখন ট্র্যাভেল এজেন্সির ব্যবসা ছিল। দুনিয়া জুড়ে কনফ্লিক্ট অব ইন্টারেস্ট তত্ত্বে এটিই অনুসরনীয় নিয়ম। কিন্তু বাংলাদেশে যে নিয়মটি ভেঙ্গে পড়েছে তা চালকল মালিককে খাদ্যমন্ত্রী করাটা এর দৃষ্টান্ত।\nতৈরি পোশাক শিল্প বা প্রবাসীদের রেমিটেন্স ঘিরে যত গালভরা পরিসংখ্যান দেয়া হোক না কেনো এখন পর্যন্ত কৃষিই বাংলাদেশের অর্থনীতির প্রান। ধান-ফসল ভালো হলে দেশ-মানুষ-অর্থনীতি-সরকার ভালো থাকে। একবার ধান-ফসল ভালো না হলে সরকারের সব সুনাম শেষ। পারিপার্শ্বিক নানা সমীকরনে দেশের কৃষিতে বৈপ্লবিক পরিবর্তন ঘটেছে। সরকার এর কৃতিত্ব নেয়। কিন্তু আদতে বাংলাদেশের কৃষিতে এই বৈপ্লবিক পরিবর্তনের নেপথ্যে সরকারের অবদান কম। কৃষকের অবদান বেশি। কারন কৃষক তার কাজ শতভাগ আন্তরিকতা সহ করে। কিছু ব্যতিক্রম ছাড়া সিংহভাগ কৃষি কর্মকর্তা চাকরি রক্ষা এবং নানান কিসিমের টুপাইস কামানোর ধান্ধায় ব্যস্ত থাকেন বেশি।\nউন্নত চাষাবাদ পদ্ধতির কারনে দেশে সব ধরনের ফসলের উৎপাদন বেড়েছে। ধান ছাড়ও পাট-গম-ভূট্টা-আখ-তামাক সহ যার যেখানে সম্ভব তা চাষ করেন কৃষকরা। যশোর অঞ্চলে ফুল চাষের বিপ্লব ঘটেছে। এক সময় এক ফসলের পর আরেক ফসলের আগ পর্যন্ত মাঠ খালি থাকতো। দেশে এখন সে অবস্থা আর নেই। মাঠ কখনো খালি থাকেনা। সব্জি চাষের বিপ্লব ঘটেছে দেশজুড়ে। সারা বছর ধরেই প্রায় সব ধরনের সব্জি পাওয়া যাচ্ছে সারাদেশে। এভাবে কৃষক-কৃষিই এখনও দেশের প্রানভোমরা। দেশে সেই কৃষকদেরই এখন মরনাপন্ন অবস্থা!\nকৃষি নিয়ে আওয়ামী লীগ-বিএনপির একটি মৌলিক পার্থক্য ছিল। সাইফুর রহমান বিএনপি সরকারের অর্থমন্ত্রী থাকা অবস্থায় সংসদে তার বিতর্কিত বক্তব্য ছিল দেশ খাদ্যে স্বয়ংসম্পূর্ন হলে বিদেশি সাহায্য পাওয়া যাবেনা! আওয়ামী লীগ দেশকে খাদ্য স্বয়ংসম্পূর্ন করার নীতি নেয়। কারন এখন সেই পুরনো কালের বিদেশি সাহায্য পাবার যুগ নেই। বাংলাদেশের সে দরকারও এখন নেই। আওয়ামী লীগ আমলে দেশ খাদ্যে স্বয়ংসম্পূর্ন হয়েছে এটি সরকারের গর্বের একটি দাবি ছিল। কিন্তু সেই দাবিটির এখন কী অবস্থা?\nএবার মতিয়া চৌধুরীকে বিদায় করে একজন কৃষিবিদ দেখে আব্দুর রাজ্জাককে কৃষিমন্ত্রী করা হয়েছে। ইনি আবার আওয়ামী লীগের প্রেসিডিয়ামেরও সদস্য। আর দেশের কৃষক যখন ফসলের দাম না পেয়ে ক্ষেতে আগুন দিচ্ছে তখন এই কৃষিমন্ত্রী বলছেন, ‘উন্নত বিশ্বের কৃষকরাও এমন প্রতিবাদমূলক নানাকিছু করে’! ‘তবে এখন পর্যন্ত বাংলাদেশের কৃষকদের আত্মহত্যার কোন ঘটনা নেই’! ‘যদি এখন হাওরের বাঁধ ভেঙ্গে ফসলের ক্ষতি হতো তাহলে কী করা যেতো’! ‘এবার আমরা কৃষকদের জন্যে কিছু করতে পারবোনা, আগামীতে করবো’! কি ভয়ংকর সব নির্লিপ্ত কথাবার্তা দেশের ক্ষমতাসীন সরকারের কৃষিমন্ত্রীর! তার এসব কান্ডজ্ঞনহীন ঘৃতাহুতিমূলক বক্তব্যের পর দেশজুড়ে তখন প্রতিবাদ ছড়িয়ে পড়েছে, তখন কৃষিমন্ত্রী বলছেন কৃষকদের সমস্যা সমাধানের উদ্যোগ নেয়া হচ্ছে!\nএর মানে তারা আস্তেধরে সিটিং দিয়ে মিটিং করবেন এরপর ব্যবস্থা নেয়া হবে! ততক্ষনে কৃষক শেষ মানে ফতুর! এটা কী দেশের কোন কৃষিবান্ধব রাজনৈতিক সরকার বা এর মন্ত্রীর বক্তব্য হতে পারে? জবাবদিহির তাগিদ থাকলেতো এতোক্ষনে এই কৃষিমন্ত্রীকে বরখাস্ত করা হতো বা লজ্জাশরম থাকলে তিনি পদত্যাগ করে চলে যেতেন। বাংলাদেশের মন্ত্রীদের লজ্জাশরম থাকে কম। এমন পরিস্থিতির দায় নিয়ে কোন মন্ত্রী কোনদিন পদত্যাগের কোন নজির নেই। প্রতিটি কৃষি মৌসুমেই বাংলাদেশের কৃষকদের অসহায় অবস্থার প্রকাশ ঘটে। এবার সেই অসহায়্ত্ব সীমা ছাড়িয়েছে। এক বিঘায় ধান চাষে কৃষকদের গড়ে খরচ হচ্ছে কমপক্ষে ১৫ হাজার টাকা। আর ফসল বিক্রি করে কৃষক ৬ হাজার টাকাও পাচ্ছেনা।\nবাংলাদেশের ফসলের বাজারের চোরাগোপ্তা অবস্থাটা দীর্ঘদিন ধরেই চলে আসছে। প্রতিবার সরকার ধান-চাল কেনার একটি ঘোষনা দেয়। কিন্তু প্রতিবারই সরকারি দরের সুযোগ সুবিধা নেয় ফড়িয়া ব্যবসায়ী, মিল মালিকরা। এই ফড়িয়া ব্যবসায়ী মিল মালিকরা আবার যখন যে সরকার ক্ষমতায় থাকে সেই সরকারিদল করে। সে হিসাবে এখনকার সব মধ্যস্বত্ত্বভোগী আওয়ামী লীগার। মিল মালিকদেরতো এখন একজন খাদ্যমন্ত্রীও আছেন! আর সরকার দাবি করে তারা কৃষকবান্ধব! তা আপনাদের বন্ধু কৃষক নিঃস্ব ফতুর হয়ে মরে গেলে আপনারা বন্ধুত্ব করবেন কার সাথে? না শ্লোগান বদলে নতুন শ্লোগান লিখবেন আমাদের সরকার ফড়িয়া ব্যবসায়ী-মিল মালিক বান্ধব!\nএকটা কথা আমি আমার বিভিন্ন লেখায় লিখি। তাহলে বাংলাদেশে একমাত্র পেশাজীবী গোষ্ঠী যারা তাদের কাজে কখনো ফাঁকি দেয় না সে হলো কৃষক। ফসলের দাম পাক বা না পাক চাষবাস সে করবেই। কারন তার সংসারের পোষ্যদের জন্যে চাল লাগে। পাট সহ নানাকিছু লাগে। আমাদের কৃষকরা রোদে পুড়ে বৃষ্টিতে ভিজে তাদের কাজটা মনোযোগের সঙ্গে করে। বীজ, সার, কীটনাশক সহ নানাকিছু বাকিতেও কেনে। বড় আশায় থাকে ফসল ভালো হলে তা বিক্রি করে বাকির শোধ দেবে। কিন্তু কার্যত তারা ফসলের দাম না পেয়ে দিনে দিনে শুধুই নিঃস্ব হয়। এভাবে দিনে দিনে পরিণত হয় ভূমিহীন কৃষকে। আর রাষ্ট্র বক্তৃতায় বানীতে তাদের দেশের অর্থনীতির চালিকাশক্তি বলে উপহাস করে।\nএবার ধান-চালের দাম নিয়ে কৃষক বিরোধী একটি পরিস্থিতির মধ্যে কৃষিমন্ত্রীর বক্তব্যে তার মন্ত্রনালয়ের বিশৃংখল অবস্থা প্রকাশ পেয়েছে। ধান ভালো হলে কিভাবে কৃষককে বাঁচিয়ে রাখার মতো দাম দিতে হবে এ নিয়ে মন্ত্রনালয়ের আগাম প্রস্তুতি থাকবেনা? তাহলে তার মন্ত্রনালয়ের কাজ কী? বক্তৃতাবাজি করা? এখন বলা হচ্ছে আলুর দাম নিয়েও একই পরিস্থিতি হবে! তাহলে আলু চাষীদের ন্যায্যমূল্য দিতে তার মন্ত্রনালয়ের প্রস্তুতি কী? ঘোড়ার ঘাস কাটা? এখন বলা হচ্ছে কৃষককে দাম দিতে খাদ্যদ্রব্য বিদেশে রপ্তানি করা হবে। এতে নাকি কৃষক উপকৃত হবে! কৃষকতো এরমাঝে শেষ। এখন বিদেশে রপ্তানির মাধ্যমে কী দলের ফড়িয়া ব্যবসায়ী মিল মালিকদের উপকৃত করার ধান্ধা? মন্ত্রী যখন চাল রপ্তানির বাগাড়ম্বর করছেন তখনও কিন্তু দেশে বিদেশ থেকে চাল আমদানি হচ্ছে! দেশের কোন তথ্যই কী মন্ত্রীদের কাছে নেই?\nখাদ্য রপ্তানি নিয়ে বাংলাদেশের কথাবার্তায় আমার ভয়ও করে। কারন ধান্ধাবাজ কৃষি ব্যবস্থাপনার কারনে আমাদের সরকারের হাতে পর্যাপ্ত পরিমানের খাদ্যশস্য মজুদ থাকেনা। এক মওসুমে ফসল ভালো হয়েছে তাই খাদ্যে স্বয়ংসম্পূর্ন অবস্থা। পরের মওসুমে দেখা গেলো প্রাকৃতিক দূর্যোগে ফসল ভালো হলোনা। তখন শুরু হয় খাদ্য আমদানির প্রক্রিয়া! তখন ব্রাজিলে গিয়ে কেনা হয় পচা গম! বাংলাদেশের কৃষি ব্যবস্থার ক্রটি সমূহ চিহ্নিত করে টেকসহ ব্যবস্থাপনা গড়ে তোলার কোন উদ্যোগ নেই। কারন রাজনৈতিক সরকার এখানে দূর্নীতিবাজ আমলা প্রশাসন নিয়ন্ত্রিত। নানা সিদ্ধান্ত হয় দলীয় ফড়িয়া ব্যবসায়ীদের হৃষ্টপুষ্ট করার জন্যে। ফতুর কৃষক শুধুই ফতুর হয়।\nবাংলাদেশের এতো টাকা যে দেশ নিজের টাকায় পদ্মাসেতু বানায়, আকাশে স্যাটেলাইট পাঠায় কিন্তু দেশের কৃষক বাঁচাতে জরুরি উদ্যোগ কেনো নেই? কেনো কৃষকের কান্নার মঞ্চের দূরে দাঁড়িয়ে মন্ত্রীরা ষড়যন্ত্র খুঁজতে বেশি প্রতিভা দেখান? কৃষিমন্ত্রী বলেন, ‘এইবার না পরেরবার’! না ফতুর কৃষককে দশ টাকা সের চাল খাইয়ে প্রচার প্রপাগান্ডায় তারা বেশি পটু? প্লিজ সাফ সাফ কথা বলুন। দৃষ্টিভঙ্গি পাল্টান। চলতি পরিস্থিতি কিন্তু ঠাণ্ডা মাথায় দেশের কৃষকহত্যা কর্মসূচি ছাড়া আর কিছু নয়। আপনাদের কৃষকলীগ সহ নানান সংগঠন, এত লাখ লাখ নেতাকর্মী এদের কেউ এখন আর কিন্তু কৃষকবান্ধব নয়। কৃষক বান্ধব হলে কিন্তু এই সংগঠনগুলো দেশের বিপন্ন কৃষকদের পক্ষে গিয়ে দাঁড়াতো। একদিন আওয়ামী লীগের পরিচয় ছিল দেশের প্রধান তৃণমূল সংগঠন। এখন সে অবস্থাটা কী টুটে গেছে? কৃষক কী দেশের তৃণমূলের প্রান নয়? আওয়ামী লীগকে সতর্ক করছি। কৃষক না বাঁচলে কিন্তু আওয়ামী লীগ, এই সরকার এর কিছুই বাঁচবেনা। সরকার না বাঁচলে আপনারা স্বাধীনতার পঞ্চাশ বর্ষপূর্তি, বঙ্গবন্ধুর জন্মশত বার্ষিকী এসব উদযাপন করবেন কী করে?\nPrevious article অস্ট্রেলিয়ান মুসলিম ওয়েলফেয়ার সেন্টারে ইফতার অনুষ্ঠিত\nNext article মেলবোর্ন আওয়ামী লীগের ইফতার ও দোয়া মাহফিল


Latest jquery চাকরি in bhopal | Youth4work\nবর্তমান অনুসন্ধান: jquery bhopal\nকর্মীদের সম্পর্কে মজা জিনিস bhopal মধ্যে jquery পেশাদারদের জন্য\nকাজের সুযোগ সম্পর্কে - সর্বমোট 98877 কাজের সুযোগগুলির মধ্যে JQUERY জন্য পেশাদারদের bhopal পোস্ট করা মোট0(0%) কাজ রয়েছে। এই0কোম্পানী দেখুন এবং তাদের কাছে পরিচিত হতে bhopal মধ্যে JQUERY মধ্যে জন্য খোলা আছে দেখুন।\nকাজের সন্ধির প্রতিযোগিতার বিষয়ে -ইয়ুথ ফর ওয়ার্ক এর মোট 5130702 থেকে এই 118 (0%) সদস্যদের আছে bhopal মধ্যে 98877। নিবন্ধন এবং এগিয়ে যাওয়ার জন্য আপনার ইয়ুথ ফর ওয়ার্ক প্রোফাইল তৈরি করুন, খেয়াল করুন এবং আপনার দক্ষতা জন্য পরিচিত পেতে।\nকর্মের প্রতি সম্ভাব্য সম্ভাব্য 118 সম্ভাব্য মেলামেশার চাকরির খোঁজে bhopal মধ্যে JQUERY জন্য। সেরা কাজ পেতে দ্রুত নীচে প্রয়োগ করুন।\nএটি বাজার গবেষণা, যা উপলব্ধ চাকরীগুলির তুলনায় চাকরি খুঁজছে এমন ব্যক্তির সংখ্যা তুলনা করে দেখায়। প্রতি জব বিশ্লেষণের প্রার্থী প্রকাশ করেন যে, গড় সময়ে, প্রত্যেক JQUERY চাকুরীর জন্য 118 সম্ভাব্য চাকরীর খোঁজা আছে in BHOPAL।\nসরবরাহের মধ্যে একটি প্রধান ফাঁক আছে যথা: jquery চাহিদা উপলব্ধ দক্ষতা i.e. উপলব্ধ মোট কাজের সুযোগ।\n118 (0%) এর তুলনায় মোট 98877 চাকরির সুযোগগুলির তালিকায়0(0%) JQUERY চাকুরি রয়েছে। প্ল্যাটফর্ম।\njquery এর জন্য কাজের সন্ধানকারীদের গড় সংখ্যা গড় চাকরির গড় সংখ্যা বেশি হয়। সুতরাং আপনি একটি কঠিন প্রতিযোগিতা আছে।\nJquery চাকুরীর জন্য বেতন Bhopal\nJquery Jobs চাকরী In Bhopal এর জন্য কোনও শিক্ষাগত যোগ্যতা নিয়োগকারীদের দ্বারা পছন্দ করা হয়\nJquery চাকরী In Bhopal এর জন্য কোন দক্ষতা এবং প্রতিভা নিয়োগকারীদের দ্বারা পছন্দ করা হয়?\nJquery চাকরী In Bhopal এর জন্য কাজ করার জন্য সর্বোত্তম কোম্পানিগুলি কোনটি?\nJquery চাকরি In Bhopal জন্য সরাসরি ভাড়া করা শীর্ষ প্রতিভাবান ব্যক্তি কে


মির্জা নয়, মালিক-ও নয়! তবে কী হবে সোয়েব-সানিয়ার সন্তানের পদবী? | Mahanagar24x7\nমির্জা নয়, মালিক-ও নয়! তবে কী হবে সোয়েব-সানিয়ার সন্তানের পদবী?\nডেস্ক: নিজেদের বিবাহ জীবন নিয়ে বেশ সুখে আছেন তাঁরা। সেই বিষয় নিয়ে মুখ খুললেন খোদ টেনিস তারকা সানিয়া মির্জা। তবে তাঁর ছেলে-মেয়ে হলে তাঁদের কী পদবী দেবেন? সেই বিষয় নিয়ে মুখ খুললেন সানিয়া নিজে। সম্প্রতি গোয়ায় এই বিষয় নিয়ে মুখ খুললেন তিনি। তাঁর ও শোয়েবের আপাতত সন্তান-সন্ততি নিয়ে কোন চিন্তাভাবনা নেই। তবে তাঁদের যে সন্তান হোক না কেন পদবি হিসাবে নাম রাখা হবে মির্জা-মালিক। তাঁদের সন্তান হলে তাঁর পদবী হবে দুজনকার নামেই। গোয়া ফেস্ট ২০১৮-এ লিঙ্গ বৈষম্য শীর্ষক আলোচনাসভায় অতিথি হিসাবে যান সানিয়া।\nলিঙ্গ বৈষম্য নিয়ে তাঁর নিজের ব্যক্তিগত অভিজ্ঞতার কথা বলতে গিয়ে তিনি বলেন, ছোটবেলায় আত্মীয়দের শুনতেন তাঁর বাবা মাকে বলতে, ছেলে হওয়া উচিত ছিল তাঁদের, তাহলে বংশ এগোতে পারত। কিন্তু তাঁরা ২ বোন, কখনওই চাননি তাঁদের ভাই হোক। তাই এ নিয়ে কাকা পিসিরা কিছু বলতে এলেই তাঁদের সঙ্গে কষে ঝগড়া করতেন তিনি। তাই সোহেব আর সানিয়ে নিজে সিদ্ধান্ত নিয়েছেন কন্যা সন্তানের প্রতি ইচ্ছা বেশি তাঁদের। নিজের পদবি নিয়ে তিনি বলেন। বিয়ের পর সানিয়া নিজেই বিয়ের পর পদবি বদলাননি। তিনি মহিলা ক্রীড়াবিদদের নিয়ে বলেন,ক্রীড়াজগতে নারী পুরুষের মধ্যে অর্থের দিক থেকে বৈষম্য আছে, তা শেষ করতে দরকার, মহিলা খেলোয়াড়দের প্রতি মানসিকতা বদলানো।\nPrevious articleপঞ্চায়েতি তান্ডব! ঘর ভাঙল সিপিএমের\nNext articleঅরুণাচলে ভারতের টহলদারী নিয়ে ঘোর আপত্তি চিনের, ডোকালামের পুনরাবৃত্তি?